
RAVNOTEŽA NA POLOŽAJU 

D ržavni život postavio je na nas zahtjev, da se stavimo na razli¬ 
čite položaje, koje su prije zauzimali tuđinci. Veliko je mnoštvo 
takvih položaja, sitnih i velikih, te su na njih došli mnogi koji im 
prije nisu ni blizu bili, koji ih čak nisu ni željeli niti očekivali. 

I mnogi su od njih, došavši na takve položaje, izgubili ravnotežu. 
Promienili su se, drugačiji su,- čovjek se mora čuditi i iznenađivati. 
Ja sam vidio i gledao dosta takvih ljudi, jer me je stvar vrlo zani¬ 
mala, kao jedna nova pojava. 

Vidio sam, na primjer, ovakve slike, čovjek, ni mlad ni star, 
liepo i skladno pozdravlja, danas. Sutra, na položaju kao da se ude- 
šava za nemarno, nezgrapno i neskladno pozdravljanje. Izgubio je 
unutrašnju ravnotežu. Drugi neki čovjek, izvanredno pristojno i raz¬ 
borito saobraća, danas. Sutra, došavši na položaj, udara koješta, te 
u izražavanju traži nešto posebno, bedasto, nepristojno, nerazborito. 
Izgubio je unutrašnju ravnotežu. Treći, dobar drug i prijatelj svojih 
prijatelja, danas. Sutra, došavši na položaj, kao da ih nikada nije 
vidio, ne želi ih više vidjeti, te traži novo đružtvo. Izgubio je unu¬ 
trašnju ravnotežu, četvrti, više manje naravan u svojim družtvenim 
odnosima, danas. Sutra ga ne možete prepoznati u naduvenosti i 
odbojnosti. Izgubio je unutrašnju ravnotežu. Peti tih i miran, pa na¬ 
jednom lupa šakom po stolu i prieti se na sve strane, šesti, sedmi pa 
osmi i t. đ. pokazuju opet neke druge znakove poremećaja u unu¬ 
trašnjoj ravnoteži. Odakle to i kako to dolazi? Po mojemu mišljenju, 
od unutrašnje nesolidnosti, neizgrađenosti i nesavršenstva pojedinca. 

Istina je to, da nenavikli položaj stavlja čovjeka u neugodno 
stanje. Ta čovjeku je u prvi čas pomalo nelagodno i kad obuče novo 
odielo. No, nije jasno, da novi i nenavikli položaj mora izazvati upra¬ 
vo negativne odraze, — osim, u predpostavci, da je pojedinac i nosilac 
takvih negativnih odraza, što svakako znači, da onda nije u sebi čvrst 
I izgrađen, čvrst i izgrađen čovjek razmahat će se na položaju u 

čvrstoći i izgrađenosti, a ne negativnostima. Ali zašto se upravo na 
položaju opaža i dolazi do izražaja ona negativnost, koja se prije nije 
izticala i koja nije bila poznata? Svaki čovjek živi, u nekoj atmosferi 
normalnoj i stabilnoj., te je hoće ili ne će prisiljen svoj izražajni 
život uskladiti s tom atmosferom, u kojoj živi normalno i u kojoj se 
kreće. Uslied toga negativnosti, koje pojedinac posjeduje bivaju sa¬ 
pete, i možda riedko dolaze do izražaja, te se ni ne ubrajaju kod 
pojedinca kao osobine. No, zauzimanjem položaja, čovjek se najed¬ 
nom osjeti, da je izkočio iz te normale, u kojoj je bio možda i tri¬ 
deset, četrdeset i više godina, osjeti da je odapet i sasvim prirodno, 
da one osebine, koje su tako dugo sputavane bile slobodno probiju, 
više se i češće pojavljuju i izražavaju, negoli prije i mi im se čudimo, 
kao nečem novome. Međutim, pojavio se samo poremećaj unutrašnje 
ravnoteže, koja nije prije postojala ne možda zbog osobne čvrstoće, 
nego tek uslied prilika normalnih, u kojima se pojedinac kretao, te 
je ta ravnoteža, prema tome, bila samo prividna. Dakle, poremećaj 
se pojavljuje uslied osjećaja veće slobode, koju novi položaj pruža. 

Ovu pojavu treba smatrati prirodnom, te je možemo' opažati na 
bezbroj slučajeva. Pomislimo samo na djecu,,koja sjede mirno u klu¬ 
pama za vrieme obuke. Po izlazku iz škole, trka, zbrka, tuča, torbe 
lete na sve strane, — sputane negativnosti u novom položaju osjeća¬ 
nja veće slobode, izvan normalne atmosfere, dolaze do izražaja. Po¬ 
mislimo na vojnike, izvan postrojbe, izvan vojarne, bez zapovjednika, 
izvan pogleda poznatih ljudi, — pa ćemo vidjeti dosta odapetih ne¬ 
gativnosti. Uobće, svaki prielaz iz jednog stanja u drugi izaziva po¬ 
remećaje, jer prosječni čovjek živi sa svojom duševnošću bez naro¬ 
čitih sviestnih usmjerenosti, te više prema upravljenim i uobičajenim 
prilikama, koje određuju jedno normalno, standardno stanje. Izlazak 
iz tog stanja zahtieva od đuševnosti čovjeka novo prilagođivanje 
odnosno duševnu usmjerenost. Međutim, ako to novo stanje ili novi 
položaj pruža mogućnost za veću slobodnu orientaciju, na što pro¬ 
sječni čovjek nije naviknut, prirodno je da dolazi do izraza ono što je 
najviše bilo sputavano. Ja nisam nikad vidio većih prostaka od djece, 
koja su u roditeljskoj kući bila godinama sputavana, te nisu nikad 
smjela u đružtvo, u šetnju, samostalno izlaziti, — kad su najednom 
oslobođena došla na sveučilištne nauke. Ta djeca su bila samo u pri¬ 
vidnoj ravnoteži, a ne u solidnom odgoju. 

A ovo što vriedi za pojedinca vriedi i za čitave narode. 

U ovaj čas zadržimo se na pojedincima, koji su u novonastalim 
prilikama morali zauzeti položaje, na kakve nisu bili navikli. Utvrdili 
smo, da je nastao poremećaj unutrašnje ravnoteže, uslied toga, što 
nije bilo dovoljno unutrašnje čvrstoće, te su sputane naklonosti došle 


suviše do izražaja u osjećanju veće slobode, po izlazku iz ustaljene i 
normalne atmosfere života. 

što sad? 

Prije svega važno je, da svaki pojedinac, koji zauzima bilo kakav 
položaj razmišlja o ovome zakonu o poremećaju unutrašnje ravno¬ 
teže, da ga spozna, te započne primjenjivati na sebe. U koliko sam 
ne može izvršiti pravilno izpitivanje ili ne želi priznati pred. samim 
sobom, da je djelovanjem toga zakona obuhvaćen, neka smogne to¬ 
liko hrabrosti, pa upita nekoliko svojih najbližih, da li se na njemu 
može primietiti kakva značajna promjena, t. j. da li je došlo do 
izražavanja više vriednih ili više nevriednih naklonosti, uslied zauzi¬ 
manja novog položaja. Velika većina ljudi sigurno razpolaže s toliko 
dobre volje, da će nastojati uzpostaviti ravnotežu, čim osjeti i čim 
bude upozorena, da se poremećaji vrlo upadno opažaju i da se loše 
ocjenjuju. Dakle, već sama spoznaja zakona i primjena njegova, daju 
mogućnost, uz malo dobre volje i razmišljanja, da se što brže dođe do 
uravnoteženosti na pojedinim položajima. 

Osim toga, oni koji nisu na položajima, a mogu na njih doći, 
lakše će preskočiti krizu, s većom kritičnošću promatrati samoga 
sebe, te će čvršće odluke stvoriti unaprieđ, ako znaju prirodu ovoga 
zakona. Razlika je između čovjeka, koji dolazi na položaj s čvrstom 
odlukom, da se ne da poremetiti, položajem obmamiti, sputanim 
negativnostima slobodu dati, od onoga, koji u tom pogledu dolazi 
bez ikakvih odluka. Samo riedki u tom slučaju, čvrsti i savršeni, ne 
skliznu. 

U spoznanju ovoga zakona o poremećaju duševne ravnoteže pri¬ 
godom promjene položaja od slušanja do zapoviedanja, od meha¬ 
ničkog rada do odgovornog vođenja poslova, rada uz nadzor, pa na¬ 
jednom bez nadzora i slično, lakše se vrši i odgoj svih onih, koji su 
određeni za bilo kakve položaje. Smatram da bi trebalo marnim i 
sustavnim radom prikupiti sve one osobine i odraze, koji se najčešće 
pojavljuju prigodom promjena pojedinih položaja. Gotovo svaki čar¬ 
kar osjeti na sebi odraze poremećaja, koji se dešavaju, kad jedan iz¬ 
među njih najednom postane njima makar najniži zapovjednik, 
čuje se: »Ma kao da je drugi čovjek«. Ovo je pak samo jedan primjer 
između brojnih sličnih. U sustavnom odgajanju i upozoravanju sva¬ 
koga pojedinca na moguće odraze, temeljito određene, mora se posti¬ 
zavati to, da oni koji se pripravljaju na položaje stvaraju u sebi 
snagu i odluke, da on ne će biti takvi. Podpun uspjeh se ne mora 
postići, ali svaki uspjeh u ovom pogledu čista je dobit. 

Pravilno shvaćena problematika države u pogledu upravljanja 
upućuje na spoznaju ovoga zakona kao najvažnijega, jer državni i 

narodni život sav se raščlanjuje u poslove i skupine s određenim po¬ 
ložajima, koje moraju zauzimati ljudi uravnoteženi ili poremećeni. 
Ja sam napried spomenuo primjere sitne poremećenosti više vanjsko- 
družtvenog značaja, ali to ne znači, da nema primjera, koji su upravo 
bitni za što bolji razvitak narodnog i državnog života. * 

često čujemo ovakve primjetbe: »Taj čovjek ne valja, on nije za 
taj položaj«. Na odgovor: »Pa vi ste ga ljudi predlagali«, dobivaju se 
značajne rieči: »Ta on je bio dobar, što smo mi znali, da će biti ta¬ 
kav«. Ljudi su očekivali, da će vidjeti na položaju onoga čovjeka, 
koga su predlagali, a ugledali su čovjeka kakvog prije nisu vidjeli, jer 
je on postao »drugi« u djelovanju zakona o poremećenosti duševne 
ravnoteže. U takvom razočaranju čuju se i prestrogi zaključci: »Eto, 
mi nismo sposobni«, ili pak oni, koji nisu zahvatili položaj neobrazlo 
ženo smatraju, da bi bili bolji i sposobniji, kad bi došli na položaj. 
Problematika ovoga takozvanoga položaja vrlo je važna. Lako je na¬ 
rodima i državama, u kome su se pojedinci penjali kao puževi s jed¬ 
nog položaja na drugi, te gdje su ti skokovi mali i neznatni, gdje se 
za pojedini položaj spremalo godinama. No kod nas se čitava ova 
stvar pojavljuje kao problem, jer u suviše velikom broju pojedinih 
poremećenosti, mnogo nam je poremećeno. 

Krivo bi bilo međutim misliti, da nema i bezbroj primjera, u 
kojima se pokazalo, da je novi položaj dao mogućnosti, da budu oda¬ 
pete silne snage i pozitivne vriednosti, koje su bile sputane, te nisu 
prije uobće mogle doći do izražaja. Uslied sputanosti cieloga naroda, 
premnogi čvrsti i jaki pojedinci bili su na takvim mjestima i polo¬ 
žajima, na kojima nisu nikako mogli dati izraza svojoj pravoj snagi. 

Za ovakve pak čujemo danas primjetbe zadovoljnog iznenađe¬ 
nja: »Tko bi za njega mislio, da toliko vrieđi!«. Iz ovakvih i sličnih 
primjedaba možemo samo zaključiti, da se mi svi skupa, uzduž i po- 
prieko, ne znamo, ne poznajemo, da jedan drugoga krivo mjerimo i 
ocjenjujemo, i da su tek različiti položaji dali neku mogućnost za 
bolju ocjenu ljudi i njihovih pravih sposobnosti. 

Za sve ovo moralo je proći vremena, a upravo za to vrieme sud¬ 
bina nam je odsudila najteže časove našeg državnog života. 

Državni život zahtieva veliko izkustvo i tradiciju, a mi toga 
nismo mogli steći, prilike su pretežke i zakon o poremećaju unutraš¬ 
nje ravnoteže posljedično je djelovao više, nego što bi to bilo u nor¬ 
malno i mirno doba. 

Na nama je svima velika dužnost, kako bismo u spoznaji toga 
zakona što svjestnije vodili računa o sebi, te tako što bogatije i brže 
sticali izkustva i stvarali tradiciju u našem cjelokupnom životu. 


Dr Ivo Guberina 

HRVATSTVO I LATINSTVO NA JADRANU 
ZA NARODNIH VLADARA 

K onstantin Porfirogenet veli, da su Hrvati došavši na Jadran, 
na njemu našli Avare, mase Slavena i ostatke onih dalmatin¬ 
skih Latina, koji su preživjeli katastrofu Salone. (Rački, Documenta 
historiae chroaticae periodum antiquam allustrantia). Da su Slaveni 
prodirali u Dalmaciju prje idolazka Hrvata, tvrdi nam god. 800. izri¬ 
čito papa Grgur Veliki. Ovaj piše solinskome biskupu Maksimu slie- 
deće: »I doista zbog Slavena od kojih vama prieti velika pogibelj 
silno sam potišten i uznemiren« (šišić, Priručnik hrvatske historije 
s. 174). Kada su Avari navalili na Dalmaciju, doveli su sobom kao 
vojnike veliku masu Slavena i tako su još više povećali njihov broj. 
Iz jednoga detalja pričanja Tome Arhiđakona razabire se, da je 
masa, koja je nakon razorenja Salone a prije dolazka Hr¬ 
vata, obitavala Dalmacijom bila slavenska. Pričajući Toma žalosno 
stanje onih Latina, koji su nakon pada Solina od straha pred bar¬ 
barima pobjegli na bliže otoke, dodaje, da su ovi organizirali samo¬ 
obranu. »Ti odabrani mladići stadoše naoružanim lađama 
krstariti uz obale Dalmacije i vrebati na neprijatelje. I toliko ih dan 
za danom bijahu i zarobljivahu da se nijedan Slaven nije 
usudio sići na more«. (Historia Salonitana, s. 29). 

Pomoću ovih Slavena kao pomoćnih četa Avari su srušili Solin i 
podvrgli svojoj vlasti Dalmaciju. Ono latinskog življa, što je izmaklo 
avarskome i slavenskome maču, pobježe na bliže otoke. O tome nas 
izvješćuje isti Toma veleći da »su se jedni razišli po otocima, a drugi 
ni tamo se ne smatrajući sigurnim, otišli, su dalje. Napokon se jedan 
dio izkrcao na otoke Šoltu, Brač, Hvar, Vis i Korčulu« (s. 28). 

. Dok su Dalmacijom pustošile slavenske horde pod vodstvom 
Avara, a latinski urođenici, koji su još ostali živi, sakrili se po oto¬ 
cima, došli su tamo Hrvati. Oni su uveli red, slomili avarsku silu i 
potjerali iz Dalmacije Avare. Slavene su podvrgli svojoj vlasti, a La¬ 
tinima omogućili povratak na kopno i nesmetan život. 

Kad uzmemo sve ovo u obzir moramo doći do ovih zaključaka: 
a) u D alm aciji je tada bio brojčano dominantan slavenski živalj. 


On je, što no se reče, bio groš, masa pučanstva. Njegov je Ko kaini 
i kulturni nivo bio vrlo nizak: prama smislu rieči barbarski i 
robski, b) nasuprot ove slavenske mase Hrvati su bili brojem u 
ogromnoj manjini. Oni su došli dolje kao organizirana vojska. Po¬ 
zvani od cara Heraklija nisu' kao drugi barbari selili poput horda 
gdje stignu: oni su išli s izgrađenim planom i imali 
su određenu zemlju pred očima. Oni se nisu izselili 
iz Biele Hrvatske, nego su samo napravili vojni pohod na jug. Je¬ 
dino tako možemo razumjeti, da Porfirogenet još za svoga doba (950 
god.) zna da i dalje postoji Biela Hrvatska u Poljskoj, 
a njezini Hrvati još nisu kršteni. (Rački, Doc. s. 273, 
417-8). Porfirogenet nadalje saobćuje, da ni ova ciela vojna ekspe¬ 
dicija, koju je predvodilo sedam braće nije ostala u Dalmaciji, već 
da »se jedan dio odielio i zauzeo Ilirik i Panoniju«. (Rački, Doc. s. 
271). Neki misle, da se ova ekspedicija razdielila na sedam grana, 
svaka pod vodstvom od jednoga brata i osnovaše sedam hrvatskih 
kneževina: Korušku, Posavsku. Dalmatinsku, Neretvansku, Zahun- 
sku, Trebinjsku i Dukljansku. (Sakač, O kajkavsko-iranskom 
podrijetlu Hrvata, život 1937., br. I. s. 19-21). Bilo kako 
bilo svakako je sigurno da je i od onih Hrvata, koji su došli na jug, 
ostalo je u Dalmaciji, okolo Splita, ogromna manjina, c) uz brojem 
dominiraj uče Slavene, a Hrvate vlašću i vojnom organizacijom, na¬ 
lazimo starosjedioce: Latine. Njihovu tragičnu sudbinu opisao nam 
je Toma. On nam je kazao njihov broj: svi su oni mogli stati u Dio¬ 
klecijanovoj palači. Toma nas izvješćuje, da su Latini (latinski iz¬ 
bjeglice) »pokupivši i ukrcavši na lađe sve, što su imali na otocima, 
preploviše sa ženama i dječicom, ali bez stoke, preko mora i uniđoše 
u rečenu zgradu, koja nije bila građena za varoš nego za car¬ 
ski dvor«. 

Na Jadranu se odigrava onaj proces, koji viđamo na više mjesta 
u Europi: u Francuzkoj, Bugarskoj, Lombardiji i t. d. Elemenat broj¬ 
čano jači etnički absorbira došljake, a ovi jačemu elementu daju 
svoje ime. Slaveni gospodu j uče neslavene Hrvate 
pretvaraju u Slavene, a Slaveni dobivaju ime Hrvat. Hrvati 
su se brzo poslavenili. To nam pokazuje činjenica, da su odmah do- 
lazkom na Jadran vanjskome svietu poznati kao Slaveni. Ova brza 
slavenizacija tumači se činjenicom, da je Hrvata bilo vrlo malen 
broj prema slavenskoj masi. A bez sumnje Hrvati su i došli na Ja¬ 
dran intoksinirani, što no se reče, slavenizacijom. I na Visli živjeli 
su u moru slavenstva, gdje su nedvojbeno već bili pripravljeni u 

svakome pogledu, da sasvim podlegnu slavenizaciji, kada su se u 
novoj domovini našli u istim prilikama. 

Ista je sudbina stigla i dalmatinske Latine, posebno one oko 
Splita. Bilo bi pravo čudo, kada bi ona šaka Latina, što je preži¬ 
vjela tragediju Salone — a tu Toma opisuje ne samo tragediju solin¬ 
skih Latina nego svih uobće, na koje se okomila slavensko-avarska 
sila — mogla izdržati čitave vjekove asimilacionu snagu zdravoga 
slavenskoga elementa. U ovome je pravcu odlučna viest Tome Ahri- 
đakona, da »Splićani počeše pomalo obćiti sa Slavenima, obavljati 
trgovačke poslove, ženiti se i sklapati s njima prijateljske i rodbin¬ 
ske veze« (s. 33). Iz ovoga se vidi, da se starosjedioci Latini nisu 
nikakovim kinezkim zidom zatvorili od Slavena (Hrvata), već da je 
njihov stav bio takav, koji je sam sobom nosio njihovo pretapanje 
u slavenstvo (Hrvatstvo). Samo ovo pretapljanje nije se razvijalo 
onako kao kod Hrvata. Ovi su se jednostavno utopili u Slavenstvo, 
a ovome su ostavili od svoga ime i državnu organizaciju. Naprotiv 
su Latini bili nosioci ondašnje kulture i njihovo pretapljanje nosilo 
je Hrvatstvu: one nuždne elemente bez kojih ono kao 
međunarodni činbenik nije moglo u ono doba i na 
onome mjestu uobće ni postojati t. j. latinski je¬ 
zik i njegovu kulturu. Baš radi ovoga momenta kroatizacija 
Latina nije bila tako vidna niti je izazivala trzavice u organizmu. 
Latini kroatizirajući se sačuvali su vanjsku formu svoga staroga 
bića: kulturu, a primajući slavenski jezik u dnevnome životu, to 
su ipak svoj latinski ne samo sačuvali nego i Hrvatima nametnuli 
kao sredstvo kulture i međunarodnoga života. Ovo usklađivanje i 
amalgamiranje išlo je sasvim prirodnim i nevidljivim korakom tako, 
da za čitavo vrieme našiih n arodnih vladara ne( 
nailazimo na sukob Latinstva i Hrvatstva kao su¬ 
kob dviju nacija i nacionalnih kultura. U t. zv. dal¬ 
matinskim gradovima (Split, Trogir, Krk, Rab) državna i crkvena 
vlast za vrieme naših narodnih vladara nije se predvodila nikako¬ 
vim latinaštvom protiv Hrvata. Slavenstvo-hrvatstvo slobodno se 
razvijalo, živjelo i vladalo, a latinstvo je u vanjskome životu vodilo, 
jer je tako bilo svagdje na Zapadu. 

Iz postupaka hrvatskih vladara prema Splitu i ostalim dalma¬ 
tinskim gradovima moramo zaključiti, da oni tamo nisu imali ni¬ 
kakav tuđi elemenat. Toma Arhiđakon veli da su »hrvatski (sla¬ 
venski) vođe počeli u veliko štovati crkvu svetoga Dujma, darivajući 
joj zadužbinu i velike posjede te velikim srdcem pružati desetine 
i darove«, (s. 33). Ovako se ne postupa samo sa splitskom crkvom. 

Naprotiv: »Mislav dariva splitskog nadbiskupa i crkvu splitsku 
»Docum, s. 38, Stjepan ban dariva svetom Krševanu u Zadru crkvu 
svoju i tri posjeda s drugim dodatcima: Docum, s. 46, Petar Krešimir 
daje slobodu samostanu svetog Ivana kod Biograda, Docum, s. 51. 
samostanu svetog Petra u Rabu, s. 56, Crni daje Poljud svetom Stje¬ 
panu kod Splita s. 6, Moj mir dariva samostanu svetoga Ivana kod 
Biograda s. 60., P. Krešimir daje Diklo svetom Krševanu s. 62., Kre¬ 
šimir dariva samostanu svetog Tome kod Biograda s. 64, Petar Crni 
osniva samostan svetog Petra u Jesenicama, s. 65., Cika kraljevska 
porodica osniva samostan svete Marije u Zadru, s. 65., Petar Kre¬ 
šimir dariva ovom samostanu svete Marije kraljevsku slobodu i eg- 
zempciju, s. 66., i jednu zemlju s. 67. Isti daje svetom Krševanu otok 
Maun s. 72. Isti daje slobodu i jednu zemlju samostanu svetoga To¬ 
me kod Biograda s. 74. Isti dariva mlinove solinske samostanu Sve¬ 
tog Štipana kod Splita s. 78. Isti potvrđuje dobra svetoga Petra u 
Rabu s. 80. Radovan dariva svetomu Krševanu u Zadru, a kralj 
uzimlje dar u zaštitu 1. 80 i 81. Ovo je tek polovica darovnica, koje 
registriraju sačuvane listine izdate crkvama i manastirima dalma¬ 
tinskih gradova. Sačuvali su se, jer su manastiri i crkve imale raz¬ 
loga da ih brižno čuvaju, inače bi bile nestale uslieđ pogonskih od¬ 
redaba venecijanske republike. Dalmatinski gradovi su pretrpjeli 
mnoge političke promjene, pa se nije našlo darovnika ni od mle¬ 
tačkih duždeva, niti od bizantinskih careva, a od hrvatskih 
vlada toliko (šegvić, Hrvatsko bogoslužje i Grgur Ninski, Bog. Smo¬ 
tra 1929. br. 4. s. 412.). Splitski su svećenici i kancelari naših vla¬ 
dara, a knez Trpimir se pokumio sa splitskim biskupom (šišić Pri¬ 
ručnik s. 193.). 

A da se ovako postupa nije diktirala jedino diplomacija već i 
rasna veza. Zato imademo dovoljno dokaza. Najprije u tim gra¬ 
dovima susrećemo svu silu hrvatskih ličnih i mjestnih imena: Dra¬ 
go, Dobralj, Dragiša, Dobro, Miha, Grubonja, Katica, Mirača, Držiha 
Dobroviđ, Platimisa, Platihleb, Jure, Crni, Zablata, Magera, Rožica,’ 
Sokolka, Ljubac, žir, Poljane i t. d. Sa profesorom šegvićem i mi 
pitamo: »Kad nalazimo hrvatskih imena na vrhovima gradskog pu¬ 
čanstva, kad ih nalazimo među crkvenim dostojanstvenicima, tko 
može uztvrditi, da je pučanstvo, da je crkva, da je svećenstvo i’epi¬ 
skopat primorskih gradova sve bilo latinskog podrietla. Dovoljno je 
uzeti u ruke Inđex personarum, locorum et rerum na kraju Ra- 
čkijeva djela Documenta, da se odmah vidi, koliko imade ličnih 
gradskih imena čisto hrvatskog ili slavenskog koriena i značenja« 
(šegvić, Ibid s. 413). 


Postoji jedan dokumenat X. vieka koji nam dovoljno govori, da 
je u dalmatinskim gradovima prevladao hrvatski živalj, a onaj pre¬ 
ostali latinski prema ovome bio vrlo tolerantan. Papa Ivan X. u jed¬ 
nom pismu, upravljenome dalmatinskim biskupima, ove kori, da je 
čuo, da se »uz granice vaše vlasti i uz vašu šutnju i prista¬ 
janje širi glagolica«. (šišić, Priručnik, s. 215). Iz ovoga sliedi, da 
je u tim gradovima čak i u crkvi prema slavenskome elementu bila 
velika naklonost, a što se ne bi dogodilo, da je u gradovima vladao 
latinski, a uz to još prema Hrvatstvu neraspoloženi duh i osjećaj. 

Prof. Barada iztiče da »počevši od IX. stoljeća dalje, postepeno 
sve jače prodire hrvatski elemenat u gradove, pogotovo u X. s. kad 
su ti gradovi došli u stalnu političku ovisnost o Hrvatskoj državi. 
Istom od tada mnoge pravne norme iz Hrvatske prelaze i u dalma¬ 
tinske gradove, te s unjihovi tragovi jasni od X. s. dalje«. (Dvie 
naše vladarske izprave s. 7. n. 23). U XII. v. Zadar je toliko 
hrvatski, da papu Aleksandra II. Zadrani dočekuju »neizmjernim 
pohvalama i pjesmama, koje su visoko odjekivale u njihovom 
slavenskom jeziku«. (Baronius, Annales ecclesiastici g. 1177). 
U Trogiru 1203. g. trogirski kanonik, inače Talijanac iz Toscane, 
Treguan napisao je život svetog Ivana Ursinija hrvatskim jezikom: 
»Toliko je dakle bilo napredovalo pohrvaćivanje Trogira, da je jedan 
talijanac kanonik smatrao svojom dužnošću, da nauči jezik gra¬ 
đanstva. To nam isto svjedoči i Toma sam, kada pripovieda, kako je 
tatarski vođa Kaidan poslao pred Trogir jednog ođaslanika, koji ja 
hrvatskim jezikom (Sclavonice) pozvao trogirske građane, da mu 
predadu tu zaklonjene kralja Belu i druge velikaše, ako ne će da 
diele njihovu sudbinu... U vrieme pak Tome Arhiđakona kolega 
mu kanonik Ivan piše 1. prosinca 1250. jednu izpravu hrvatskim je¬ 
zikom i ćirilskim slovima«. (Fivčević, Glagolsko bogoslužje i splitski 
sabori, Split, 1930. s. 82—83. 

Nadbiskup tirski Vilim oko godine 1170. izvješćujući o prohodu 
krstaša oko 1096. kroz Hrvatsku, (koju on nazivlje Dalmacijom) veli, 
da njezini stanovnici »govore slavenskim jezikom osim mali broj 
onih, koji se običajem i jezikom luče, a stanuju na primorju i govore 
latinski« (šišić, Priručnik s. 403). I ako je Vilim pisao 70. g. nakon 
dogođaja, to se njegove rieči o stanovništvu Hrvatske (Dalmacije) 
odnose na prilike pred 70. g. Dakle za doba narodnih vladara, ne¬ 
posredno nakon Zonimira. Vilim ne veli da su Latini nastavali 
kompaktne cjeline na primorju, konkretno u gradovima (Split, Tro¬ 
gir, Dubrovnik, Krk, Osor itd.) već samo veli, da njih ima malo i 
to u primorju. Iz ovoga bi sliedilo da oni nigdje nisu 

'činili većine već su se svagdje gubili u hrvatskoj 
većini, pa i tv gradovima. Otok Krk je bio sav kroatiziran u 
ono doba ne izključujući ni samoga grada, što nam najbolje svje¬ 
doči razširenost glagolice u XI. vieku na tome otoku, pa i u samome 
gradu. Zanimljivo je, da t. zv. priča o Cededi, koju nam donosi Toma 
Arhiđakon, a u kojoj se opisuje tobožnji revolt glagoljaša protiv de¬ 
kreta sabora od 1060. g. izvor ove oporbe stavlja na otok Krk, a to¬ 
božnji pseudobiskup Cededa uspieva zbaciti latinskoga biskupa u sa¬ 
mome gradu Krku, a sebe nametnuti. (Toma H. S. c. XVI.). 

I ako ova priča, što se tiče glagolice, nema nlkakove poviestne 
vriednosti (Uzp. Guberina: Je li glagolica za vladanja Kr. i Zv. bila 
progonjena, Hrv. Revija 1941. G. 116-28), to nam dosta jasno svje¬ 
doči, da je kula glagolice još od početka morao biti Krk, ne izklju- 
čivši ni sam grad. 

Kako se iz svega ovoga razabire latinski ele- 
meriat u Hrvatskoj za narodnih vladara ni po svo¬ 
mu stanju, ni po svome razvoju nije nipošto bio 
takav da bi mogao predstavljati bilo kakovu pro¬ 
tutežu državnim i narodnim ciljevima hrvatške 
države. 


Gabriel Cvitan 

ČEZNEM BLIZINU MORA 

Dajte mi zemlju divnu ko priča, 
Prenesite me u koji hoćete kraj, 

Ja ću čeznuti blizinu mora, 

Tražiti obala naših sjaj. 

Tražit ću one uvale drage 
Gdje šipak se .vije kroz kupine splet, 
Gdje valovi šapću rieči blage — 
Miriše kaduljin cviet. 

Najmanji kutić duši tu godi. 

Drag mi je kamen, travka i grm. 
Kroz česmine i obnoć znam kud vodi 
Do mora svaki puteljak strm. 

Tu sam ko diete lovio rake, 

Iz ruku puštao mali brod. 

U zrcalu mora biele oblake 
Motrio prateć im lagani hod. 

Ljeti sam gol, ko od majke rođen, 
Skakao slobodno s hridi na hrid. 

S galebom kričeć, radošću vođen, 

Na bujici sunca opijao vid. 

Gdje mi je veslanje u maloj barki, 
Veselje kad nas zapljusne val. 

Orgije sunca, kad srpanj nas žarki 
Prikuje uz vrući morski žal. 

Dajte mi zemlju divnu ko priča, 
Prenesite me u koji hoćete kraj, 

Ja ću čeznuti blizinu mora, 

Tražiti obala naših sjaj. 


Dr Vladimir židovee 


III. BUGARSKO CARSTVO* 


ovi j a bugarska poviest imađe napadnih sličnosti s našom hrvat¬ 
skom, kao što je i slična sudbina malih naroda smještenih na 
prekretnici svieta, na područjima u kojima se bore i križaju naj- 
oprečniji probitci. Zbog toga je za nas Hrvate proučavanje bugarske 
poviesti od posebne važnosti. Ne radi se samo o želji za znanjem te 
napose o želji upoznati bugarski narod, koji nam je toliko bliz i drag 
i na koji smo mi upućeni jednako kao što i on na nas, nego je to 
ujedno i dragocjena poduka i putokaz u našoj vlastitoj borbi. 

Bugarski narod, našavši se god. 1878. u barem tako težkom polo¬ 
žaju kao mi .1943., nije klonuo nego je pokazao udivljenja vrieđnu 
upornost i snagu te ljubav za svoju domovinu i vlastitu državu. Niti 
jedno bugarsko srdce nije se pomirilo s činjenicom da je bugarska 
zemlja i narod razcjepkan, nego je cieli narod upro da postigne je¬ 
dini izpravan i moguć narodni i državni cilj, a to je osigurati državu 
— to neprocjenjivo blago stečeno nakon toliko stoljeća — ojačati je, 
izgraditi je, stvoriti iz nje središte oko kojeg će se okupljati bugarstvo 
i, jednog dana, posve okupiti. Ako je kroz težka stoljeća robstva i 
borbe bugarski duh ostao budan i živ, jasno je da niti sada u novoj 
državi ne smije klonuti nego ga treba ojačati. Bugarska borba bit 
će sada jača a ne slabija, stvarni izgledi za konačni uspjeh veći a ne 
manji. 

Tako je prva spoznaja koja je prožela bugarski narod nakon 
strahovitog osakaćenja god. 1878. bila u tome, da je glavno što je 
dobivena vlastita država te da je treba, pod svaku cienu, sačuvati 
i izgraditi. Prevladala je ona ista misao koju je kod nas propoviedao 
naš Otac Domovine, veliki Ante Starčević govoreći, da neka Hrvatska 
bude makar samo nekoliko sati hoda dugačka i široka, ali neka 
* bude slobodna. Smisao njegovih rieči je, očito, u tome da je glavno 
imati svoju vlastitu državu. I tako je bugarski narod nakon berlin¬ 
skog kongresa imao pred očima jasan cilj: pošto po to sačuvati dr¬ 
žavu, ojačati je, učiniti je što samostalnijom, tako da može jednog 
dana biti ono središte oko kojeg će se okupiti cieli bugarski narod 
i sve bugarske zemlje. U tu svrhu treba državu iznutra što više oja- 


a . r - °y a l članak ie odlomak oveće knjige o Bugarskoj, koju će 
izdati »Hrvateko-bugarsko đružtvo« u Zagrebu). J 

čati, treba je prosvjetno i gospodarski podići a treba i odgojiti i očeli- 
čiti nove naraštaje. Jasno je, da će time onaj glavni politički cilj — 
podpuno ujedinjenje — koji za sada još mora ostati prikrit, biti lakše 
ostvariv onoga dana kad konačno kucne čas u kome će se stvoriti 
dugo očekivane mogućnosti za to. Dakako da će na putu, koji nas 
dieli od tog dana, ostati još veće težkoće, no i njih treba prebroditi. 
Vjerojatno ne će biti veće od onih koje je trebalo prebroditi prije 
nego što se došlo do oslobođenja zemlje, ali svejedno kakovegod 
budu — bugarski je narod već pokazao svoju životnu sposobnost i 
izdržljivost, koja sad treba biti samo veća a ne manja. Možda će ne¬ 
prijatelju uspjeti čak odnaroditi privremeno koju bugarsku zemlju 
(kao što mu je to, kasnije, doista donekle uspjelo u Trakiji poslije 
prvog svjetskog rata, kad se bugarski živalj odanle morao preseliti), 
ali niti to ne će skršiti narodnu borbu. Razumljivo je, da će u toj 
borbi, koja bi bila težka i za velik a kamoli ne za malen narod, doći 
i do unutrašnjeg kolebanja i popuštanja, da će biti i poraza te gor¬ 
kih dana i razočaranja koja bole i peku, da će Bugarska biti razapeta 
među perotuslovnim strujanjima i vanjskim uplivima, da će ovaj ili 
onaj strani narod pokušati iz Bugarske učinti igračku svoje politike, 
dakle svojih probitaka, ali je isto tako jasno, da će se morati izgra¬ 
diti, braniti i održati samo bugarska politika, a to je borba za prave 
bugarske probitke i ničije tuđe. Ako to ne bi uspjelo, tada bi i bugar¬ 
ska država izgubila svoj smisao, jer ona više ne bi bila predstavnik 
bugarstva niti predstavnik nepromjenljivih potreba svog naroda. 
Država je samo onaj oblik, koji omogućuje slobodan život i prirodan 
razvoj pojedinog naroda. A bugarski narod, koji se je kroz stoljeća 
robstva tako uporno borio da opet postigne ovakovu svoju državu, 
izdržao je i poslije tragične godine 1878. sva izkušenja i riešio uspje¬ 
šno sve zadatke pred koje ga je postavio život. 

Da je Bugarska god. 1878. ostala u granicama San Stefana od¬ 
mah bi bio omogućen njen normalan život i razvoj, ali poslije ber¬ 
linskog kongresa bilo je potrebno da ona prođe još gotovo punih se¬ 
dam desetljeća izkušenja prije nego što će se njeni narodni zahtjevi 
moći posve izpuniti. God. 1878. umjesto da je stvorila mogućnosti za 
prirodan razvoj bugarskog naroda i države, doniela je međusobno 
•trenje velikih sila pa je njihova borba za »interesne sfere« doniela 
svoje negativne posljedice i izkušenja za Bugarsku, prouzrokovavši 
sve one unutrašnje i vanjske potrese kroz koje je Bugarska na svom 
narodnom putu još morala proći. 

Vanjski događaji kroz koje je prošla Bugarska od god. 1878. pa 
do današnjeg dana novija su poviest pa su još dobro u pamćenju 

svima. Aleksandar Batenberg, njegov uspjeh i pad, borba spram 
Rusa, izbor novog kneza Ferdinanda, Stefan Stambolov, makedonske 
borbe, balkanski ratovi, prvi svjetski rat, unutrašnji potresi poslije 
tog rata, komunistički pokušaji prevrata, vladavina zemljođjelaca, 
daljnje unutrašnje borbe sve do prevrata 19. V. 1934., zatim carski 
manifest od 21. IV. 1935., novi svjetski rat, ujedinjenje bugarskih 
zemalja te događaji sve do današnjeg dana. 

Uz ove obće poznate stvari vriedno će biti ukratko proći one 
druge, manje poznate, unutrašnje događaje te uzporediti kako se 
rajvijao, savezno s vanjskim događajima i vanjskim životnim uvje¬ 
tima, unutrašnji politički život u zemlji. Unutrašnja politika te vanj¬ 
ska politika neke zemlje uviek su u najužoj vezi te nam temeljito po¬ 
znavanje i razumievanje jedne nije moguće bez odgovarajućeg zna¬ 
nja o drugoj. Pregledat ćemo dakle bar u glavnim crtama, kako se 
razvijao unutrašnji politički život u trećem bugarskom carstvu, uviek 
savezno s vanjskim političkim događajima, položajem i potrebama, 
kod Čega za nas Hrvate treba biti najdragocjenija poduka u tome, 
kako ta nedavna poviest bratskog bugarskog naroda opet pokazuje, 
koliko izdržljivosti i nepokolebivosti treba razviti narod u životnoj 
borbi za ostvarenje svojih narodnih i državnih prava te koliko je 
snage, rodoljublja, samopriegora i požrtvovanja pokazao bugarski 
narod zasluživši i osiguravši sebi tako bolju budućnost. One iste ose- 
bine, koje su uviek resile bugarski narod, i ovih posljednjih sedam 
desetljeća živile su u tom narodu pa je očito, da se bez njih ne bi 
mogao održati. 

Mi ćemo ujedno vidjeti, prateći život bugarskog naroda u tih se¬ 
dam desetljeća, kako se trajno može održati u političkom životu sa¬ 
mo onaj rad i ono nastojanje koje odgovara narodnom duhu i koje 
ostvaruje narodne potrebe. Unatoč svih časovitih neuspjeha ili vre¬ 
menitih lutanja u poviesti i u životu naroda ostat će samo ono što 
je doista vriedno. Izpravna je jedino ona politika, koja se temelji 
na iskonskim narodnim i državnim temeljima i pravima, koja pro¬ 
vodi i ostvaruje za današnjost i budućnost ono što je narodno i što 
narod treba. 

Dakle radi se o narodnoj politici. A bugarska politika doista je 
bugarska. Kroz sve težkoće i obrate te usred uzvitlanog meteža 
i protuslovnih sila ta je do nedavno još mala zemlja uviek znala 
sačuvati svoje vlastite probitke, vodeći svoju vlastitu, dakle bugarsku 
politiku. 

U vrieme kad je Bugarska oslobođena (1877/78) izgrađivanje 
nove države došlo je u doba kad su u Europi vladala liberalistička 


shvaćanja. Razumljivo je, da su europska shvaćanja onog vremena 
vršila ogroman upliv na razvoj mlade države. S druge strane narod, 
a pogotovo velik dio bugarske inteligencije, bio je pod moćnim upli¬ 
vom Rusije, koja je neposredno oslobodila Bugarsku i udarila os¬ 
novne temelje za izgradnju bugarske vojske i uprave. U mladoj kne¬ 
ževini ostali su još godinama ruski častnici i upravitelji. 

Razumije se, jedan od prvih velikih problema nove države bio 
je izbor kneza. Ovo pitanje postalo je vrlo težko i komplicirano, jer 
su sve velike europske sile, a pogotovo Austro-Ugarska i Englezka 
bile odlučno protiv toga da za kneza bude izabran koji Rus. Obratno 
Rusi su kroz duže vremena nastojali da za kneza bude izabran koji 
od članova ruske carske obitelji, računajući da bi na taj način mogli 
steći trajan i dubok utjecaj na novu državu te svoriti na balkanskom 
poluotoku siguran oslonac za svoju politiku. U svom suparništvu 
spram Rusije ostale velike sile izkorišćivale su poznatu izjavu ruske 
vlade i ruskog cara, prema kojoj započinjanje oslobodilačkog rata 
protiv Turske nije imalo zavojevački značaj, nego mu je jedina svrha 
bila u tome, da se oslobode kršćanski i slavenski narodi, odnosno bu¬ 
garski narod. 

Ovaj spor kod izbora kneza završio je izborom njemačkog kneza 
Aleksandra Batemberga, koji je inače bio ruski častnik i koji je u 
ruskoj vojsci sudjelovao u ratu za oslobođenje Bugarske. Knez 
Aleksandar Batemberg stupio je na bugarsko priestolje s uputama 
od sviju tadašnjih europskih velikih sila da upravlja bugarskom dr¬ 
žavom podpuno nezavisno i da izbjegne svakom uplivu i sugestijama 
s ruske strane. Na tom problemu te na svim posljedicama koje 
odatle proizlaze po prvi puta se izgrađuju razna ideološka shvaćanja 
i razpoloženja u bugarskom narodu. Tu je dakle temelj unutrašnjeg 
političkog života u Bugarskoj i od toga časa on se počinje razvijati. 
Prije, još u tursko vrieme, nije bilo nikakove mogućnosti ni prilike 
za razvoj unutrašnjeg političkog života, jer je Bugarska bila pod 
krutim jarmom i sav se politički život odvijao već stoljećima samo 
u tom pravcu da se postigne oslobođenje, te da se u tu svrhu orga¬ 
niziraju ustanci i borba. U tursko je doba, prema tome, Bugarska 
imala samo ustaše, ali nije imala razvijen unutrašnji politički život, 
jer za to još nisu postojali preduvjeti. 

Od turskih vremena ostao je sloj bogatih i uplivnih ljudi t. zv. 
»čorbađija«, koji su se u tursko doba uglavnom bavili trgovinom i 
obogatili se sačuvavši kakav takav položaj u javnom životu. Ti »čor- 
bađije« bili su uviek, već prema načinu svoga života, više oportu¬ 
nistički i više konzeratvno razpoloženi. Nakon oslobođenja Bugarske 

čorbađije su ostali pod ruskim uplivom (s R usima ih je već prije 
jače povezivala nijhova veća sloboda kretanja, dakle mogućnost 
doći više u dodir s Rusima, kao i njihov jači religiozni osjećaj), pa 
su oni sad postali glavni zagovornici ruske stvari, te izraziti rn sofi li, 
Drugi pak, i to napredniji elementi, zauzeli su u toj stvari samo¬ 
stalnije stanovište želeći doduše sačuvati veliku poviestnu zahval¬ 
nost Bugarske Rusiji, ali smatrajući da Bugarska mora sliediti svoj 
vlastiti put i da mora imati svoju posve samostalnu i nezavisnu dr¬ 
žavu, jer se samo na taj način može osigurati mirniji razvoj i sret¬ 
nija budućnost bugarskog naroda. Iz prve grupe t. j. čorbađija ruso- 
fila obrazovala se kasnije t. zv. konzervativna stranka (kasnije na¬ 
rodnjaci), a od druge skupine t. zv. liberalna stranka. 

Makar su Rusi dali mladom kneževstvu prvi nacrt ustava (Rus 
Lukijanov izradio je taj nacrt koji je bio predložen Velikom narod¬ 
nom sobranju u Trnovu), ipak je taj nacrt u mnogočem izmienjen 
te su mnogi članovi novog ustava uzeti iz raznih europskih liberal¬ 
nih ustava, u prvom redu iz belgijskog. Ruski upliv, izravan i neizra¬ 
van, bio je u ono vrieme vrlo velik. Knez Donđukov-Korzakov bio 
je u prvo vrieme carski namjestnik, u upravi je bilo mnogo Rusa, u 
vojsci su na svim vodećim mjestima bili ruski častnici i t. d. Osim 
toga ruski se upliv izrazio i u već spomenutom izgrađivanju'konzer¬ 
vativne stranke, a zatim i utjecajem ruskih ljevičara. Baš tada mark¬ 
sizam je u Rusiji bio u razcvatu i to uglavnom kao socialdemokracija. 
Međutim tada je bio u Rusiji vrlo raširen i anarhizam te osobito 
nihilizam. Svi ti pokreti prodrli su iz Rusije u Bugarsku, a osobito 
nihilizam koji je bio zarazio velik broj iztaknutih umova ruske inte¬ 
ligencije, prokrčio sebi put u Bugarsku, napose posredstvom bugar¬ 
skih đaka i sveučilištaraca, koji su se školovali u Rusiji i koji su 
se poslije oslobođenja vratili u Bugarsku. Međutim pokušaji, da se 
u Bugarskoj izgrade prava nihilistička središta, nisu uspjeli, jer su 
oslobodilačke tradicije, još iz vremena ustaške borbe, jednako kao i 
oduševljenje zbog oslobođenja uz rusku pomoć, bile vrlo velike. Iz 
istih razloga niti anarhisti nisu imali veći uspjeh, makar su u ne¬ 
kim mjestima izgradili svoja gniezda. Bugarski anarhizam nije se 
mogao razviti u veći pokret te je uglavnom ostao samo u teoriji. Me¬ 
đutim ruski marksizam i socializam, predstavljan u ono vrieme od 
velikog socialističkog teoretičara Plehanova, odrazio se mnogo više 
u bugarskom javnom životu, pa je prva socialistička stranka u Bu¬ 
garskoj osnovana gotovo u isto vrieme kada i liberalna i konzerva¬ 
tivna stranka. (Socialistička stranka osnovana je izključivo pod upli¬ 
vom ruskih marksista, a prvi vođe bugarskog socializma bili su 
sada već pokojni Dimitar Blagoev i Janko Sakazov. 


Tako je politički život u Bugarskoj započeo u ova tri politička 
središta u kojima se organizirao bugarski narod, odnosno u prvom 
redu bugarska inteligencija. Sam politički život i politička borba 
nije se izrazila samo u izbornoj borbi u izborima za Sobranje nego 
se jasno izgrađuju dvle osnovne velike političke iskupine i prve: ve¬ 
like ideoložke razlike već u radu prvog velikog narodnog Sobranja 
(Sabora) — t. zv. »učreditelnog Sobranja«. Ovo Sobranje, koje je 
imalo značaj konstituante, donielo je bugarski ustav. Došlo je tada 
do razprave i do velikih sporova glede pitanja hoće li se u Bugar¬ 
skoj prihvatiti sustav dviju komora (Narodno Sobranje i senat) ili 
jeđnokomorni sustav. U tom sporu liberalna stranka prodrla je sa 
svojim shvaćanjem, pa je prihvaćen jeđnokomorni sustav i osnovano 
stalno zakonodavno tielo u obliku t, zv. običnog Narodnog Sobra¬ 
nja, dok uzporedno s time ustav predviđa saziv t. zv. velikog Narod¬ 
nog Sobranja kod pojedinih izvanrednih slučajeva, predviđenih u 
samom ustavu. Saziv takvog velikog narodnog Sobranja mora uslie- 
điti uz unaprieđ ustanovljen dnevni red, kojeg određuje obično Na¬ 
rodno Sobranje uz odobrenje po državnoj glavi. 

Nakon tog prvog »učređitelnog« Sobranja provedeni su izbori za 
Sobranje i to na načelu obične većine (polovica + jedan). Kod tih 
izbora liberalna stranka pobiedila je s ogromnom većinom. Ovai 
uspjeh liberalne stranke u prvim godinama mladog kneževstva imao 
je vrlo velik upliv na daljnji razvitak te na politički život u zemlji, 
pa se može reći, da je taj uspjeh liberalne stranke odredio daljnju 
sudbinu Bugarske. 

No unatoč toga, što je liberalna stranka na taj način zavladala 
položajem, ipak ruski upliv produžuje svoje prodiranje međul bu¬ 
garskom inteligencijom i širokim narodom. Prvi diplomatski pred¬ 
stavnici Rusije u Bugarskoj pokušavaju vršiti svoje zakulisne agita¬ 
cije među bugarskom inteligencijom, pa je na taj način došlo u po¬ 
litičkom životu do velikih sporova i potresa. Ruska je diplomacija u 
svojoj borbi, te u sredstvima s kojima se služila u toj borbi, bila 
sasma bezobzirna. Rusi su rasipavali novac te su uobće svim nači¬ 
nima pokušavali ojačati svoj položaj, tako da su doista s vremenom 
pridobili mnogo Bugara za sebe. Ako bi tko od ruskih prijatelja bio 
proganjan od vlasti, onda bi se sklonuo u Rusiju, odakle bi kao emi¬ 
grant nastavljao svojim radom, boreći se protiv unutrašnjeg jedin¬ 
stva bugarskog naroda. Jedan od najaktivnijih ruskih agenata, koji 
je bio naročito bezobziran u svom postupku, bio je poznati Kaulbars, 
koji je čak pokušao putovati po Bugarskoj, posjećujući sela i gra¬ 
dove, otvoreno organizirajući sastanke i skupštine u korist Rusije i 
ruske politike. Tadašnja liberalna vlast pokazala je veliku smjelost 

i odlučnost paralizirajući njegov upliv i prinudivši ga da napusti 
zemlju. U isto vrieme Rusi su imali dobro izgrađene položaje u no¬ 
voj bugarskoj vojsci, u kojoj ne samo da su ruski častnici zauzimali 
najviša zapovjednička mjesta, nego je i jedan dio mladih bugarskih 
častnika bio završio istvoje škole u Rusiji, te se tako nalazio pod rus¬ 
kim uplivom. Ovo pitanje zadavalo je najviše poteškoće tadašnjoj 
upravi bugarske države pa se može uzeti da zahvaljujući velikim 
dielom zaštiti drugih europskih velikih sila, ovi ruski zapovjednici u 
bugarskoj vojsci te njihovi pristaše, nisu počinili neki ozbiljniji 
podhvat protiv nove bugarske države u svrhu da je podčine ruskoj 
politici i diplomaciji. Ovi ruski visoki častnici ostali su u bugarskoj 
vojsci sve dok nije izbio rat sa Srbijom god. 1885. Tada su, i to u 
predvečerje samog rata, po zapovjedi iz Petrograđa, svi ruski čast¬ 
nici napustili svoja mjesta i odputovali u Rusiju, ostavivši tako mla¬ 
du bugarsku vojsku samu i bez viših zapovjednika. Tako su u tom 
ratu bugarsku vojsku vodili samo mladi častnici, poručnici i slično, 
dok je najviši čin u bugarskoj vojsci iimao tada bojnik Račo Petrov, 
koji je bio postavljen za zapovjednika glavnog stožera.. 

Kako smo već spomenuli na početku političkog života u Bugar¬ 
skoj pojavile su se dvie velike stranke, od kojih se je jedna nazvala 
liberalnom, druga konzervativnom. U redove liberalne stranke ušlo 
je vrlo mnogo mladih bugarskih intelektualaca, koji su bili pod utje¬ 
cajem revolucionarnih ideja bugarske epohe prije oslobođenja te 
ustaških ideja oslobodilačke borbe i narodnog preporoda (»vzraž- 
denci« odnosno bugarsko narodno »vzraždenieto«). Te ideje koje 
su ostvarile bugarsko oslobođenje trebale su garantirati i bugarsku 
nezavisnost. To su bili vatreni borci, visokog morala, uviek nadahnuti 
idejom smjele i bezkompromisne borbe. Već smo spomenuli da su u 
konzervativnu stranku ušli stari čorbađije, koji su sami i čili su 
očevi živjeli u primirju s turskim režimom, dok su neki čak i bili u 
turskoj službi. Dok se liberali nisu htjeli primiriti s nepravednim 
granicama nametnutim od berlinskog kongresa, kojima je mlado 
kneževstvo bilo okljaštreno i osakaćeno, te dok je njima pred očima 
lebdila kao prva zadaća organizirati narod da prosvjeduje protiv 
toga i povede borbu za oslobođenje i ostalih bugarskih zemalja, koje- 
su još ostale pod robstvom, dotle su konzervativci propoviedali mirni 
evolucioni put s kompromisima, nagađanjem i prilagođivanjem, i 
to zato da se ne izazivlju velike sile. Iz ovih različitih shvaćanja raz¬ 
vio se sukob, koji je izbio punom snagom već za vrieme prvog »učre- 
ditelnog« Sobranja. Tada su liberali predložili da se izabere jedno 
izaslanstvo i izradi memorandum te poduzmu koraci da se velikim 
državama izloži nepravda, koja je učinjena bugarskom narodu, s 


istodobnim zahtjevom, da se sve bugarske zemlje, koje su po za¬ 
ključku berlinskog kongresa ostale i nadalje pod robstvom, vrate 
matici zemlji. Unatoč toga što je većina prihvatila taj priedlog, te 
unatoč toga što je bila obća želja čitavog naroda, konzervativci su 
uspjeli osujetiti ovu inicijativu liberala. Još od tada nastaje dubok 
jaz, koji će u buduće uviek dieliti jedne od drugih, i koji će izgraditi 
dva posve različita pogleda, različite ideologije i mentalitet. Tu se 
već jasno izgrađuje politički život i novo vrieme u mladoj kneževini. 
Kao prvake koji su stali na čelo ovih dviju tako oprečnih političkih 
skupina možemo spomenuti među liberalima Petka Karavelova 
(brata tada već pokojnog pjesnika i revolucionera Ljubena Karave¬ 
lova), Dragana Cankova, P. R. Slavejkova (pjesnika 1 otca nesretnog 
velikog pjesnika Penče Slavejkova), Stefana Stambolova i dr. Od 
ove četvorice vođa liberala bio je Stambolov, makar još mlad, naj¬ 
agilniji. Stefan Stambolov javio se u »učreditelnom« Sobranju kao 
izaslanik Makedonije te odrinskog kraja. Makar su ovi krajevi ostali 
izvan bugarskih granica te Stambolov nije posebno naznačen ili 
službeno izabran za člana Sobranja, ipak on uzimlje živo učešće u 
svim predhodnim viećanjima i savjetovanjima toga Sobranja. Stefan 
Stambolov bio se tada tek vratio iz Makedonije gdje je, nedugo po¬ 
slije krnjeg oslobođenja Bugarske, organizirao t. zv. »kresnenski 
ustanak« protiv Turaka. Tim djelom Stambolov je stao na čelo oslo¬ 
bodilačke makedonske borbe u predjelima novog kneževtsva. Na čelo 
konzervativne stranke stupili su Atanas Burmov, Marko Balabanov, 
Dimitar Grekov, Načević, Konstantin Stoilov i dr. Između njih oso¬ 
bito se isticao Stoilov, koji je bio mlad i obrazovan čovjek, koji je 
svršio škole i stekao naobrazbu u Europi, te koji je uviek bio umje¬ 
ren i taktičan. On je brzo u javnom životu stekao važnu ulogu. 

Poslije izbora prvog bugarskog kneza Aleksandra Batemberga, 
koji je izbor bio odobren i od ruskog cara zbog toga jer je knez bio 
rođak ruske carice, politički život u Bugarskoj dobio je svoj usta¬ 
novljeni ustavni oblik. Nakon što je knez stigao u Sofiju obje velike 
političke stranke konzervativna i liberalna, nastoje uz velik trud 
steći kneževu sklonost. Aleksandar Batemberg došao je u prvo 
vrieme pod izključivi upliv Konstantina Stoilova, koji ga je pratio 
za vrieme puta do Bugarske. Tada je konzervativcima uspjelo knezu 
prikazati liberale i njihove vođe kao ljude bujne naravi i neobuz¬ 
dane. Zbog toga su liberali te uotaće protivnici konzervativaca počeli 
ove nazivati »bizantincima«. Sa svoje strane liberali predstavili su 
se knezu sa svojim shvaćanjima i mislima te sa željama čitavog bu¬ 
garskog naroda, osobito što se tiče još neostvarenih ideala bugarskog 
naroda glede ujedinjenja. 

Prvui vladu sastavio je knez iz članova konzervativne stranice, 
makar su toili učinjeni stanoviti pokušaji, da u toj vladi učestvuju 
i predstavnici liberalne stranke. Posljednji se međutim nisu htjeli 
složiti s time, da konzerva,tivci, kako su predložili, uzmu za sebe naj¬ 
važnija ministarstva i to ministarstva vanjskih i unutrašnjih po¬ 
slova. Tako se dogodila, da je prva vlada bila sastavljena od samih 
konzervativaca i to ovako: ministar predsjednik i ministar prosvjete 
Burmov, ministar vanjskih poslova Marko Balabanov, ministar voj¬ 
ske general Parenzov (ruski general), rizničar Načević, te ministar 
pravde Grekov. 

Jedna od prvih i najvećih zadaća nove vlade bila je provesti iz¬ 
bore za Sobranje i to za prvo obično Narodno Sobranje. Agitacija se 
razvila s mnogo strasti, no unatoč toga što su izbore proveli konzer¬ 
vativci koji su bili na vlasti, pobiedila je svagdje liberalna stranka 
s upravo ogromnom većinom glasova. Gotovo 75% od svih izabranih 
narodnih zastupnika bili su liberali. Razumije se, da je ovaj novi 
položaj stvorio velike težkoće i za kneza i za vladu. Konzervativci su 
uspjeli uvjeriti kneza, da ako dođe na vlast liberalna stranka, da će 
tada unatoč većine s kojom liberali razpolažu u Sobranju, položaj 
kneza postati nesiguran, da će uobće dolazak liberalne stranke na 
vlast dati ozbiljan povod velikim silama, da se umješaju u unu¬ 
trašnji politički život Bugarske te da ograniče slobodu i nezavisnost 
mladog kneževstva. Takove sugestije sa strane konzervativne vlade 
dovele su najprije do razpusta prvog običnog Sobranja te do obra¬ 
zovanja nove konzervativne vlade na čelu s jednom crkvenom nepo¬ 
litičkom, osobom, te kasnije, kad je ipak bila obrazovana prva libe¬ 
ralna vlada na čelu s Draganom Cankovom, do mnogih sporova, _ 

i onda... konačno do jednog važnog državno-političkog čina kne¬ 
ževa, koji je proglašen posebnom kneževom proklamacijom. Ovom 
proklamacijom objavljeno je bugarskom narodu, da se za neodre¬ 
đeno vrieme ustav suspendira i da knez sam uzimlje u svoje ruke 
punomoći, koje imade vlada za upravu države. Taj knežev čin ne 
samo da je izazvao obće negodovanje čitavog bugarskog naroda, ne¬ 
go je do velikog stupnja pokolebao i knežev osobni prestiž. 

Razdoblje od saziva prvog običnog narodnog Sobranja pa do 
suspendiranja ustava prepuno je zanimivih dogođaja koji su odrazili 
svoje posljedice u kasnijem političkom životu Bugarske, te su za 
dugo godina ostavili nemile tragove težkih unutrašnjih potresa. 

Nakon što je knez Aleksandar Batenberg ukazom od 24. XI. 
1879. zatvorio 1 prvo obično Sobranje, postavio je novu vladu, u kojoj 
je mjesto ministra predsjednika dobio episkop Kliment Branicki 
(duhovnička osoba, bez stranačke pripadnosti). Svi ostali članovi 


kabineta bili su konzervativci. Tako je Načević bio minstar vanjskih 
poslova i rizničar, a Grekov pravde i unutarnjih poslova. Drugi iz¬ 
bori za Sobranje bili su izvršeni na dan 20. I. 1880., nakon što je 
vlada uzela sve potrebne mjere da pobiedi sa svojim kandidatima, 
konzervativcima. Ipak i kod tih izbora imali su liberali vrlo velike 
uspjehe te se opet pokazalo, da uživaju puno povjerenje naroda. 
Karavelov i Stambolov, tada već izraziti vođe liberala, bili su izabra¬ 
ni na nekoliko mjesta. 23. III. 1880. bilo je odkrito drugo obično 
Narodno Sobranje pa je za predsjednika izabran Petko Karavelov. 
Kod takovog položaja knez je bio prinudjen sastaviti novu vladu, 
koju je ovaj puta povjerio liberalima. Ministar predsjednik i mi¬ 
nistar vanjskih poslova postao je Dragan Cankov. I ostali članovi 
kabineta pripadali su liberalnoj stranci, ali većina njih bila je iza¬ 
brana od manje poznatih ljudi. Od uglednijih liberala ušao je u ka¬ 
binet Cankova Petko Karavelov kao rizničar. Na mjesto Karavelova 
kao predsjednika Sobranja izabran je opet jedan od prvaka liberala 
i to P. R, Slavejkov. Na dan 28. XI. 1880. bio je smienjen mnistar 
predsjednik Cankov te je na njegovo mjesto došao Petko Karavelov. 

Smjena Cankova uslieđlla je na zahtjev austro-ugarsfce vlade, 
koja se osjetila povrieđenom od Cankova. Cankov je naime unapried 
bio prihvatio da će na dunavskoj konferenciji u Galae-u radi uređe¬ 
nja režima brodarstva na Dunavu, bugarski izaslanici podržavati 
austrijsko stanovište, ali unatoč toga, po odredbi Cankova, na samoj 
su se konferenciji bugarski i rumunjski izaslanici složili za jednu 
novu tezu, koja je više zaštićivala probitke Bugarske i Rumunjske. 

Kod ove promjene vlade odnosno ministra predsjednika, Stam¬ 
bolov je po prvi puta bio izabran za podpredsjednika Narodnog So¬ 
branja. Ujedno je kod tih promjena na mjesto ministra vojske bio 
postavljen ruski general Ernord. U ovom novom položaju ipak je 
došlo do raznih nesuglasica i sukoba između kneza, vlade i Sobra¬ 
nja, koje je bilo posve u rukama liberala i u svim pitanjima izraža¬ 
valo njihova nepopustljiva nacionalna shvaćanja. Ovi su sukobi bili 
vješto izkorišćeni od vodećih ljudi konzervativne stranke, kojima je 
uspjelo uvjeriti kneza i novog ministra vojske da zemlja ne može 
više produžiti na istom putu te da sve veće unutrašnje poteškoće 
mogu biti uklonjene samo energičnim korakom. 

Tako je došlo do onog, gore spomenutog, državnog Čina od; 27. 
IV. 1881. kada je knez suspendirao ustav na neodređeno vrieme 
te uzeo; t. zv. punomoći prema kojima je trebao upravljati suvereno 
i neodgovorno kroz unapried određeno razdoblje od 7 godina. Ra¬ 
zumije se da je taj režim punomoći, kod čega je vlada bila uobće 
uklonjena te je jedino ostao ruski general Ernord kao ministar voj- 


ske, značio kneževu diktaturu. Vođe liberalne stranke smatrali su, 
da takav režim ne može biti trpljen od bugarskog naroda, pa su 
zbog toga započeli obću borbu za uzpostavu ustava. Knez je bio pri¬ 
nuđen za dan 21. VI. 1881. sazvati veliko Narodno Sobranje, koje je 
imalo potvrditi ili ne potvrditi njegov čin o suspenziji ustava. Zbog 
toga su bili provedeni izbori za veliko Narodno Sobranje, kod kojih 
je vršen velik pritisak protiv kandidata liberalne stranke tako da su 
ođ liberala bili izabrani samo Karavelov, Cankov. i Slavejkov, i to 
siva trojica u trnovskom kraju. Njihov izbor organizirao je Stefaii 
Stambolov, koji je bio rodom iz Trnova te je tamo imao velik upliv, 
a kod samih izbora sam nije bio kandidat. 

Veliko Narodno Sobranje sastalo se u Svištovu te je na dnev¬ 
nom redu imalo samo jednu, već spomenutu, točku t. j. pitanje odo¬ 
brenja t. zv. punomoći za kneza. Knez Aleksandar Batemberg došao 
je osobno u Svištov na nekom austrijskom brodu te je izjavio otvo¬ 
reno da će napustiti priestolje i brodom odputovati u Darmstadt, 
ako mu se ne odobre punomoći. Razumije se, da je veliko Narodno 
Sobranje s aklamacijom odobrilo knežev čin i punomoći. Istodobno, 
u svrhu da u buduće bude onemogućen povratak liberala na vlast, 
Sobranje je zaključilo, da imađu biti, predani sudu vođe liberala Ka¬ 
ravelov, Cankov i Slavejkov. Ujedno je bila obrazovana nova vlada 
te je ruski general Ernord postao ministar predsjednik, dok je na 
mjesto mipistra vanjskih poslova po prvi puta došao Konstantin 
Stoilov. 

Režim t. zv. punomoći međutim nije mogao donieti smirenje 
zemlji. Strasti su se naprotiv sada još više razpalile te su sada na¬ 
padaji nezadovoljnika bili upereni izravno na kneza. Osim toga i 
sam je knez osjetio kako neopazice dolazi sve više pod puno tutor¬ 
stvo tadašnjeg ruskog diplomatskog predstavnika u Sofiji Hitrovo, 
koji je u stvari počeo izvršavati vlast i postajati podpuno gospodar 
položaja. Zahvaljujući toj spoznaji kneza bila je olakšana borba libe¬ 
rala za uzpostavu ustava. 

Narod je iz svih gradova i iz svih krajeva slao knezu prosvjede 
i tražio uzpostavu ustava. Na dan 10. II. 1882. t. j. na dan kada je 
trebalo proslaviti godišnjicu prvog t. zv. učreditelnog Sobranja, 
Stefan Stambolov je organizirao u Trnovu veliku skupštinu na koju 
je došlo mnogo hiljada ljudi. Na toj skupštini stvorena je rezolucja, 
kojom se traži da se neodgodivo i smjesta uzpostavi ustav. Slične 
skupštine bile su organizirane i u drugim krajevima zemlje. Tada je 
knez bio prinuđen naznačiti posebno povjerenstvo za izmjenu usta¬ 
va, time da će ustav samo.poslije bitne promjene moći biti stavljen 
natrag na snagu. Povjerenstvo je bilo ustanovljeno većinom, od čla¬ 


nova konzervativne stranke, ali su i od liberala bile u nju imeno¬ 
vane dvie osobe i to Dragan Cankov i Stefan Stambolov. No Cankov 
i Stambolov odbili su sudjelovanje u tom povjerenstvu izjavljujući 
da ustav može izmieniti samo Narodno Sobranje, a ne povjerenstvo. 
I doista za dan 4. IX. 1882. bilo je sazvano Narodno Sobranje. U 
odgovoru na krunsku rieč izričito je bila iztaknuta potreba da se uz¬ 
postavi ustav. Konačno na dan 6. IX. 1882. knez je posebnim pro¬ 
glasom objavio bugarskom narodu da se ponovno uzpostavlja ustav. 

Ovaj veliki uspjeh liberalne stranke prouzrokovao je pad vlade 
generala Ernorda. Privremeno je bila postavljena jedna nova koali¬ 
ciona vlada u kojoj je liberal Dragan Cankov postao ministar pred¬ 
sjednik i ministar unutrašnjih poslova, konzervativac Marko Bala- 
banov ministar vanjskih poslova, konzervativac Grigor Načević riz¬ 
ničar, konzervativac Konstantin Stoilov ministar pravde, liberal dr. 
D. Molov ministar prosvjete, dok je vojni ministar postao ruski gene¬ 
ral Rediger. 

Unutrašnji nemiri u zemlji nisu međutim prestali i to zbog 
borbe koja se i dalje vodila između liberala i konzervativaca. Uslieđ 
toga, nakon stanovitih obrata, početkom mjeseca lipnja 1884. godine 
dođe na vlast jedna čisto liberalna vlada, u kojoj je Petko Karavelov 
bio ministar predsjednik, ministar unutrašnjih poslova P. R. Slavej¬ 
kov, ministar vanjskih poslova Ilija Canov, ministar pravde dr. Vasil 
Radoslavov. U to isto vrieme došlo je do borbe u Narodnom Sobra- 
nju kod izbora predsjednika Sobranja. Kandidat liberala za to mje¬ 
sto bio je Stambolov, dok su konzervativci, za to da izazovu razcjep 
među liberalima, iztakli kandidaturu Dragana Cankova, također li¬ 
berala. Sobranje je s velikom većinom izabralo Stambolova. Ovaj 
slučaj je važan u toliko, jer je doista došlo do unutrašnjeg spora me¬ 
đu liberalima te je na kraju Cankov izstupio iz liberalne stranke 
i osnovao novu stranku t. zv. staro-cankovističku stranku (t .zv. li¬ 
berali progresisti). 

Nova liberalna vlada utvrdila je svoju vlast te je u zemlji došlo 
do postepenog unutrašnjeg smirivanja, do kojeg bi jamačno u pod- 
punosti doskora došlo te bi se bila sasma učvrstila državna vlast i 
sigurnost, da početkom mjeseca rujna 1885. nije došlo do sjedinje¬ 
nja između sjeverne i srednje Bugarske (iztočna Rumelija), koji je 
čin ostvario bugarske narodne želje u toj stvari, ali je izazvao opet 
težke vanjske, te kao posljedica toga, i unutrašnje trzavice. 

Početkom mjeseca rujna 1885. ministar predsjednik Karavelov 
te predsjednik Narodnog Sobranja Stambolov bili su u Trnovu. U 
isto vrieme knez Aleksandar Batenberg bio je u Vami. Na dan 5. IX. 
1885. Karavelov je primio brzojav iz Plovdiva od dra Stranskog ko- 




jim se saobćuje, da je u Plovdivu proglašeno ujedinjenje između 
kneževine Bugarske i Rumelije u jedno novo ujedinjeno kneževstvo. 

Kako se znade prema zaključcima berlinskog kongresa iz 1878. 
ciela Rumelija bila je ostavljena kao vazalna zemlja turskog sul¬ 
tana. Dakako, ovaj brzojav izazvao je veliku uznemirenost i to po¬ 
najprije zato, jer se nije znalo kako će reagirati velike sile, pošto se 
tim činom narušava jedna od glavnih odredba berlinskog dogovora 
a ujedno se pogađa prestiž Turske. Ministar predsjednik Karavelov 
odmah je pozvao kneza u Trnovo jer je trebalo procieniti novo 
nastali položaj i dometi potrebne odluke. Knez je doista odmah 
došao. Viesti, koje su međutim stigle iz inozemstva bile su; uznemi¬ 
rujuće. Austro-Ugarska je otvoreno izjavila, da ne odobrava ovaj 
čin Isto stanovište zauzimala je i Rusija. Položaj je iz dana u dan 
pos ajao sve teži, jer su iz Turske dolazile uznemirujuće viesti te se 
o e v o, da će Turska mobilizirati i da će silom uzpostaviti naru¬ 
šeni položaj. Knez Aleksandar Batenberg kolebao je. Tada je došlo 
do jednog važnog razgovora u Trnovu između kneza i Stambolova 
Tom zgodom upravio je Stambolov na kneza rieči koje su već po¬ 
stale poviestne. Rekao mu je, od prilike, ovo: »Pred Vama su, Vaše 
Visočanstvo, otvorena dva puta. Jedan Vas put vodi preko klanca 
šipke u Plovdiv tako da sjednete na priestolje ujedinjenog bugar¬ 
skog knezevstva, dok Vas drugi put vodi u Darmstadt (odakle je 
naime knez došao u Bugarsku). Vi trebate izabrati jedan od ta dva 
puta. Ja Vam preporučam prvi put, koji će Vaše ime povezati s jed¬ 
nim velikim poviestnim činom. Bog pomaže samo smjelima!« 

Knez se odlučio odobriti čin ujedinjenja koji je izvršen u Plov¬ 
divu ,pa je odmah nakon toga pošao u Plovdiv u družtvu ministra 
predsjednika Karavelova i predsjednika narodnog Sobranja Stam¬ 
bolova. Na put su pošli kroz gorski prielaz šipke. 

Dolazak kneza u Plovdiv bio je ogroman triumf te je taj čin 
izazvao radost i oduševljenje čitavog bugarskog naroda koji j e vidio, 
da knez odobrava ujedinjenje i ostvaruje bugarske narodne želje.’ 
No kako su u to vrieme dolazile iz Turske uznemirujuće novosti, 
knez i vlada odlučili su objaviti mobilizaciju bugarske vojske te su 
počeli koncentrirati vojsku na turskoj granici tako da se može od¬ 
biti kakova možebitna turska navala. No međutim su stigle umi- 
juće viesti iz Englezke, prema kojima je Englezka odobrila ujedi- 
jenje i odlučila, da ne će dopustiti turski napadaj na Bugarsku. 

U to sudbonosno vrieme za mlado kneževstvo opasnost dođe 
od one strane od koje se to najmanje očekivalo. Naime srbski kralj 
Milan kojeg su ovi dogođaji zatekli u inozemstvu, vraća se u Beo¬ 
grad te određuje, potican bečkom diplomacijom mobilizaciju srbske 

vojske te je upućuje na zapadnu bugarsku granicu i to u času kad 
se čitava bugarska vojska nalazila još na turskoj granici. Srbski 
kralj Milan, u svom proglasu na narod, kaže, da je »poremećeno 
ravnotežje na Balkanu« te da zato Srbija mora reagirati. U Bugar¬ 
skoj su sad nastali kritični dani te je jedan čas vladalo kolebanje, 
da li treba pružiti odpor ili je bolje kapitulirati. Međutim brzo pre¬ 
vladava mišljenje da se treba boriti, pa se odmah čitava bugarska 
vojska od turske granice okreće spram Srbije. Hod vojske od jugo- 
iztočme granice na sjeverozapadnu predstavlja jedan od najvećih 
podviga mlade bugarske vojske. Tadašnja prometna sredstva bila su 
sasvim primitivna, pa je vojska išla pješice i to danju i noću i pre¬ 
valjivala u jednom danu po 60—80 km. Kod toga su još Rusi, kako 
je to već gore rečeno, pošto su bili protiv ujedinjenja Bugarske 1 s 
Rumelijom, a pogotovo protiv rata sa Srbijom (u međuvremenu se 
naime Rusija, videći da Bugarska doista želi biti neovisna i samo¬ 
stalna, sve više vezala sa Srbijom, koja se radi svojeg mentaliteta, 
svoje tradicije i koristi i onako rado vezala na Rusiju, želeći nju 
izkoristitd kao igračku svoje politike na Balkanu; — i tako se desilo 
da su dvie velike suparnice, Austro-Ugarska i Rusija našle isto 
oružje za različitu svoju politiku) povukli sve svoje častnike iz bu¬ 
garske vojske, tako da su u njoj ostali samo mladi častnici, veći¬ 
nom poručnici. 

U tom težkom času Hrvatska je bila posve na bugarskoj strani, 
pa su iz Hrvatske došli dobrovoljci, koji su se u ratu protiv Srbije 
iztakli (na pr. ona dva topa koji se čuvaju pred dvorom u Sofiji, 
hrvatski su dobrovoljci zaplienili u borbi sa Srbima). Hrvatski narod 
sabirao je tada i dao je i novčanu pomoć, a čitav rodoljubni, a po¬ 
gotovo pravaški, hrvatski tisak zauzeo se za pravednu bugarsku 
stvar, jednako kao što je to učinio i sam Otac Domovine dr. Ante 
Starčević, zatim biskup Strossmayer te mnogi drugi vidni i ugledni 
Hrvati. 

Rat protiv Srba svršio je vrlo brzo sjajnim uspjehom za mladu 
bugarsku vojsku, dok je Srbija bila kažnjena za svoj postupak tež- 
kim porazom kod Siivnice i u tom ratu. Posredovanje Rusije te po¬ 
gotovo Austro-Ugarske, nakon nove bugarske pobjede kod Pirata, 
zaustavi pobjedonosno napredovanje bugarske vojske te bude za¬ 
ključen mir kod kojeg se granice nisu mienjale. 

Nakon svršetka ovog rata, makar je svršio tako pobjedonosno 
za Bugarsku, došlo je ubrzo do težkih vanjskih i unutrašnjih po¬ 
tresa i izkušenja. Veliko pitanje kako da se rieše odnosi između 
mlade bugarske kneževine i Rusije, koja je oslobodila Bugarsku, još 
uviek je bilo neriešeno. Ruska vlada i ruski car pokazivali su krajnje 

neprijateljsko razpoloženje spram Bugarske i što se tiče pitanja uje¬ 
dinjenja s Rumelijom i rata sa Srbijom. Ovo neprijateljstvo Rusije 
najteže je osjećao knez Aleksandar, pa je zato pokušao još u Pirotu, 
prije nego što su se iz Srbije vratile kući bugarske vojske, ublažiti 
Ruse i ruskog cara kome je osobno poslao brzojav, u svojstvu glav¬ 
nog zapovjednika bugarske vojske, i u svojstvu bugarskog kneza, 
u kome izražava veliku zahvalnost za Rusiju i visoke ruske častnike 
koji su tako dobro spremili vojsku i častničtvo mlade bugarske voj¬ 
ske, da je ona mogla na tako sjajan načini izpuniti svoju zadaću i 
brzo završiti rat. Na taj pozdravni brzojav knez je dobio odgovor 
ruskog cara, odnosno odgovor po odredbi ruskog cara, u kojem mu 
se saobćava, da je odpušten iz ruske vojske (knez je bio bojnik u 
ruskoj vojsci). Ovaj odgovor ne samo da je duboko ogorčio kneza, 
nego je time došlo do otvorenog sukoba između Bugarske i Rusije. 
Taj sukob je prošao kroz mnogo raznih obrata te je pokolebao unu¬ 
trašnje jedinstvo Bugarske i stvorio povod za velike unutrašnje 
borbe i nemire. Po odredbi iz Petrograda započela je ruska diplo¬ 
macija otvorenu borbu sa svrhom da bude maknut knez Aleksandar 
Batemberg. Ruski agenti, koji su imali svoje središte u ruskom po¬ 
slanstvu u Sofiji, služili su se najrazličitijim sredstvima želeći u Bu¬ 
garskoj stvoriti opozicju protiv kneza. Ovi agenti uspjeli su pridobiti' 
na svoju istranu ne samo dosta političkih ljudi nego i razne častnike. 
Oni su obrazovali tajne konspirativne odbore u pokrajini. Na taj 
način položaj knežev postajao je danomice sve nepovoljniji i teži. 
Kao uztuk ovoj djelatnosti ruskih agenata vlada, a pogotovo pred¬ 
sjednik Sobranja Stambolov, razvili su protudjelatnost te su htjeli 
te napadaje suzbiti i dovesti do smirenja. To im je uspievalo samo 
djelomice, jer osim najrazličitijih spletaka, kojima su se ruski agenti 
služili, oni su razpolagali velikim novčanim sredstvima. 

U takvim prilikama došlo je do prvog bojnog prevrata u Bu¬ 
garskoj. U noći od 8.—9. VTII. 1886. jedna skupina častnika, uz 
jednu četu vojnika t. zv. stremskog puka, zajedno s jednom četom 
pitomaca vojne škole, okružila je dvor, pa su pobunjenici saobćili 
knezu da u ime najviših probitaka bugarske države te kao žrtva za 
uzpostavu dobrih odnosa između Rusije i Bugarske, ne može više 
ostati na mjestu bugarskog kneza. Već rano ujutro 9. VIII. 1886. pre¬ 
vratnici su smjestili kneza u jednu kočiju te su ga u pratnji čast¬ 
nika i pitomaca vojne škole odvezli u Lom i tamo ga stavili na jedan 
parobrod time da ga se imade odvesti i predati ruskim vlastima. 

Ovaj veliki događaj potresao je čitav javni život u Bugarskoj. 
Bugarska javnost je bila iznenađena i smetena u prvim danima te 
se još nije znala snaći, pa tako nije bilo nikakove reakcije. Međutim 

ljubav koju je bugarski narod osjećao za kneza, ljubav koja je oso¬ 
bito nastala nakon ujedinjenja s Rumelijom i nakon pobjede nađ 
Srbijom, izazvala je sućut za njegovu sudbinu. S druge strane drža¬ 
nje Rusije te bezobzirna sredstva s kojima su se služili ruski agenti 
i ruska diplomacija, izazvala su strah i srdžbu u bugarskoj javnosti. 
Bugarski narod osjetio se doveden u tragičan položaj, pa je to ubla¬ 
ženo po prvi puta kad je Stambolov, u svojstvu predsjednika Narod¬ 
nog Sobranja, proglasio u Trnovu da ne odobrava izvršeni čin, pro¬ 
glasivši ujedno prevratnike za izdajice i povevši energičnu borbu za 
vraćanje kneza i za kažnjavanje izdajica. Ova borba koju je poveo 
Stambolov prošla je kroz mnogo obrata i izkušenja, izazvala je velike 
unutrašnje zaplete, izrazila se u mnogo krvavih sukoba, a završila 
pođpunom pobjedom Stambolova. Veliki dio bugarskog častničtva i 
bugarske vojske prešao je stranu Stambolova, pa kad su se mnogi 
pokrajinski garnizoni, na zapovied Stambolova, uputili spram Sofije 
da kazne izdajice, tada su prevratnici kapitulirali a njihovi vođe 
kao što su to bili satnik Benderev, satnik Radko Dimitrijev i dr. emi¬ 
grirali su u Rusiju da se spase. U Rusiji su oni stupili u službu ruske 
vojske. 

Stambolov je pobiedio u toj borbi i knez se vratio u Sofiju, no 
to je prouzrokovalo još veće nezadovoljstvo Rusije, pa je ruska vlada 
kategorično izjavila, da je protiv vraćanja kneza Aleksandra Ba- 
tenberga na bugarsko priestolje. Kad je knez Aleksandar Batenberg 
vidio da dovodi Bugarsku u veliku opasnost, odlučio je da dobro¬ 
voljno abdicira, pa je nakon jednog proglasa na bugarski narod na¬ 
pustio zemlju toplo izpraćen od naroda. 

U istom času Stambolov je drugim proglasom objavio bugar¬ 
skom narodu, da će, dok ne bude izabran novi knez, uprava zemlje 
biti u rukama posebnog namjestničtva koje će vršiti kneževsku vlast. 
Tim proglasom ujedno je određeno, da će regenti biti Stambolov, 
bojnik Mutkorov te dr. Stranski. U stvari čitava vlast bila je u ru¬ 
kama Stambolova. Prvu vladu, kroz vrieme tog namjestničtva, obra¬ 
zovao je liberal dr. Vasil Radoslavov (koji je kasnije, za vrieme prvog 
svjetskog rata, ponovno bio ministar predsjednik). 

Događaji koji su se zbili savezno s detrohiranjem kneza Aleksan¬ 
dra Batenberga i borba koja je bila povedena u njegovu zaštitu a 
protiv djelatnosti ruske diplomacije, izgradi sve predpostavke za stva¬ 
ranje raznih političkih središta i novih stranaka u unutrašnje-poli- 
tičkom životu Bugarske. Tako je savezno s tim dogođajima došlo do 
prvog sukoba između starih suradnika Stambolova i Karavelova. Po¬ 
tonjeg su njegovi neprijatelji okrivljivali zbog previše pasivnog dr¬ 
žanja te zbog toga što kao ministar predsjednik nije poduzeo po- 

tretone mjere da se osujeti prevrat od 8.—9. VIII. 1886. Posljedica tog 
spora bila je u tome da je Karavelov sa svojim prijateljima napu¬ 
stio liberalnu stranku te osnovao novu t. zv. demokratsku stranku. 

Demokratska stranka, pod vodstvom Karavelova, a nakon nje¬ 
gove smrti pod vodstvom Aleksandra Malinova, duže je vremena 
bila u opoziciji, pa je na vlast došla tek kad je god. 1908. odstupila 
vlada narodno liberalne stranke. Tada je poznati demokratski dr¬ 
žavnik i političar Aleksandar Mallnov postao ministar predsjednik i 
obrazovao demokratsku vladu, koja je po svojem ministru unutraš¬ 
njih poslova Takevu organizirala i provela izbore za Sobranje. Kod 
tih izbora demokrati s-u pobiedili postigavši veliku većinu u Soibranju. 
Tako je demokratska stranka postala velik činbenik u političkom 
životu Bugarske. 

Vladavina demokratske stranke potrajala je od 1908—1912. te 
su se za njeno vrieme izvršila dva veliko političko-državnička čina. 
Prvo je bilo proglašenje bugarske nezavisnosti, čime je bugarska dr¬ 
žava formalno poništila svoju zavisnost o turskoj državi, koja je 
zavisnost postojala prema ustanovama berlinskog kongresa, ali je u 
stvari bila samo na papiru. Međutim i taj formalni odnos, koji je 
bio preostao iz prijašnjeg vremena uklonjen je ovim proglašenjem 
nezavisnosti. Savezno s tim činom treba zabilježiti i preuzipianje u 
državne ruke tako zv. iztočne željeznice (željeznička pruga od Saran- 
beja do Svilengrada), koja se do tada izkorišćavala, od stranih trgo¬ 
vačkih družtava, makar je išla preko bugarskog zemljišta. To je bio 
još ostatak iz turskih vremena. 

Drugi veliki politički čin bilo je proglašenje bugarske kneževine 
za carevinu te proglašenje kneza Ferdinanda za cara. 

Nakon 1912. god. pa sve do razpusta stranaka god. 1934. demo¬ 
kratska Istranka nije više samostalno upravljala zemljom nego je 
samo u dva maha bila u koaliciji stranaka koje su obrazovale vladu. 
God, 1918. demokratska stranka na čelu s Aleksandrom Malinovom 
obrazovala je, ali samo za nekoliko mjesedi, jednu koalicionu vladu, 
u kojoj su demokrati bili središte te koja je zamienila vladu ujedi¬ 
njenih odnosno sviju liberalnih stranaka na čelu s dr. Radoslavovom, 
koja je vlada vodila Bugarsku za vrieme prvog svjetskog rata. Isto 
je tako u lipnju 1931. došla na vlast, nakon izborne pobjede, jedna 
velika koalicija stranaka, u kojoj su bili demokrati, pa je vođa de¬ 
mokrata Aleksandar Malinov postao ministar predsjednik. Kad se 
Malinov doskora morao zbog bolesti povući, onda je postao novi vođa 
demokrata, Nikola Mušanov, ministar predsjednik. Ova je vlada ostala 
na vlasti sve do prevrata 19. V. 1934. 


r 

Još za vrieme Karavelova izstupila je iz demokratske stranke 
jedna skupina intelektualaca pod vodstvom Najče Canova, Stojana 
Kosturkova i dr. smatrajući, da program stranke mora biti promie- 
njen u naprednjačkom duhu te da pojedine ustanove bugarskog 
ustava, i to naročito one koje određuju prerogative državne glave, 
moraju biti tumačene u širem smislu tako da se na taj način smanji 
ovisnost upravne odnosno izvršujuće vlasti od kneževske vlasti. 

Tako je nastala t. zv. radikalna stranka, koja je postojala sve do 
god. 1934. kad je i ona, zajedno sa svim drugim strankama, bila raz- 
puštena. 

Za vrieme čitavog svog obstanka radikalna stranka nije pokazi¬ 
vala neku veću djelatnost niti se kada razvila u veću stranku. Kao 
značajno za nju može ise spomenuti, da je to bila uglavnom stranka 
jednog kruga intelektualaca, te da je u svojim redovima imala naro¬ 
čito mnogo učitelja. U Sobranju jeobično imala po jednog do dva 
narodna zastupnika, a njezin, sada već pok. vođa Najče Canov 
bio je uviek izabran u svom rodnom gradu Vidlnu, gdje je radikalna 
stranka, zahvaljujući njegovom ugledu i uplivu, bila razmjerno naj¬ 
jača. 

Poslije prvog svjetskog rata ulazi po prvi puta jedan predstav¬ 
nik radikalne stranke u vladu. To je bio prof. Venelin Ganev, kojeg 
je najprije vlada Stamboliskog poslala u Pariz kao poslanika, a onda 
je ušao u istu tu vladu, za kraće vrieme, kao ministar pravde. Kasnije 
je u već spomenutoj koalicionoj vladi Aleksandra Malinova odnosno 
Nikole Mušanova opet jedan radikal postao ministar i to ovaj puta 
Stojan Kosturkov, koji je bio najprije ministar prosvjete a onda mini¬ 
star željeznica. 

U posljednjim godinama prije nego što je došlo do razpusta sviju 
stranaka (19. V. 1934.) mala radkalna stranka razdielila se u dva 
krila. Jednome je na čelu ostao Kosturkov, dok je vodstvo drugog 
krila preuzeo prof. P. Genov. + 

Viraćamo se u god. 1886. kad je regentska vladavina na čelu sa 
Stambolovom imala u prvom redu zadaću ublažiti i odbiti borbu koju 
je ruska diplomacija i dalje vodila protiv Bugarske, a zatim je imala 
dužnost izabrati novoga kneza. Pitanje izbora kneza bilo je vrlo važno 
l žurno te je sam Stambolov smatrao da će ustoličenje novog kneza 
umiriti razbuktale stranačke strasti. Stambolov je nadalje bio uvje¬ 
ren, da je u staroj predaji bugarskog naroda izgrađena i usvojena od 
naroda ustanova carstva. 

Uslied protivnih upliva i nastojanja velikih sila izbor novog kneza 
bila je vanredno težka stvar. Stambolovu je uspjelo ipak svladati i ovo 
težko pitanje unatoč svih zapreka i mučnih političkih prilika, te je 

našao novog bugarskog kneza u osobi mladog njemačkog- kneza Fer¬ 
dinanda von Sachsen Koburg-Gotha. Izbor kneza Ferdinanda bio je 
odobren od svih velikih sila osim od Rusije, koja je smatrala da kne¬ 
ževo podrietlo i odgoj te njegove veze s austrijskim dvorom daju na¬ 
slućivati da će sutrašnja politika Bugarske biti nepovoljna za Rusiju. 
Knez Ferdinand došao je u Bugarsku sa svojom majkom Klementl- 
nom te je 2. VIII. 1887. položio u Trnovu zakletvu. 

Nakon toga obrazovana je nova vlada, i to čisto liberalna vlada, 
kojoj je stao na čelo kao ministar predsjednik Stambolov i ostao na 
tom mjestu od 1887. do 1894. Stambolov je zadržao na taj način polo¬ 
žaj u svojim rukama upirući se kod toga na kneza, na narod i na 
vojsku te na podršku sviju tadašnjih velekih europskih sila, kojima 
je bilo drago što se spor između Bugarske i Rusije nije riešio. Rusi 
su sa svoje strane i dalje produžavali svojom starom politikom pođ- 
kopavanja unutrašnje snage zemlje, te su to činili uz pomoć svojih 
agenata i prijatelja u Bugarskoj. Stambolov je ovu okolnost vrlo vje¬ 
što izkorišćavao te je u korist Bugarske dobivao pomoć i pođržku 
ostalih velikih sila. Tako je Stambolov, taj energičan i nepopustljiv 
čovjek, dalje radio na korist Bugarske i sudbinu zemlje držao još niz 
godina u svojim rukama. 

Kroz nekoliko prvih godina postojalo je podpuno jedinstvo iz¬ 
među kneza Ferdinanda i ministra predsjednika Stambolova, no kas¬ 
nije su ti odnosi ohladnili nešto iz osobnih razloga, nešto zbog razli¬ 
čitih pogleda na način unutrašnje uprave, a nešto i radi toga,,, jer 
je knez pomislio, da je već vrieme, da se na neki način poprave 
odnosi s Rusijom. Kad je konačno Stambolov vidio, da se više ne može 
razumjeti s knezom, napustio je vlast te je prešao u opoziciju. Makar 
i u opoziciji upliv Stambolova ostao je silan, njegove veze s raznim 
europskim političarima bile su i dalje vrlo čvrste, a njegov položaj u 
narodu ostao je čvrst kao i prije. 

Radi toga došli su neki njegovi politički neprijatelji na misao — 
bojeći se da bi Stambolov opet mogao doći na vlast — da ga treba 
ukloniti. I doista jedan dan kad se Stambolov, koji je prije uzalud 
tražio putnicu da ođputuje u inozemstvo, poslije objeda vraćao u 
kočiji iz »Union« kluba svojoj kući, u đružtvu jednoga svoga prija¬ 
telja i osobnog čuvara, bio je napadnut u ulici Rakovskog, dakle u 
središtu Sofije, od jedne skupine terorista, koji su bili oboružani 
bodežima i revolverima. Braneći se i zaštićujući rukama Stambolov 
je bio smrtonosno udaren u glavu jataganom, dok su mu ruke bile 
razsječene. Na putu u bolnicu umro je od prevelkog gubitka krvi. 

(Nastavit će se) 


S. Vitković 

POLITIČKA I DUHOVNA SLOBODA 

J edan od mnogih zadataka nacionalističkog pokreta u Hrvat¬ 
skoj prije oslobođenja bila je borba protiv onih, koji su doka¬ 
zivali, kako državna samostalnost nije ono prvo, što nam treba. Oni 
su se jednom oduševljavali za maglovite koncepcije svečovječtva, 
panslavizma i pangejizma, za nekakvu nadkulturu i nadhumanost, 
za svebratstvo, a drugi put opet za što veću i što izrazitiju đružtvov- 
nost. No kako to oboje nije imalo čvrstoga etičkog ni nacionalnog 
temelja, nego je — neizniklo i neukorienjeno u hrvatskom narod¬ 
nom biću i njegovim tradicijama, — bilo ili izravno preuzimanje ili 
barem obilno nasljeđivanje tuđinskoga, svršilo je na kraju sve ja¬ 
čim skretanjem u lievo, a oslobodilačkim težnjama i nastojanjima 
naroda nije pridonielo uobće ništa ozbiljno. Takvo igranje politike 
karakterizira čitav naš dvadeseti viek do pojave ustaštva. Tek ono 
vraća hrvatskoj političkoj borbi dinamičnost, mnogo realnije shva¬ 
ćanje položaja i sposobnost, da se u danom času brzo i, što je naj¬ 
važnije izpravno snađe i točno orientira. 

Kobni 1. prosinca 1918., da spomenem samo jedan slučaj, nije 
bio samo plod izdajničke rabote Svetozara Pribićevića i još nekih,, 
nego i inertnosti onih političara, koji su formalno i dalje ostali bra¬ 
niti hrvatsku stvar. Ovakve su se zgode poslije tog datuma nebro¬ 
jeno puta ponovile i uviek su, kao i onda, ostale neizkorištene, odno¬ 
sno svršile su u punu korist neprijatelja. Sve to ukazuje sasvim 
jasno na jalovost nauke o nagodbama, koalicijama i sporazumima, 
čime se težilo samo za tim, da se izvrgne ruglu i jednostavno zani- 
ječe prvenstvenost borbi za državnu samostalnost Hrvatske. 

Protiv takva je shvaćanja ustaški nacionali¬ 
stički pokret bio izstupio sa svom ođlučnošću. 
On je pri tome morao pobijati ne samo tada suvremenu političku 
praksu, nego i tradiciju, staru više od četvrt stoljeća, koja je prie- 
tila zaraziti duhom boležljiva mirotvorstva sve narodne slojeve. I 
kako je nacionalistička politika u svojoj biti bila protuparlamen- 
tama i protudemokratska (što je stvarno baštinila već od Starče- 
vića i Kvaternika), značila je ona za svoje vrieme — za razdoblje od 


1929.—1941. — nešto novo, pa je, dosljedno tome, u svojoj borbi mo¬ 
rala upotriebiti i nove metode. Cilj te borbe bio je uostalom jasan. 
Radilo se samo na ponovnoj uzpostavi hrvatske 
Države. Nikakvi parcialni ciljevi i nikaikve deviacije nisu se 
više mogle trpjeti. Pravo hrvatskog naroda na vlastitu Državu: bilo 
je neprieporno, a jer su mu ga uzprkos toga i na međunarodnim fo¬ 
rumima i još više unutar bivše Jugoslavije zborom i tvorom odricali, 
ta je, činjenica u punini opravdavala odluku nacionalista, da pre¬ 
stanu birati sredstva. Bila je po sriedi samoobrana naroda, a u tom 
je slučaju i po moralu dopušteno posegnuti i za krajnjim. Uostalom 
protivnik, što je stajao sučelice hrvatskim težnjama za oslobođenjem, 
ionako nije razumio nikakvih drugih metoda. On je to u današnjem 
sukobu ponovno i sasvim bjelodano dokazao. 

Objektivna poviest ne će osuditi postupak hrvatskog naroda, 
nego one, koji su ga svojim nerazumievanjem i cinizmom doveli na 
granicu očaja. Ovo, što se sada zbiva na našem podru¬ 
čju, samo je odjek prošlosti, finale jedne vjekovne bor¬ 
be, koja je samo zato bila tako duga i krvava, jer je postojala pređ- 
postavka — i usvajala se, — da su u jednom domu moguća dva go¬ 
spodara. 

Nacionalistička Hrvatska odbacila je tu predpostavku. Ona je 
tako stvorila uvjete, da naša politika krene drugim smjerom i do¬ 
nese druge plodove, onakve napokon, kakvi su u skladu s čašću, 
prošlošću i životnim probitcima hrvatskog naroda. Predustaška poli¬ 
tika redovito nije računala barem s jednim od ta tri glavna, činbe- 
nika, a znala je i ona sva tri zaboraviti — kako je, na pr., bilo par 
dana prije nego što je izbio drugi Svjetski rat. Na sreću je nepune 
dvie godine iza toga došlo do posljednjega odlučnog zahvata, kojim 
je priznata i ostvarena politička sloboda hrvatskog naroda. 

Pojam političke slobode uključuje vlastite granice i vlastitu 
državu. To opet znači, da je povučena oštra demarkaciona linija 
između dva naroda i dvie vlasti. Politički je slobodan samo onaj na¬ 
rod, koji na svome točno omeđenom području ne poznaje i ne trpi 
nikakvo ni pravno ni faktično prelaženje na drugo područje, niti 
diobu vlasti s bilo kojim drugim narodom. Za ovakvu se je političku 
slobodu hrvatskog naroda u njegovo ime borio ustaški nacionalistički 
pokret. . 

Međutim politička sloboda ostavlja otvorenim pitanje kulturnih 
potreba naroda i njegova družtvovnog uređenja. Ona je samo onaj 
najširi okvir, koji sve obuhvaća — i bez kojega se sve razpada, štc 
više, ona je conditio sine qua non pravilna razvoja i punog života 

na svakom području bez izuzetka, pa i na ekonomskom, koje se doju¬ 
čerašnjim hrvatskim političarima činilo od svih najvažnijim. , 

Kulturna orientacija naroda, oblik njegove vladavine i druž- 
tvovno uređenje sekundarni su uostalom samo po vremenskom ređo- 
sliedu, ali ne i po značenju. Prije ostvarenja političke slobode ta su 
pitanja nerješiva na pravilan način i u punom obsegu, iz jednostavna 
razloga, što sve dotle, dok narod ne postane s&m svoj neograničeni 
gospodar, uviek ima netko jači, tko može utjecati na njegov duhovni 
život, formirati ga i — deformirati. Ovo dapače najčešće. Izkustvo je 
hrvatskog naroda upravo u tom pogledu tako veliko i težko, da izklju- 
čuje svaku sumnju o ovoj tvrdnji. Posljedice pak diktira¬ 
noga duhovnog života, osobito u etičkom i so- 
cialnom smislu, pred našim su očima i one su je¬ 
dini izpravni tumač svega, što je kaotično u na¬ 
šim prilikama. 

Samo političkoj slobodi moguće je dodati duhovnu slobodu na¬ 
roda, koje jedna prema drugoj stoje u onakvu odnosu, u kakvu je 
temelj prema ostaloj zgradi. Duhovna sloboda ima individualan zna¬ 
čaj i etički sadržaj. Po njoj tek može doći do izražaja kulturna fizio- 
gnomija naroda, njegova životna snaga i stvaralačka sposobnost. Po 
njoj se vidi, koliko je neki narod svoj u svome, što daje od sebe, 
koliko je uljudbeno izvoran i ćudoredno pozitivan. Duhovno slobo¬ 
dan narod je asimilatorno jak u onome, što prima, produktivan — 
a ne jednostavno reproduktivan — u onome, što daje. On je radna 
i stvaralačka cjelina, jedinica — individuum. 

Narodu valja prije svega dati političku slobodu, jer mu je ona 
za obstanak i razvoj onako potrebna, kao organizmu zrak i sunce. 
Ali mu je neobhodno potrebna i duhovna sloboda, ona, koja obu¬ 
hvaća uljudbenu, ćudorednu i družtvovnu sferu. Hrvatski narod ima, 
svoju političku slobodu, koju sve više usavršuje. On će preko 
nje doći i do pune duhovne slobode, jer teži za 
očuvanjem svojih vjerskih i moralnih tradicija 
nasuprot svim novotarijama za svojim vlastitim 
kulturnim izrazom i za takvim družtvovnim ure¬ 
đenjem, koje će biti prirodna rezultanta ovih 
prvih dviju komponenata. 

U političkoj slobodi, bez slobode duha, ne može biti napredka. 
Duhovna sloboda, primienjena, znači slobodu mišljenja i izražava¬ 
nja, slobodu tiska i kritike, slobodu znanstvenog i umjetničkog rada. 
Ali da se sve to uzmogne dati jednom narodu, potrebno je, da i on 
sa svoje strane izpuni neke uvjete: da svojim ponašanjem dokaže 
zrelost i punoljetnost. Sloboda nije za svakoga. Ona nije za malo- 

ljetne i nezrele, koji ne znaju, što bi s njom počeli, pa je na sve na- 
čine zloupotrebljavaju. Narodi se ponašaju kao i pojedinci: i oni 
mogu biti odgojeni ili neodgojeni; i njima se gdjekad, ali zapravo 
vrlo riedko, može dati sva sloboda, a gdjekad samo in dosis refractls. 

I duh se odgaja. Svaki odgoj je upravljanje, a svako upravljanje 
je stanovito ograničavanje. Odgojenu duhu daje se slo¬ 
boda. Neodgojen duh može bujati, ali i donositi zle plodove. Demo¬ 
kracija i anarhija (koja nije ništa drugo nego demokracija dove¬ 
dena ad absurdum) takvi su zli plodovi neobuzdana i neodgojena 
duha. Taj uostalom u svome mahnitanju ide sve dalje i dalje, dok 
na kraju ne dovede samoga sebe u robstvo, gore i teže od ikojega, 
protiv kojega se u svojoj demokratskoj i anarhičnoj razvojnoj fazi 
borio: — u boljševizam, negaciju i duha i slobode, žalostan je to 
svršetak, ali ima u tome logike. 

Ne mislim kraj svega toga reći, da je dobro i koristno bezraz¬ 
ložno sputavanje duha. Nisam za diktaturu, a najmanje za onu, 
koja se izvršuje nad duhovnim životom pojedinca ili naroda. Ali 
stega i diktatura nisu jedno te isto, premda si po izvanjskim obi¬ 
lježjima gdjekada mogu biti toliko nalik, da ih je težko uobće razli¬ 
kovati jednu od druge. No diktatura uništava duh stežući ga na pre¬ 
uzak prostor, odasvud ograđen, a stega ide tek za tim, da ga kanali¬ 
zira, što samo može pojačati njegove energije. 

Prva i jedina granica, koja se smije postaviti slobodi duha, jest: 
odgoj duha. To je ujedno i konkretan, zadatak onima, što upravljaju 
suvremenom hrvatskom stvarnošću. Smatramo i znamo, da sadašnja 
ograničenja u Hrvatskoj dolaze jedino kao antitoksin ratnoj zarazi, 
koja je razuzdala sve mračne sile i nizke nagone. Ustaška načela me¬ 
đutim ne predpostavljaju i ne će nikakvo uniformiranje mozgova. 
Ustaštvo ne želi deformirati hrvatski narod, nego formulirati ga, i to 
tako, da dovede do maksimuma sve njegove pozitivne stvaralačke 
sposobnosti i do punog izražaja ono, što je u njega moralno zdravo, 
kulturno samoniklo, što pojačava njegovu družtvovnu sviest i po¬ 
diže njegov smisao za međunarodnu pravdu i suradnju. Kraj takva 
shvaćanja svoje misije ustaštvo predstavlja povratak na iskonsko i 
čisto, na tradicionalno u hrvatskog naroda. 

Pošto je Hrvatskoj povratio političku slobodu, izgubljenu još 
1102. odnosno 1463. godine, ustaški će joj pokret postepeno vratiti i 
duhovnu slobodu. To se međutim ne smije dogoditi slučajno i na- 
sliepo, nego sustavno, po osnovi, koja teži za punom i najširom rege- 
neracijom naroda iz njega samoga. U njega su još uviek dovoljne 
zalihe i etičkih i kulturnih snaga. Njegova prošlost nije sterilna:. 

ona je naprotiv plodna i bogata takvim uzorima i primjerima, koji 
se i danas mogu i moraju nasljedovati. 

Zbog svega toga ne treba nam ići ni za čim, što nije hrvatsko. 
Ne treba nam bolji tip Hrvata, nego li je poštenjak i heroj, što ga 
susrećemo na svakom koraku u našoj poviesti. Političku slo¬ 
bodu, koja Hrvatsku kao Državu za sva vremena 
osigurava za nas, želimo nadopuniti i dovršiti 
takvom duhovnom slobodom, koja će nas zauviek 
osigurati za Hrvatsku! 

Prof. F. Tetkić 


ISTRA I GRANICE HRVATSKE 


T vrdi se, da je hrvatski narod osvajalački narod. Time se hoće 
reći, među ostalim, da je došao u ove krajeve s izgrađenom 
sviešću svoje državnosti, da je narode u ovim krajevima, koji su tu 
prije njega bili, mačem pokorio, pobiedio i zemlju osvojio. Hrvatski 
ratničko osvajalački narod, snagom svoje volje i čeličnošću mišica, 
prokrčio je sebi put preko centralnog europskog gorja Karpata, ve¬ 
likih rieka Dunava, Drave i Save; prevalivši Dinarski splet i Velebit, 
stao je na obalama Jadranskoga mora i udario prve temelje svoje 
države. Nastaje pitanje: Da li je tada rieka Raša postala 
zapadnom granicom Hrvatske? 

Kad se govori o granicama jedne države, pa tako i Hrvatske, 
može se o tom pitanju govoriti sa stanovišta političkog i etnograf¬ 
skog. Izpravnije, političke granice jedne države morale bi se podu¬ 
darati s etnografskim granicama njenog naroda, jer su etnografske 
granice najpravedniji kriterij rješavanja sviju eventualnih sporova 
između pojedinih naroda i država. 

Političku granicu jedne države može sačinjavati i jedna obična 
bara i potočić, pa tako i rječica Raša granicu Hrvatske. Ali je bez- 
smisao tvrditi, da bi rječica Raša mogla i morala sačinjavati i etno¬ 
grafsku granicu Hrvatsku, jer bi to značilo, da je hrvatski narod do¬ 
šavši do lieve obale riečice Raše, naišao na nepremostivu zapreku. 

Uporedo s prednjim pitanjem nameće se i drugo pitanje, a to 
je: Od koga potječe mišljenje, da rieka Raša mora označivati politič¬ 
ku granicu Hrvatske, jer tobože ima svoj oslon na etnografskim 
granicama Hrvatske? Ovo pitanje je zanimljivije i važnije, jer su mla¬ 
đa hrvatska pokoljenja ovim mišljenjem zadojena kroz dvadeset 
godina jugoslavenskog školskog režima, a preko njih je i šira hrvat¬ 
ska javnost uvjerena u izpravnost ove teze. Tako se došlo do uvje¬ 
renja, dakle kod mlađih i starijih, da Hrvati nemaju i ne mogu što 
tražiti preko lieve obale reke Raše, nego samo moliti. 

Na ovo pitanje nije težko odgovoriti, ako se ima pred očima 
položaj Hrvatske i Hrvata u bivšoj Austro-Ugarskoj monarhiji, oso¬ 
bito Istre s otočjem Cresom, Lošinjem i Krkom, i u bivšoj Jugoslaviji. 

Tada su se svi neprijatelji hrvatstva i Hrvatske našli na istoj liniji, 
niekajući i samu obstojnost hrvatske narodnosti uobće, a pogotovo 
u spomenutim krajevima. Svima puzavcima, udvoricama i klanjaoci- 
ma Beča, Pešte i Beograda bio je cilj: što manje Hrvata u sklopu 
Hrvatske, a što više Srba i Talijana! 

Izgleda, da je i na zadnjim mirovnim konferencijama god. 1918. 
ovo mišljenje bilo zastupano i branjeno, u određenju granica izme¬ 
đu Italije i Jugoslavije, od demokratskih oslobodioca i spasitelja 
malih naroda. Naši naivnjaci veselili su se: Istra je naša! Pa što 
se dogodilo? Ne samo da nismo dobili cielu Istru, nego smo izgubili 
i ono, što nam tobože do lieve obale rieke Raše pripada, pa tako i 
otoke Cres i Lošinj, (a i Krk je bio u pogibelji!), grad Zadar, La¬ 
stovo, a Rieke*smo se na jeftin način sami odrekli! 

Dakle, na prošlim mirovnim konferencijama nije se mogla odr¬ 
žati teza, da rječica Raša sačinjava etnografsku granicu Hrvatske 
prema Italiji, a po tome ni političku. Valjda zato, jer se to mišlje¬ 
nje nije moglo valjanim dokazima dokazati i obrazložiti? Iz toga 
ne sliedi, da stvarnih dokaza nema. A opet je poznato, da su se na 
prošlim mirovnim konferencijama granice krojile »prema babi i stri¬ 
čevima, a ne po pravdi Boga velikoga«, pa tako i prema Hrvatima. 
Znači, u koliko su branioci gornje teze imali valjanih dokaza, ti su 
dokazi morah a limine pasti, da se zadovolji izdajničkoj politici Ita¬ 
lije i veliko srbskoj koncepciji Pašićeve S. H. S. kraljevine! 

Današnji položaj Hrvatske jest drugačiji nego god. 1918. Hrvat¬ 
ska sebi može izvojštiti ono u čemu je god. 1918. bila prikraćena, 
a pogotovo, kad je ciela dalmatinska obala kapitulacijom Italije do¬ 
šla u sklop Hrvatske, što nije uspjelo Trumbiću, Supilu, i ostalim 
hrvatskim političarima u prošlom ratu, mora uspjeti današnjem hr¬ 
vatskom pokoljenju. 

Svoju tvrdnju o etnografskom karakteru čita¬ 
ve Istre dokazujemo uz ostalo razvi jenošću i ob- 
stojnošću glagolskih pisanih spomenika u poseb¬ 
ni č k o m i javnom životu onih krajeva, od najsta¬ 
rijih vremena pa sve do tiranske talijanske oku¬ 
pacije god. 1918., a osobito glagolskim bogoslužjem. 

Nijedan političar, bio kako velik genij, ne može logično uztvrditi 
i dopustiti, da krajevi u kojima se glagolica sačuvala u javnom i po- 
sebničkom životu Istre i Dalmacije mogu pripadati i pripasti drugo¬ 
me narodu različnog jezika, osim hrvatskom narodu, čija je ona svo¬ 
jina! Ti čisto hrvatski krajevi bili su od XV.—XVIII. st. pod Veneci¬ 
jom, ah samo djelomično, a kasnije u administratvnom smislu iz¬ 
ravno pod Bečom. Ipak, kroz cielo to vrieme ne samo da glagolica 

nije bila ugnjetavana, potiskivana, nego dapače unapređivana. Do¬ 
voljno je uzeti u ruke studiju: »Dr. Lukas Jelić —• Fontes 
liturgiae glagolito-romanae ab XTTT ad XIV. sae ću¬ 
lu m-Vegliae MCMVI«. Istom razpadom bivše Austro-Ugarske 
monarhije god. 1918. i pripojenjem Istre Italiji, glagolica je sustavno 
upravo paklenskim osnovama, ugnjetavana, a napokon potisnuta. 
Studija Dr. Jelića za nas Hrvate danas je od velike važnosti. Tamo 
ćemo naći vremenskim redom nanizan bezbroj dokaza po biskupija¬ 
ma: tršćanskoj, koparskoj, porečkoj, puljskoj, pičanskoj, osorskoj, o 
razvienosti glagolice i njenog bogoslužja, a to su najbolji dokazi hr¬ 
vatstva onih krajeva, i da rieka Raša ne sačinjava etnografsku gra¬ 
nicu Hrvatske, a po tome ni političku. Navodimo samo nekoliko pri¬ 
mjera. 

1. a) U tršćanskoj biskupiji god. 1456. svećenik Križanić, javni 
bilježnik u Poreču, glagolskom klauzulom ovjerovljuje priepise 
međašne lzprave posjeda oglajskoga patriarhata, kneza papin¬ 
skoga, obćine pazinske, mletačke republike i raznih istarskih 
plemića. Glagolska izvorna iz prava bila je čak na¬ 
pisan a god. 1275.; 

b) God. 1662. tršćanski biskup Antun Marentius (Talijan!) u 
svom izvještaju »ad limina« veli, da se u isusovačkoj crkvi u Trstu 
drži hrvatska propovied svake nedjelje i blagdana; 

c) God. 1695. tršćanski biskup Ivan Trani (Talijan!) također u 
svom izvještaju »ad limina« veli, da u Trstu, u crkvi BI. Dj. Marije 
»del mare« O. O. kapucini propovjedaju hrvatski. 

2. a) God. 1482. glagolska spomen ploča na samostanu sv. 
Grgura u Koparskoj biskupiji spominje gradnju njegovu; 

b) God. 1592. u samostanu sv. Marije Magdalene u Kopru pra¬ 
vila O. O. Trećoredaca pišu se glagolicom; 

c) God. 1655. biskup koparski Baltazar Corniani (Talijan!) u iz¬ 
vještaju »ad limina« među ostalim veli, da ima još 13 sela, ali ne će 
imena da im spominje, jer ih Talijan težkopiše i izgovara. 
Žitelji govore hrvatski. 

d) God. 1779. koparska sinoda određuje, da se ne smije imenovati 
župnikom na selu svećenik, koji nijenaizpitu dokazaodazna 
govoriti hrvatski itd., itd. 

Neizravan dokaz, da rieka Raša ne sačinjava nepolitičku ni 
etnografsku granicu Hrvatske, svjedoči i službena austrijska stati¬ 
stika, i ako je na štetu Hrvata Napokon svjedoče prvi istarski si¬ 
novi: Laginja i Spinčić imnogi drugi, koji su mali razloga i temelja, 
da se bore za hrvatstvo Istre i njenih otoka. 

Još nešto. Prema dekretu Pija X. glagolske crkve ne mogu se 
pretvoriti u latinske crkve i obratno. Ipak su danas sve glagolske 
crkve u Istri, ne zna se čijim blagoslovom, pretvorene u latinske. Pri¬ 
pojenjem Istre Hrvatskoj trebalo bi glagolici dati ono mjesto koje i 
zaslužuje, pa makar se nekoji liturgisti u Hrvatskoj bunili protiv 
nje. Ona je naša, ona je hrvatska, mi je hoćemo i imamo pravo 
na nju! 

Rekapitulirajući što je rečeno, sliedi: 1. Glagolica i njeni spo¬ 
menici jesu najčvršći međašni etnografski stupovi Hrvatske; 2. Etno¬ 
grafske granice Hrvatske, steru se sve do zapadnih istarskih gradova 
i 3. »Sentencija« o Raši nije osnovana na stvarnim temeljima te bi 
u buduće problemu Istre trebalo prilaziti s većom pomnjom i jačom 
ljubavi. *• 


Dr. Kruno Krstić 


IDEOLOGIJE I DRUŽTVENA STVARNOST 

v 

injenica, da gotovo svatko od nas prianja uz stanovitu iđeolo- 
V-/ giju ili joj se bar donekle priklanja, ne treba nam biti zaprekom 
da kritički razmotrimo samu pojavu ideologije i njezin odnos prema 
društvenoj stvarnosti. Naprotiv što jasnije lučenje ideoložkih zasada 
kao posebnoga doživljajnog sloja od ostalih slojeva spoznajne i dje- 
lovne aksiomatike može nam u mnogom slučaju (osobito pri razma¬ 
tranju skupinskih zbivanja) biti vrlo koristno. 

Sama rieč »ideologija« nije podpuno jednoznačna te kadkađa u 
vrlo širokom smislu označuje skup svega onoga, što se pod vidom 
»ideja« (pojmova, načela, nazora) javlja bilo u pojedinačnoj bilo u 
skupinskoj sviesti. Možemo ipak reći, da je u novije vrieme pojam 
ideologije dobio uglavnom jedno određeno značenje, i kada danas 
govorimo na pr. o fašističkoj, komunističkoj, ili demokratskoj ideo¬ 
logiji, mislimo izričito na sklop ideja svoje vrste, koji na osobit na¬ 
čin stapa i ujedinjuje nazore i razpoloženje pojedinaca u jednu za¬ 
jedničku djelovno-borbenu sviest. u tom smislu ćemo ovdje razma¬ 
trati pojavu ideologije. 

Ideologija je pojava kolektivne duše. Pojedinac kao pojedinac 
ima svoja izkustva, svoje pamćenje, svoje' znanje, svoje umne na¬ 
vike, svoje misaone metode, svoje osobne poglede, svoju filozofiju; 
ideologiju posjeduje samo kao stanica društvenoga, kolektivnoga 
bića. Za ideološke zasade ništa možda nije tako značajno kao nji¬ 
hova jednostavnost, koju bismo u logičkom smislu mogli 
označiti kao golemu abs trakt nos t. Premda je možda poje- 
ni »izgrađeni ideolog« sam za sebe razvio obsežan krug detaljnih 
spoznaja i sasvim određenih djelovnih zamisli, sadržaj tih pojedi¬ 
načnih spoznaja i zamisli nije nipošto isto, što i sadržaj određene 
deologije. Konkretno izrađene spoznaje i zamisli primjerene su s 
jedne strane pojedinčevim sposobnostima shvaćanja, uživljavanja 
i snalaženja u određenom krugu misaonih ili djelovnih zadataka, 
a s druge strane njegovu osobnom značaju, dok je sadržaj ideologije 
smislena vrjednota, koja mora jednoliko zahvatiti i prožeti vrlo 
različite i nejednako vriedne članove društva . 

S jedne strane činjenica, da se oko jedne ideološke zastave 
skupljaju goleme skupine složene od pojedinaca posve raličitih i po 
prirodnoj nadarenosti i po odgoju, a s druge strane činjenica, da 
unutar jedne ideološke skupine neprestano nastaju razlike i da se 
neprestano javlja potreba autorativnog uklanjanja tih razlika (pu¬ 
tem vodstva), dovoljno nas upućuje, u čemu zapravo moramo tra¬ 
žiti pravi sadržaj pojedine ideologije; taj sadržaj u stvari je istovje¬ 
tan s onim smislenim minimumom, koji su svi pojedinci sposobni 
shvatiti, doživjeti i prigrliti. Obćenito prihvaćena formulacija poje¬ 
dine idelogije svodi se na nekoliko vrlo jednostavnih, obćenitih i 
lako razumljivih teza, koje su redovito složene od vrlo abstraktnih 
i raztezljivih pojmova. Zanimljivo je možda iztaknuti, da su osnovni 
družtveno-ćuđoredni ciljevi i zahtjevi u vrlo »suprotnim« ideologi¬ 
jama gotovo jednako označeni: obća dobrobit, sloboda, jednakoprav- 
nost, red, stega, odgovornost i t. d. 

Još je zanimljivije naglasiti, da ideologija ne stoji gotovo ni u 
kakovom razmjeru s umnim i etičkim osebinama pojedinaca. Istu 
ideologiju zastupaju često ljudi izvanredne Umne nadarenosti i glu¬ 
pači, plemeniti duhovi kao i ćudoredni propalice i zločinci. Ta sve- 
obća mogućnost da se prihvati određena ideologija zavisi od ab- 
straktnosti njezina sadržaja, osnovne ideološke zasade uviek su to¬ 
liko obćenite, da se dadu konkretno tumačiti i primjenjivati na vrlo 
različite — čak i podpuno oprečne načine. Te su zasade nalik na 
prazne posude određena oblika, u koje se mogu nalievati tekućine 
naj različiti je vrsti. Ideološka formulacija francuzke revolucije »slo¬ 
boda, jednakost, bratstvo« bila je — kao što poviest svjedoči — na 
najrazličitije načine primjenjivana na društvenu stvarnost. Među 
ostalim zavidnima je dala prilike, da se u ime »jednakosti« obore 
na vrednije od sebe, raspuštenima da se u ime »slobode« prepuste 
neograničenom izživljavanju svojih strasti, umno i ćudoredno nis¬ 
kima da u ime »bratstva« upletu u krug svojih biednih ili prljavih 
težnja i nastojanja izabrane predstavnike duha i kulture. 

Upravo ideja »jednakosti«, koja je (osobito u ekonomskom, sta- 
ležkom i đružtveno-saobraćajnom obliku) sadržaj mnogih ideologija, 
bila bi predmet za mnoga razmatranja o bezkrajnoj šupljini i sve- 
značnosti pojedinih ideoložkih zasada. Ta »jednakost« — da spome¬ 
nemo samo jednu variantu njezine pojmovne dialektike — može 
značiti zahtjev za nivelacijom — svođenjem na istu razinu — 
prema gore ili prema dolje u kulturnom, gospodarskom, pravno-po- 
litičkom i t. d. pogledu. Nesumnjivo je, da će pojedinci, koji su raz¬ 
ličito »smješteni« ili po prirodi, ili po društvenim uvjetima života, 

ako ili opoji ideja »jednakosti«, podpuno različito shvatiti tu »jed¬ 
nakost«. Za »više« smještene izrazit će se postulat jednakosti u želji 
da čitav kolektiv povuku na visinu vlastitoga stanja; za »niže« 
Izrazit će se često načelo jednakosti u težnji da »više« obore s nji¬ 
hove visine ili bar u nastojanju da traže utjecaj i u onim područji¬ 
ma, koja bi im po normalnom stanju stvari morala ostati nepristu¬ 
pačna. I »jednakosti« suprotno ideoložko načelo družtvene »hierar- 
hije« odražavat će se također različito prema osobnim svojstvima 
onoga, koji zastupa misao hierarhijskoga poredka. Kako je poznato, 
mjerila po kojima se pojedinci (pa i staleži, i skupine, 1 narodi) 
mogu hierarhijski poredati, vrlo su različita. Prema tome, koja će 
se vrjednota, (bioložka ili kulturna) uzeti kao vrhovna, izpast će hie¬ 
rarhijski poredak različito. Dovoljno se sjetiti Platonova kriterija 
»umnosti«, po kojem je on filozofe smjestio na vršak svoje društve¬ 
ne hierarhije, a i različitih načela, po kojima su se pojedini narodi 
u poviesti smatrali superiornijima od ostalih (židovske teokracije, 
grčke građanske zakonitosti, rimskoga »Cultusa« i t. d.). 

Ideološke zasade potječu redovito iz pojedinčeva duhovnoga 
svieta, iz pojedinčevih filozofskih, gospodarskih, političkih ili reli¬ 
gioznih naziranja; zato govorimo o začetnicima pojedinih 
ideologija. Tako na pr. nema sumnje, da su filozofijsko-družtvena 
shvaćanja enciklopedista utrla put ideologiji francuzke revolucije i 
oblikovala njezina temeljna načela ili da su gospodarsko-političke 
misli Karla Marksa i njegovih sumišljenika sudjelovale u stvaranju 
komunističke ideologije. Pa ipak, onim časom, kad su se nazori po¬ 
jedinaca iztrgli iz kruga pojedinačnog osobnoga svieta i prodrli u ši¬ 
roke mase, postajući od filozofije (političke ekonomije i t. d.) ideo¬ 
logijom, oni su prestali biti ono, što jesu. Ti nazori, koji su bili indi¬ 
vidualni pogledi, poduprti osobnim izkustvom, težnjama i znanjem, 
pretočili su se nakon prodora u mase u sadržaje kolektivne sviesti, 
koji se ravnaju po osebujnim zakonima kolektivne psihologije i lo¬ 
gike. Bilo bi upravo bezsmisleno tražiti u prosječnom članu ideo¬ 
loške skupine sve one poticaje, pobude i razloge, koji su »začetnika« 
ideologije doveli do usvajanja određenih nazora; Kada široke mase 
prihvaćaju stanovite ideološke zasade, one ih ne prihvaćaju zbog 
njihove teoretsko-logičke opravdanosti, niti zbog njihove primje¬ 
renosti s obzirom na stvarnost, nego zbog praktičnih ciljeva, koje 
te zasade abstraktno formuliraju i koje upravo radi te abstraktne 
formulacije svaki pojedinac može — uglavnom slobodno, prema 
svom osobnom nastrojenju —. smjestiti u široki okvir tih zasada. 
Tako se na pr. događa paradoks, da ideje reda, stege i od¬ 


govornosti i odricanja, zastupa često i takav čovjek, kojemu 
je pred očima samo osobno blagostanje i uspjeh. Mnogi je od nas 
imao prilike čuti smiešna obećanja nekih izrazitih predstavnika eko¬ 
nomskoga izrabljivanja da će se u određenom času pojaviti na »bari¬ 
kadama« (na barikadama, koje bi se imale podići upravo protiv njih 
i njima sličnih.). 

Kada se tvrdi, da je začetnik stanovite ideologije zapravo samo 
oblikovalac i objavljivač kolektivnih nastrojenja, tako da u nače¬ 
lima, koja on postavlja, progovara sama društvena stvarnost, onda 
je to istina samo u stanovitom smislu. Nema sumnje da je pojedinac 
stanica društvenoga bića i da se u njegovu naziranju i djelovanju 
nuždno zrcale kolektivna zbivanja. Pojedini mislilac može osjetiti 
društvenu stvarnost, na pr. nesklad i neskladom prouzročene trzaje 
u životu kolektiva te sažeto izraziti svoja opažanja, zacrtati sliku 
skladnijega i savršenijega društvenoga poredka i nazreti sredstva, 
kojima bi se bolji poredak mogao ostvariti. Pojedinac može, ako raz- 
polaže vlašću i ugledom i djelotvorno utjecati na preobrazbu druš¬ 
tva. Ali ipak ne smijemo zaboraviti dvoje: prvo, da je pojedinac 
kraj sve svoje uronjenosti u život kolektiva ipak pojedinac, pa i 
onda, kada stvara svoje stavove s obzirom na obća društvena zbiva¬ 
nja, i drugo, da njegovi nazori i stavovi — u koliko su upućeni na 
prihvat kolektivu — upravo toliko znače, koliko to dopušta životna 
struktura, mentalitet i nastrojen je toga kolektiva. Vlastito izkustvo 
uz razvijenost i usmjernost socialnoga osjećaja u pojedincu odlučuje 
o tome, kakav će osobni smisao imati one teze, u kojima on oblikuje 
svoj nazor o društvenoj zbilji i temeljne zasade o utjecanju na tu 
zbilju. Te »iste« teze prepuštene »same sebi« t. j. kao elementi me¬ 
đusobnoga sporazumievanja, dobit će ono značenje, koje im omogu¬ 
ćuje sloj nad osobnih zbivanja t. j. kolektivni život kao prosjek i 
proizvod svih pojedinačnih životnih prilika, naziranja i razpoloženja 
u nekoj skupini. Tako se često može dogoditi — a redovito i događa 
— da kolektivno shvaćanje pojedinih ideoloških zasada i praktični 
izvodi iz njih ne stoje ni u kakvu razmjeru sa shvaćanjem i izvodi¬ 
ma začetnika stanovite ideologije. U velikim društvenim pokretima 
izazvanim ideologijama ta je činjenica nerazmjera karakterizirana 
poznatom izrekom da »revolucija ždere svoju vlastitu djecu«, koja 
' bi kađkada možda morala glasiti »revolucija ždere svoje vlastite ro- 

S ditelje«. 

Zbog svoje goleme abstraktnosti i mnogoznačnosti ideološke se 
zasade ne dadu točno i pouzdano provjeriti na neposrednim podat¬ 
cima one stvarnosti, na koju smjeraju, i zato te zasade ne pripadaju 


krugu znanstvenoga mišljenja. Bitna je značajka znanosti,, 
da se njezini pojmovi i sudovi (upravo zato, jer su kritičkim postup¬ 
kom izlučeni iz metodičkih opažanja) dadu jednoznačno primieniti 
na predmete i činjenice. Naprotiv ideoložki pojmovi i stavovi kao 
elementi kolektivne sviesti nisu ni kritički začeti, ni metodički 
izvedeni ni jednoznačno primjenjivi; čak ni onda, kada pogađaju 
neku globalnu činjenicu (na pr. činjenicu staležkoga odnosa, radno- 
gospodarskih uvjeta i si.). Ti su pojmovi i stavovi tvorbe posebnoga 
reda, koje bismo mogli označiti Fouillee-ovim izrazom »lđćes-forces« 
Kolektivna izkustva, nejasno i mutno nabrana i nabijena dubokim 
čuvstvenim reakcijama nalaze u obrazcima ideoložkih zasada svoju 
smislenu jasnoću, svoju pojmovnu objektivaciju. Međutim poviestno 
je jasno, da se ta objektivacija nikada ne zbiva za volju teoretskog 
interesa (kao što se kadkada događa kod pojedinca u njegovoj 
filozofiji), ideologija kao smislena vrjednota uviek je uključena 
u red djelovnih nastojanja — u stvarnost društvenih pokreta. 
Ideologija i pokret nerazđruživi su pojmovi; oni su lice i 
naličje jednoga u temelju jedinstvenoga društvenoga zbivanja. 

Samo onda, ako ideologiju shvatimo kao smisleni aspekt nekoga 
društvenoga pokreta, razumjet ćemo pravo njezino značenje. U 
biti svojoj ideologija je stopalo, amalgam, koji u jedno reaktivno 
kolektivno biće povezuje pojedince razpršene osobnim izkustvima, 
pojedinačnim; shvaćanjima i težnjama, da bi to kolektivno biće mo¬ 
glo izvršiti neki društveni zahvat ili pomak. Kolektivna bića odlu¬ 
čuju povješću: izvršavaju prevrate, vode ratove, uvode nove oblike 
života. A stvaranje tih kolektivnih djelotvornih bića — sačinjenih 
od ljudskih, dakle sviestnih pojedinaca — bilo bi pođpuno neza- 
mišljivo, kada se ne bi rađali kolektivni obrazci sviesti u obliku 
ideologija. 

Sadržaj ideoložkih zasada gotovo uobće ne kaže. kojim će kon¬ 
kretnim smjerom krenuti sama djelatnost onoga kolektiv¬ 
noga bića, koji je ideologija sazdala. Usmjerenje djelovne napetosti 
i borbene spremnosti ideoložki povezane skupine ovisit će o sasvim 
konkretnim uvjetima, o poviestnim, kulturnim i političkim prilika¬ 
ma, o prosječnim osebinama skupine i dobrim dielom o odlukama i 
radu njezina vodstva. Premda uviek svaka ideologija smjera na raz¬ 
rješenje nekih društvenih odnosa i uvođenje novih zbog određenih 
pravnih, ekonomskih i etičkih ciljeva, pokret, kojemu ideologija 
pripada, može razčiniti postojeće društvene odnose, a da ipak ne 
ostvari one ciljeve, zbog kojih se idoložki bio javio. Načelno se čitav 
jedan pokret može odviti izključivo u smislu političkoga us- 

pjeha, koji ograničenom broju pojedinaca — bez obzira na potrebe 
zajednice — donosi vlast i blagostanje osvojivši mu mjesto, koje su 
prije zauzimali drugi pojedinci. 

Prema svemu, što smo do sada rekli, očito je da nijedna ideolo¬ 
gija »sama po sebi« ne predstavlja takvu društvenu vrieđnost, 
koja bi se vlastitom snagom i po vlastitim uvjetima razvoja morala 
nuždno odraziti u oblicima stvarnoga ekonomskoga, kulturnoga 
i t. d. n a p r e d k a. Kao što smo već iztakli, gotovo se sve ideologije 
slažu u označivanju obćih konačnih ciljeva, za kojima teže: to su 
vječni ljudski ideali pravde, reda, obćega blagostanja, suradnje i do¬ 
bronamjernosti u društvenom saobraćaju i t. d. Razlika se ponajviše 
sastoji u pitanju, hoće li se nastojanje oko tih ciljeva suziti na ma¬ 
nje (na pr. nacionalne) zajednice ili će se protegnuti i preko njih 
(na pr. na skupove naroda ili čak čitavo čovječanstvo.). 

Abstrahiramo li od filozofsko-etičkih kriterija, koji pojedine 
ideologije različito vrednuju, vrieđnost ideologija je uglavnom nalik 
na vrieđnost prirodnih snaga. Ideologija prikuplja kolektivne ener¬ 
gije, koje se mogu upotriebiti u različite svrhe: jednako za čine ra¬ 
zaranja i uništavanja kao i za veličansvene podhvate u korist zajed¬ 
nice. Ciljevi, kako ih ideologija ocrtava, sami su po sebi samo ko¬ 
lektivni sni i utopije, ali društveni pokret, koji je prodahnut odre¬ 
đenom ideologijom može — ako ga vode vriedni i sposobni pojedinci 
. dovesti do većega društvenog napredka. Ižmjena političkoga vodstva, 
koja prati uspjele pokrete, dovodi često na mjesto nesposobnih, iz- 
crpljenih ili bezvoljnih sila nove sposobne, svježe i poletne vodstvene 
snage, pa se može dogoditi da se uspjeh, koji stvarno zavisi o pobolj¬ 
šanju vodstva, pripisuje samoj ideologiji, koju je uspjeli pokret 
zastupao. 

Nerazmjer, koji često postoji između sadržaja stanovite ideolo¬ 
gije i djelovnih uspjeha one skupine, koja ideologiju izpovieda, ima 
svoj temelj u nerazmjeru, koji postoji između pojedinačne i kolek¬ 
tivne sviesti ili — kako bi Berdjajev rekao — između čovjeka i po- 
viesti. Kolektivna sviest ima svoju vlastitu — do danas uglavnom 
slabo iztraženu psihologiju, koja se u mnogočemu nikako ne da 
uklopiti u okvir pojedinčeve psihologije. Među zanimljive pojave, 
koje su upravo značajne za kolektivnu psihologiju ide širenje ideolo¬ 
gije u obliku zaraze i ideološka mržnja. 

Dok se pojedinac kao pojedinac u sticanju svojih spoznaja osla¬ 
nja na izkustvo ili bar izkustvene podatke probire i sistematizira 
na temelju vlastitoga duševnoga ustrojstva (ćudi i značaja), ideo¬ 
loške zasade prima gotove i neprovjerene na temelju osobitoga psi- 

lučkoga pritiska, koji na njega vrši okolina prožeta stanovitom ideo¬ 
logijom. Primajući te zasade pojedinac ih vrlo često (dapače redo¬ 
vito) nikako ne omjerava o vlastita izkustva i vlastite misaone sklo¬ 
nosti; te su mu zasade obično samo smisleni bazeni, u koje će izliti 
navrelu bujicu svojih čuvstvenih kompleksa: sada svoje snove i če¬ 
žnje za boljim, plemenitijim, pravednijim i dostojnijim životom, a 
sada opet provale svoga nezadovoljstva, pobune, egoizma, želje za 
vlašću, mržnje, borbenoga nagona, osvete i pohlepe, činjenica, da u 
kolektivnu sviest mogu prodrieti u obliku đeologija samo određeni 
smisleni sadržaji( a ne bilo koji), upućuje nas na to, da ideologije za¬ 
diru upravo u ona afektivna kvačišta, koja su zajednička golemom 
broju pojedinaca, a to mogu biti samo najobičnije — ili kako bi 
Nietzsche rekao »ljudske, nadasve ljudske« —• težnje, strasti i po¬ 
bude. Da je primanje stanovite ideologije doista u prvom redu po¬ 
java psihičke zaraze — nerazmjerno s osobnošću primaoca — po¬ 
kazuje zanimljiva činjenica, da se dvie osobe gotovo istovjetno po 
svom psihičkom profilu, na pr. članovi iste obitelji s jednakim nas¬ 
ljednim crtama, jednakim odgojem i žvotnim standardom, mogu 
prikloniti dvjema podpuno suprotnim ideologijama i naći se kao ne¬ 
prijatelji na protivnim stranama borbene crte. 

Ideoložka mržnja i ideološka simpatija ne pogađaju — kako je 
poznato — pojedince po njihovoj osobnoj vriednosti, zasluzi i kriv¬ 
nji — pa često ni po njihovim stvarnim težnjama i nastojanjima — 
nego samo po činjenici pripadanja stanovitoj ideološkoj skupini. Pa 
ipak ta mržnja i ta simpatija idu među najjače u društvenim od¬ 
nosima; one razrješuju i kidaju najbliže veze pa i najtješnje psi¬ 
hičke srodnosti, činjenica da je netko »naš« često prekriva najveće 
osobne mane, nesposobnosti pa i opačine, dok opet uvjerenje da je 
netko »njihov« briše s čovjeka svaku vrlinu, svaku vriednost, da¬ 
pače i pravo na obstanak među ljudima. Prijatelji, koji su zajedno 
odrasli, zajedno izkusili radosti i kušnje života, saživjeli se do u 
sitnice, nakon ideološkoga razvrstavanja postaju jedan drugome tu- 
đinci i neprijatelji, koji se mrze i gone do iztrage. Nema sumnje, da 
sve te činjenice svjedoče o zbivanjima, koja daleko nadvisiju svaki 
individualni kriterij, svaku pojedinačnu psihologiju: radi se o nedo¬ 
kučivim zamasima kolektivnih vihora, koji nas nose i viju stvarajući 
onaj čudni tok nadosobnoga života, koji zovemo poviešću. 

Ovom kratkom razmatranju o pojavi ideologiji nije i ne može 
biti namjera da možda zastupa stanovište, kako bi ideologije tre¬ 
balo izključiti iz društvenoga života. Takvo bi stanovište bilo bez- 
smilica kao na pr. stanovište da bi iz svemira trebalo izključiti za¬ 


kon gravitacije. Društvena zbivanja odvijala su se, odvijaju se i od¬ 
vijat će se u znaku ideologija. Zadubljivanje u pojavu ideologija i nji¬ 
hovih odraza u društvenoj stvarnosti osvjetljuje na zanimljiv način 
jedan kritičan, često upravo tragičan osjećaj u duši misaonoga po¬ 
jedinca: osjećaj nerazmjera između vlastite i kolektivne sviesti, 
osjećaj jaza između sama sebe i poviesti. To zadubljivanje ne će ga 
spasiti od potrebe da se ideološki opredieli, ali će mu možda sviest 
o ulozi pojedinca u društvenom zbivanju odkriti zadatke, koji izra¬ 
njajući iz dubine ideoloških pobuda nadilaze njezinu prosječnu 
obću, jednoliku razinu. U životu nove Hrvatske bit će samo sviest 
o nadideoložkim stvarnostima i stvarnim zadatcima, sviest o kon¬ 
kretnim dužnostima pojedinaca, izvor boljih 1 sretnijih dana 

Prof. đr. Eugen pl. Slađović: 

POLITIKA U ŽIVOTU NARODA I DRŽAVE 

zraz »politika« preuzeli smo od starih Helena. Njime se kroz 
stoljeća služe europski i izvaneuropski narodi u teoriji i prak¬ 
si.' S tim izrazom povezuju se različite predočbe, odnosno umne i 
praktične djelatnosti. No riedko se u kojoj epohi europskih kultur¬ 
nih naroda toliko naglašavalo »političko« kao u sadanjem vremenu. 
Danas se ne govori samo o državnoj i komunalnoj, pravnoj i eko¬ 
nomskoj, kulturnoj politici i sl„ nego se iztiče da se čitava država 
razvija u pravcu političke države, koja dobiva često značaj autori¬ 
tativne, odnosno totalitarne države ili totalne upravne države. 

Za prosuđivanje stare helenske poviesti i helenskoga državnog 
osjećaja vrlo je važno naglasiti, da u to vrieme niesu postojale dr¬ 
žave u današnjem smislu. Tako primjerice nije postojala država 
Atika s glavnim gradom Atenom i pored nje manji gradići i sela 
nego samo države-gradovi (polis) t. j. u bitnosti samo grad s oko¬ 
lišnom zemljom. Okolišna zemlja nije imala nikakvo političko zna¬ 
čenje niti je mogla slati zastupnike u glavni grad, nego su vanjski 
stanovnici morali osobno dolaziti u grad, ako su htjeli vršiti svoja 
politička prava. Zato nije postojao ni grčki izraz za državljanina, a 
»polites« je označivao stanovnika grada (građanina). Stari Heleni 
davali su prednost malim prilikama, jer je to odgovaralo njihovom 
značaju (harmonija). I Platon je za svoju idealnu državu tražio 
ograničeni broj građana (5040 i k tome njihovi obiteljski članovi). 
U prenesenom smislu označivao je izraz »polis« državu uobće, a od 
toga izvedena rieč »politika« (ta politika) državnu djelatnost ili dr¬ 
žavne poslove (državnu organizaciju i državnu vladavinu 1 ). 

U antiki povezivao se pojam političkoga š problemom govornič¬ 
kog umjeća, koje je služilo na »trgu« (agora) u svrhu održanja zajed¬ 
nice. Tu se susreću dva suprotna stajališta. Prema shvaćanju sofista 

e polis = grad, naseobina, glavni grad, tvrđava, domovina, građan¬ 
stvo, država. polisma = grad, gradić. — politarches = gradski zapovjed¬ 
nik, gradski sudac. — e politeia = građansko pravo, vladanje nad građa¬ 
nima u državi, javni život, državna uprava, državno uređenje, demokracija. 
— politeuo — biti građanin. 

(skupine grčkih filozofa druge polovice V. stoljeća pr. Kr. među koje 
| spadaju napose Protagoras, Gorgias, Prodikos, Hippias i dr.) pojam 
političkoga ne uključuje u sebi etičke ideje, jer se ove tu smatraju 
sentimentalnim i nerealnim balastom, a govornička vještina kao po¬ 
litičko umjeće za političko predobivanje pristaša označuje se sred¬ 
stvom za osvajanje vlasti; pri tome može govornik i sviestno izkrivlji- 
vati istinu (objektivitet). Protagoras iz Abdere u Traciji — suvreme¬ 
nik Perikla i Sokrata postavio je načelo: panton chrematon metron 
anthropos (omnium rerum homo mensura est), kojim počima nje¬ 
gov spis Kataballontes (rieči, kojima se svladava protivnik). Tome 
nasuprot zastupao je Sokrates (469—399 pr. Kr.) drugo staja¬ 
lište, koje su usavršili Platon (427—347. pr. Kr.) i Aristoteles (384— 
322. pr. Kr.), a prema kojemu se stvarnost (dosljedno i politička 
stvarnost) izlučuje iz svieta opipljive neposrednosti i puke koristno- 
sti te izdiže u carstvo ideja. Zasluga je Aristotela, da je taj sviet 
»političkoga« obradio i bioložki: zajednice žvotinjskog carstva pro¬ 
matra kao predstepenicu, ali ustanovljuje da su iste vezane na ćutilno 
i neposredno, — onako, kako su sofiste osnivali čitavo područje poli¬ 
tičkog života. Prema Aristotelesu političko se izdiže iznad pukih ži¬ 
votnih nuždnosti i uključuje u sebi predosjećanje, gledanje u buduć¬ 
nost i stvaranje predođluka, t. j. bavi se s nečim, što još ne postoji, 
i što naša ćutila zato još ne mogu zapaziti. Pojava političkoga ne do¬ 
lazi do punog izražaja u obitelji kao ni u seoskoj zajednici, nego tek 
u državi. Ova okolnost sama po sebi upućuje na to da se tu ne radi 
o pukom životu, nego o dobrom i idealnom životu. Radi toga je čovjek 
mnogo »političkije« biće od pčele, jer se kod njega ne radi samo o 
pukoj lagodnosti ni o samoj koristi, nego o nečem absolutno druga¬ 
čijem, što označuje razlikovanje između pravednoga i nepravednog. 
Aristoteles je za uviek povezao problem politike s etikom. Machia- 
velli pretjeruje u izticanju metafizičkog značenja »političkoga« tako, 
da u tome prelazi antikno shvaćanje. Machiavelli je u tolikoj mjeri 
zanesen otkrićem samostalnosti političke virtu, političke vještine i 
političkog djelanja s vlastitom zakonitosti, t. j. u autonomiju političkog 
svieta, da »političko« djelanje izdiže iznad svih ostalih vrsta ljudskih 
djelanja pa radi toga ne uvažuje okolnost, da podpuni razvitak ljud¬ 
skog teženja omogućuje samo upotreba svih ljudskih moći i sposob¬ 
nosti, jer samo tad se može očekivati postignuće humanitas-a. U toj 
jednostranosti kreće se machiavelizam. 

Unutar talijanske renaissance zastupa Giovanni Battista Vico 
(1669.—1743.) antikno shvaćanje političkog pojma, pa se smatra 
osnivačem znanosti o djelu (politici). Vico smatra politiku metafi¬ 
zičkim problemom, koji vodi do korjena ljudskog bića. Pet decenija 

prije Vica postavio je Descartes nauku o primatu istine. U suprotno¬ 
sti s tom naukom zastupa Vico mišljenje, da na području ljudskog 
djela ne vriedi uvažavanje istinitosti, nego praktične mudrosti (pru- 
dentia), čiji predmet ne predstavlja nešto obćenitoga, nego ono po¬ 
sebno, što se mienja, i što se ne može opravdati nikakovlm teorija¬ 
ma, jer djelo ima svoj vlastiti duh i ne može se mjeriti ravnalom. 
Djelo mora odlučiti o šarolikoj množini slučajeva te ih spojiti u jedin¬ 
stvo, a to nije identično s obćenitosti u smislu teorije. Radi toga daje 
Vico poviesti osobito značenje: čovjek može »spoznati« samo ono, što 
je svojim stvaralačkim djelom sam doveo u život, t. j. nikad narav, 
nego samo poviest, u kojoj potonjoj prema njegovom shvaćanju 
utječe božja providentia. 

Francesco Guiccardini (1482.—-1540.) iznosi političku teoriju 
rennaisance —, možda mnogo dublje od Macchiavelli-a, — a smatra 
političku stvarnost kao nešto, što se razumieva samo sobom, što se 
ne izvodi iz ničega. Po njegovom shvaćanju ne može se »'političko« 
izvesti ni iz svjetovnog nazora, a politika izlazi iz sposobnosti spo¬ 
znaje pojedinog (konkretnog) događaja i ispravnog momenta. K biću 
političara spada izbor podesnog momenta i spoznaje. No ovo shvaća¬ 
nje podudara se s antiknim, jer ni prema Aristoteles-u ne 1 možemo 
nikad predviđati idealnu državu ni idealnu političku formu, jer se 
država može oživotvoriti samo u konkretnoj pojedinačnoj povjestnoj 
situaciji. Guiccardini suprotstavio se time stajalištu srednjeg vieka i 
njegovoj universalističkoj ideji. Tako je primjerice Dante vidio samo 
jednu političku formu (svjetsku monarhiju), u kojoj se guibi partiku- 
larističko i pojednačno (pojednac). Prema Guiccarđini-u ne može se 
ideja političkoga izvesti iz činjenica prošlosti, kako to pokazuju histo- 
ričke prekretnice. Pošto se sve mienja, mora svako prislanjanje na 
prošlost i svaka puka analogija dovesti do krivih zaključaka. To znači 
da izključivo izvađanje i zaključivanje iz izkujstva ne može biti 
odlučno. 

U literaturi susreću se različita određenja (definicije) pojma 
politike. Kao primjer navode se sliedeća mišljenja: »Politika je dje¬ 
lovanje u vezi s oblikovanjem zajedničkog života« (Fritz von. Calker), 
»Politika je izkustvo upravljati državom. Politička znanost je nauka 
o upravljanju državom ili nauka o načelima po kojima se vrši uprava 
(vlada), a moraju se obdržavati u odnosu naprama državljanima i 
s drugim državama« (Andrć Lichtenberger). »Politika je duševna spo¬ 
sobnost spoznati državu i njezin zajednički život, ona je izkustvo o 
oblikovanju državnoga i zajedničkog života naroda u skladu s uspje¬ 
sima ove spoznaje. Znanstvena politika daje ove spoznaje i zato pri¬ 
pravlja. izpravan put za praktično političko djelovanje« (Zorn), »,Po- 

u, ti,ka je teoretska ili praktična. Teoretska politika ustanovljuje opća 
pravila koje iznalazi bilo iz života i izkustva bilo iz razuma, a koja 
su ondje izražaj činjenica, a ovdje puko shvaćanje o određenom ve¬ 
ćem ili manjem idealu. Praktična politika upotrebljuje sredstva, koja 
iziskuju vrieme, mjesto, pravo, razlozi, ili jednom rie^i: realne 
obstojnosti« (Paul Janet), »Politika je znanje i umjeće, koje nam 
omogućuje shvatiti djelujuće (materialne i duhovne) snage države 
i naroda provesti organizaciju za oživotvorenje nuždnosti historičkog 
momenta sa stajališta određene ideologije« (Dr Ljubomir Vladikin: 
Obšto učenie za državata. Treće nadopunjeno izdanje. Sofija, 1940.). 

Politika može se prema tome shvatiti različito, i to: a) politika 
kao mjerilo za svrsishodnost ili kao nauka o sivrsishodnosti, a po¬ 
javljuje se u vezi sa činjenicom praktičnog djelovanja, države, i to 
napose na području uprave, na kojemu se mora nastojati primieniti 
načelo svrsishodnosti. Pravni pozitivizam pridaje toj nauci i dalju 
posebnu zadaću, koja sastoji u ocjenjivanju djelovanja pozitivnih 
pravnih norma (zakona) pa po tome predstavlja nauku o ocjenji¬ 
vanju pravnih norma. Pravna znanost izučava pravne norme (đr~ 
žavno-pravne institute) onakve, kakvi postoje, ne upuštajući se u 
njihove dobre ili zle strane. Prema Labamd-u zadaća je politike ispi¬ 
tivanje dobrih i zlih strana postojećih zakona. Pravna politika nauča¬ 
va, kakvo pravo treba da postoji, b) politika kao izkustvo ili državni¬ 
čka mudrost o vladanju i upravi (ars politica, Staatskunst). Osnivač 
znanstvene politike Leopold von Ranke je spomenuo da učeni histo¬ 
ričar ne može podjedno biti i praktični političar. Bismarckovo je mi¬ 
šljenje bilo da politika nije nauka, nego izkustvo. Prema Treitzchke-u 
»Alle Politik ist Kunst« t. j. svaka je politika umjeće. Ovu istinu i 
spoznaju ne osporavaju ni najmoderniji autori.. Političar je pozvan 
da vrši najviše i najteže od svih izkustva t. j. da rukovodi državnu 
upravu, a od toga ovisi često uspon ili pad države, blagostanje ili 
neimaština naroda -i sreća ili nevolja milijuna ljudskih bića. Prakti¬ 
čan političar mora imati bogato životno iskustvo, jer inače eksperi¬ 
mentira na trošak i štetu naroda. Zato mora svatko, tko se smatra 
pozvan za praktičnog političara, imati obsežno poznavanje i intuiciju 
o svemu državnom životu (pravno ustrojstvo, faktičan sastav duhov¬ 
noga i stvarnog blaga u narodu i državi, razpodjelba unutarnjih 
družtvenih, ekonomskh i političkih snaga, međunarodni položaj 
države i vjerojatne promjene u bližoj 1 daljoj budućnosti i tisuću dru¬ 
gih potankosti). No za političko djelovanje nisu dovoljne samo ma¬ 
terialne predpostavke, jer političar mora dobro poznavati ljudsku 
dušu, njezine dobre i Zle strane, njezine žive i zapretane sile, poli¬ 
tičke, trgovačke i vojničke odnose vlastitog naroda i države naprama 

drugim bližim (susjednim) i daljim državama, — a u svemu tome 
uključeni su mnogi iracionalni momenti. Izkustvo može se spojiti i 
s talentom kao božjim darom, ali i takvom političaru potrebno je za 
postignuće uspjeha poznavanje uspjeha znanstvene politike, i c) po¬ 
litika kao znanost. 

Između shvaćanja politike kao znanosti i politike kao izkustva 
postoji povezanost. Prof. Rehm je predložio harmoniziraj uću formulu, 
prema kojoj je politička znanost za političara izkustvo, t. j. politika 
kao znanost ima za objekt politiku kao djelovanje (izkustvo). 

Treitschke postavio je znanstvenoj politici tri zadaće, i to a) 
spoznaja osnovnih pojava države putem izpitivanja njezinog djeluju- 
ćeg života, b) iztraživanje političkog ponašanja naroda u poviesti, 
kako su se vladali, što su i zašto postigli i c) iznalaženje i ustanovlje¬ 
nje povjestnih zakona i naravnih pravila. Treitschke je predstavnik 
historičke škole, kojoj pripadaju i Christoph Dahlmann, Dr G. A. 
Walz i dr. koja shvaća znanstvenu politiku kao novu politeia t. j. kao 
skup povjestnih, pravnih, filozofsko-naravnih i praktičkih spoznaja 
o državi i upravi. 

Prema današnjem shvaćanju pridaje se politici više značenja. 
Tako se primjerice govori o politici kao umieću vladanja (Staats- 
kunst) i o politici kao znanosti o vladanju (Staatsvrissenschaft) t. j. 
o politici kao akciji ili manifestaciji praktičnog aktiviteta i o po¬ 
litici kao znanstvenoj grani, koja se bavi spoznajom činjenica (isti¬ 
ne) na područje unapređenja zajedničkog života ljudi pomoću ak¬ 
cije i specialne tehnike. 

Na osnovi tih dvaju stajališta promatranja politike razlikuje se: 
a) praktična politika, koja uključuje umieće državnika, a sastoji u 
stvaralačkoj djelatnosti u svrhu unapređenja obćeg dobra. To 
umieće traži oštrinu razuma i snagu genija, koji je pozvan da od- 
krije i razmišljanjem ustanovi, zatim srčanost duše, pa po tome 
predstavlja najveće umieće (Ranke). Prema Bismarck-u »Politika 
nije znanost, koja se može naučiti, nego umieće, koje se mora umje¬ 
ti, i tko ga ne umije, taj neka se s time ne bavi«. Politika kao prak¬ 
tična djelatnost zahtieva osobitu nadarenolst intelekta i volje. Politika 
kao praktična djelatnost je prema Zorn-u »duševna sposobnost, shva¬ 
titi državu i njezin javni život pa prema tome i umieće utjecati na dr¬ 
žavu i javni život naroda«, i b) teoretska politika kao grana znano¬ 
sti, koja predstavlja znanstveno obrađivanje. Politika iziskuje znan- 
sveno obrađivanje i ona je za to podesan objekt, jer se osniva na 
spoznajama i zakonima, koji se mogu iznaći i ustanoviti odnosno 
formulirati znanstvenom metodom. Politika kao teoretska spoznaja 

potrebna je u interesu prakse, kojoj pruža dragocjeno pomagalo. 
Prema Stier-Somlo: »Politika kao znanost je nauka o po mogućno¬ 
sti najboljem izpunjenju (oživotvorenju) državnih svrha, kojih spo¬ 
znaju stičemo izpitivanjem i kritičnim prosuđivanjem svih osnovnih 
državnih uvjeta i uredaba«. Prema dru Poliću: »Politika je i vještina, 
kako treba da se država udesi i kako da se njome vlada«. 

Teoretski obradio je probleme političkog umieća i političke zna¬ 
nosti Bluntschli prema kojemu je praktična politika akcija, a teo¬ 
retska politika spoznaja političkih istina. Treitschke smatra politiku 
umiećem vladanja i upravljanja državom. Prema von Mohl-u teo¬ 
retska politika je znanost o sredstvima, kojima država oživotvoruje 
svoje državne svrhe, pa s time u savezu spominje državnu mudrost 
(Staatsklugheit). Holtendorff traži integraciju, a kao objekt teoret¬ 
ske politike označuje sile, kojima država razpolaže kad oživotvoruje 
svoje državne svrhe. 

Od klasčnog vremena Platona i Aristotela pa do XVIII. stoljeća 
uključivala je teoretska politika cjelokupnu državnu znanost, dok 
se prema današnjem shvaćanju ograničuje na sredstva, pomoću 
kojih se po mogućnosti u vielosti nastoje oživotvoriti državne svrhe, 
a kao pomagala služe obća nauka o državi, državno pravo, upravno 
pravo i poviest. Praktična pak politka predstavlja aktivno sudje¬ 
lovanje i djelanje kod oblikovanja javnog života države. Prema vr¬ 
sti i svrsi ove aktivnosti govori se o državnoj i internacionalnoj, 
unutarnjoj i vanjskoj, gospodarskoj (ekonomskoj) i družtvenoj (so- 
cialnoj) politici i si. 

Načelno naglašuje se, da je teoretska politika važna predpostav- 
ka za praktičnu politiku i ako se potonja obćenito smatra umiećem, 
koje se osniva na političkom mišljenju i osobnoj nadarenosti. 

Prema shvaćanju A. Lichtenberga, koje se podudara s klasičnom 
liberalističkom ideologijom, politika je umieće vladati državom, a 
politička znanost ona, koja se bavi vladanjem u državi ili znanost 
o načelima, koji sastavljaju vladu. Georg Jellinek označio je politiku 
kao primjenu ili praktičnu državnu znanost. U svim tim označenji- 
ma (definicijama) sadržano je po koje zrnce istine i ako su sva 
odraz vremena i prilika u kojima su nastala, a osnivaju se na odre¬ 
đenoj političkoj ideologiji ili posebnoj političkoj teoriji. 

U svojim »Mislima i sjećanjima« (Gedanken und Erinnerungen) 
označuje veliki njemački državnik, željezni kancelar Bismarck, 
koji svoj sud temelji na solidnoj spremi i bogatom izkustvu — poli¬ 
tiku ovim riečima: »Zadaća se politike sastoji u po mogućnosti naj- 

izpravnijem predviđanju, što će drugi ljudi uz određene uvjete uči¬ 
niti. Sposobnost za takvo predviđanje vrlo je riedko prirođena u 
tolikoj mjeri, da može postati utjecajno bez određene mjere poslov¬ 
nog izkustva u poznavanja osoba, i ja ne mogu od sebe odvratiti uz¬ 
nemirujući dojam, kad pomislim, u kolikom su obsegu kod naših vo¬ 
dećih krugova nestala ova svojstva«. Izkustvo njemačke politike po¬ 
kazalo je, da su bojazni željeznog kancelara bile opravdane: nje¬ 
gova vlada, koja je u godini 1890. prestala i zamienjena s prosje¬ 
čnim nasljednicima, svršila je nakon mnogih perturbacija, pogrje- 
šaka i zabluda s godinom 1918. 

Prof. dr. Vladikin nastoji u svojoj razpravi (»La politique art et 
Science. Essai. Sofia, 1939.) i u članku (»Was ist Politik?) Bulgarische 
Wochenschau Sofia. 1942. broj 96) odrediti pojam politike pod kojom 
razumieva znanje i umieće obuhvatiti (skupiti) snage, koje postoje 
u državi i narodu, te ih organizirati za oživotvorenje potreba po- 
viestnog časa polazeći pri tome sa stajališta određene državne i na¬ 
rodne ideologije. Ove su snage po njegovu izvađanju duhovne i 
stvarne (materialne), a nalaze se u narodu kao kulturno-poviest- 
nom i političko-socialnom jedinstvu, ali i u samoj državi kao moć¬ 
nom poglavarstvenom aparatu. Ove postojeće i razpoložive sile daju 
realnu mogućnost svakom djelovanju, t. j. predstavljaju sredstva, koja 
može praktični političar upotriebiti. Organizacija razpoloživih sna¬ 
ga označuje njihovu aktivnost, jer u neorganiziranom stanju pred¬ 
stavljaju samo politički potencial (energije), koje je potrebno us¬ 
pješno voditi i usmjeravati postavljenom cilju. To pak mogu voditi 
samo spremni i osposobljeni vođe, koji dolaze iz narodne elite, koja 
u svakom pogledu prednjači svojim nesebičnim i predanim radom 
i nastojanjem pokazujući vidljiv uspjeh. Razumljivo je samo sobom, 
da se praktičnom politikom može označiti samo plansko vođenje 
državnih i narodnih poslova, a sve drugo predstavljaju samo ekspe¬ 
rimenti, koji su kratkog vieka i koji se osvećuju, ako se vrše u seri¬ 
jama. Kod primjene praktične politike treba bez sumnje uvažavati 
historičko-političke momente, ali se današnja politika ne može vo¬ 
diti samo prema historičkimnačelima, jer se život nalazi na epohalnoj 
prekretnici, u kojoj se mienjaju moralni, pravni, ekonomski i social- 
ni sadržaji i vriednosti, nastupaju nove ideologije i nova politička 
gesla. U takvim prilikama treba često stvarati posve iznova ,a to po¬ 
gotovo iziskuje spremu, izkustvo i požrtvovnost. Ako toga nema, ne 
može se provesti potrebna i željena organizacija, jer kad ljudi osjete 
da se ne postupa smišljeno i prema planu, odvraćaju se i ne sudje¬ 
luju u radu, a to je posve negativni uspjeh, koji bezuvjetno treba 

izbjegavati. Neorganizirane narodne snage slične su jakom vjetru ili 
divljoj bujici, koje se shodnim sredstvima mogu vrlo uspješno izko- 
ristiti, ali koje ne donose nikakve koristi ili ruše, ako djeluju u islvo- 
jem naravnom stanju bez svrsishodne organizacije, koja je sviestna 
željene svrhe i uređena tako, da privlači sve na suradnju. 

Politika kao znanost označuje sustav spoznaja izraženih u sudo¬ 
vima, pa se kao takva razlikuje od obćega državnog prava kao grane 
pravne znanosti. Politika kao znanost je specifična znanstvena dis¬ 
ciplina. Dok obće državno pravo razpravlja o problemu što je država 
i kakva je t. j. koji su njezini osnovni oblici i glavni sadržaji, pita 
politika: da li je država uobće opravdana i potrebna, i ako jeste, koja 
je najbolja mogućnost. Već postavljena pitanja pokazuju, da je obće 
državno pravo kao znanost najuže povezano s etikom kao spozna¬ 
jom morala, koja ljudskom ponašanju postavlja objektivne svrhe i 
sadržaje. No u koliko politika nastoji iznaći podesna sredstva (pute- 
ve i načine) za oživotvorenje postavljenih i predpostavljenih objek¬ 
tivnih svrha te ustanovljuje one sadržaje, koji prema izkustvu po¬ 
stizavaju (kao uzroci) one učinke, koji prema sadržaju odgovaraju 
postavljenim svrhama, ne predstavlja etiku upravljenu na norma¬ 
tivnu zakonitost, nego tehniku. Politika predstavlja u tom događaju 
prema tome socialnu (družtvenu) tehniku, koja je kao takva upra¬ 
vljena na kauzalnu zakonitost (ovisnost) sredstava i svrha. Norma¬ 
tivni problem, da li i zašto se želi oživotvoriti određeni sadržaj, mora 
se razlikovati od teleoložkoga: koji su uzroci (sredstva), koji uzroku¬ 
ju sadržaj, koji se želi oživotvoriti, a koji se podudara sa stanjem,' 
koje se namjeravalo postići. To pokazuje, da se etika i tehnika ne 
moraju podudarati i ako su načelno upućene jedna na drugu. 

Među najvažnije grane teoretske politike spadaju: ustavna- za¬ 
konodavna, vladina, upravna (sa svim podskupinama) i pravosudna 
politika. U opreci naprama objektivnoj državnoj politici, govori se o 
subjektivnoj stranačkoj politici, u koliko kod potonje uobće može 
doći u obzir znanstvena teorija. Stranačka politika razvila se napose 
u stranačkoj državi, koja je izašla iz demokratskoga liberalnog i par¬ 
lamentarnog sustava, a koja je razrovala državnu i narodnu zajedni¬ 
cu tako, da ju je dovela pod kraj XIX. stoljeća do krize. Sva nasto- 
janaja, koja se susreću u XX. stoljeću, upravljena su na traženje iz¬ 
laza iz državne krize i stvaranje novih stvarnih ideoložkih podloga 
za uređenje modernoga državnog života. 

U vezi s politikom najviše nas zanima država kao društvena i po¬ 
litička tvorba. Narav države, njezino pravo biće i sociološki substrat 
predpostavljaju mnogostrano znanstveno izučavanje. To iziskuje već 

sama činjenica, da je država kao pravno-organizirana zajednica vrlo 
složena tvorba i po svojoj naravi kao i prema svojim temeljnim sa¬ 
stavnim elementima, materialnoj i formalnoj suštini, postanku i za¬ 
daćama (svrhama). Ako se izpituju njezini temeljni sastavni elementi 
(teritorij, narod, državna vlast i suverenitet) dolaze u obzir sociolo¬ 
gija, antropologija, etnologija, psihologija (narodna psihologija), 
fizička geografija i geologija, pravna (napose đržavno-pravna) zna¬ 
nost, kulturologija i politika. Pravni monizam, — kakav je z amiš ljen 
od normativista, koji je vrlo cijenjen u državno-pravnoj znanosti, 
jer omogućuje subtilnu spoznaju formalno-pravne strukture države^ i 
njezinog pravnog bića, nije ipak dostatan za upoznavanje države kao 
životne kulturne pojave, jer ona ne predstavlja samo i izključivo 
pravni poredak. Kod države postoji usporedno s pravnom realnosti i 
empiričko djelovanje, koje se ne može ignorirati. Zato je svrha znan¬ 
stvene spoznaje, težiti zatim da upozna državu u svim njezinim 
manifestacijama, da sintetizira pravne, socialne, etičke, ekonomske i 
političke momente i da se pri tome posluži metodologičkim sinkre- 
tizmom. Izraz »državno pravo« je skupni pojam i označuje skup sa¬ 
stavnih javno-pravnih i blizih pomoćnih disciplina, koje obuhvaćaju: 
obću nauku o državi, obće državno pravo, ustavno (konstitucionalno 
pravo) i upravno pravo. Objekt državnog prava je država kao kom¬ 
pleksna socialno-pravna tvorba pa se već radi toga moraju pored 
posve pravnih disciplina primjenjivati i socioložki orientirane 
discipline. Obća nauka o državi kao dio državnog prava bavi se onim 
problemima državne spoznaje, kojima pripada prvenstveno socioložki, 
političko-filozofski, ekonomski i kulturno-historički značaj. Zato se 
znanstvena politika nalazi u najužoj vezi s Obćom naukom o državi. 
Obće državno pravo je prema svojoj suštini komparativna pravna 
znanost, pa dok obća nauka o državi iztražuje državu kao socialni 
(diužtveni) i kulturno-historički pojav, bavi se obće državno pravo 
državom kao pravnom organizacijom. Ustavno (konstitucionalno) 
pravo predstavlja specialno, osobno — relativno statično — državno 
pravo, dok se upravno pravo bavi državnom vladavinom, njezinim 
ustrojstvom i djelovanjem (dinamički život države). Svagdje ovdje 
služi se đržavno-pravna znanost rezultatima znanstvene politike. Za¬ 
sluga je Bluntschli-a. (Lehre vom mođemen Staat. I. izdanje 1852.,. 

V izdanje 1876.) da je znanstvenoj politici dano važno mjesto u si¬ 
stemu đržavno-pravnih znanosti. 

Odnos teoretske politike naprama drugim znanostima, i to na¬ 
pose naprama pravnoj znanosti sastoji u sliedećem: a) u odnosu po¬ 
litike i obćega državnog prava kao znanosti može se slikovito kazati, 
da politika predstavlja fiziologiju odnosno patologiju, a obće državno 

pravo anatomiju. Obće državno pravo iztražuje stabilne, a politika 
labilne odnose vlasti (moći) u državi. Obće državno pravo izpituje 
postojeće, a politika nastajuće stanje, i b) odnos politike naprama 
pravnoj znanosti uobće pokazuje se u tome, što političko promatra¬ 
nje pomaže pravu do podpune spoznaje i jasnoće, dok se obrnuto 
politika služi s pravom radi postignuća svojih svrha. Najjače dodirne 
točke postoje između politike i državnog prava, čija se dinamika 
mora u prvom redu prosuđivati prema političkim snagama. Politiku 
povezuju mnogi odnosi i s ostalim dielovima javnog prava. Ovi su 
dodiri i odnosi mnogo manji s posebničkim ili privatnim (napose 
s obćim građanskim) pravom. 

Ako se politika shvati kao umieće, onda uključuje i pređposta- 
vlja — kao svako umieće uobće — određenu količinu objektivnih 
spoznaja i tehnike, kojima mora razpolagati svaki državljanin, jer 
izkustvo pokazuje, da stvaralačke činitbe produhovljene umjetnosti 
nisu izključvi plod genialne nadarenosti, nego pod jedno i odre¬ 
đenoga životnog izkustva, stečenog znanja (spreme) i tehnike. Do¬ 
bar umjetnik mora u sebi spojiti jedno i drugo. Ako se sad ta izku- 
stvena spoznaja primieni na politiku kao praktično umieće, onda se 

( opravdano može zahtievati, da onaj, koji se politikom praktično bavi, 
u sebi mora u obliku sinteze spojiti nadarenost, spremu, životno iz¬ 
kustvo i tehniku, — odnosno umieće i znanost. Zato primjerice prof. 
dr. Robert Piloty označuje politiku kao praktično umieće državnim 
umiećem, kojemu je svrha unapriediti obće dobro putem vodećih, 
ličnosti. Ovdje se napose podvlači vodstvo širokih slojeva pučanstva u 
svrhu oživotvorenja i zadovoljenja obćih (zajedničkih) svrha, a to 
može uspješno provoditi samo osoba, koja u sebi spaja spomenuta 
svojstva. Voditi mogu samo nadareni, sposobni, spremni, pošteni, po¬ 
žrtvovni i idealni, koji prednjače u radu i uspjesima žrtvujući svoj 
vlastiti »ja« narodnom i državnom dobru. Razumieva se samo sobom, 
da se umieće i sprema za praktičnu politiku ne može steći bez dugo¬ 
trajnoga životnog izkustva i vježbe. Umieće, koje se susreće na po¬ 
dručju praktične politike nije posve identično umjeću na po¬ 
dručju praktične politike nije posve identično umieće na po- 
jih se težište nalazi na prirodnoj nadarenosti, fantaziji i intuiciji, 
niti su im jednaki efekti. Ako kipar ili slikar napravi nešto, što se ne 
smatra kulturno-umjetnički vriednim (liepim), doživjet će osobni 
neuspjeh i nepovoljnu kritiku, ali da od toga ne će trpiti obći pro¬ 
bitci ni prava. 

Posve je drugačiji efekt, ako praktičnu politiku provodi osoba, koja 
je nenadarena, nespremna, nesposobna, nepoštena ili egoistička, jer 

;se njezine pogrješke, — a ove su neminovne, — osvećuju narodnoj i 
državnoj zajednici, a posljedice mogu biti katastrofalne. Praktični 
političar mora poznavati i iztraživati život i steći po mogućnosti što 
točniju spoznaju životnih zbivanja. To iztraživanje ne može se vr¬ 
šiti samo na osnovi prirodne darovitosti niti po intuiciji, nego pred- 
postavlja, i određenu količinu teoretskog znanja. Inače je takav 
praktični političar vezan na pomoć i savjet drugih, koje bi on morao 
načelno voditi, a koji onda zapravo njega vode, a on je samo figu- 
rant, markirant ili oponašatelj. Može se dogoditi da politička, naci¬ 
onalna ili socialna revolucija iznese na površinu osobe, koje tako 
zapada funkcija elita (vođa) i praktičnih političara. No njihova za¬ 
daća može obuhvaćati samo kratko prelazno doba iz revolucionar¬ 
noga u normalno, što u obćem interesu ne smije trajati predugo. No 
čim to kratko prelazno doba prođe, mogu praktičnu politiku uspješ¬ 
no provoditi samo osobe, koje imaju svojstva, koja su prema spoznaji 
teoretske politike i poviestnog izkustva neobhodno potrebna za po¬ 
stignuće željenoga uspjeha, ako se odnosna zajednica želi održati 
bez trzavica, boli, šteta i gubitaka. Poviest državnopravnih prevrata 
pokazuje, da postoji uviek određena količina mistike i samopouzda¬ 
nja, koja obuzima mnoge posve idealistički orientirane pojedince, 
koji se smatraju pozvanima da surađuju u okviru nove političke (dr¬ 
žavne) ideologije. No ova mistika i samopouzdanje ne smiju u inte¬ 
resu održanja narodne i državne zajednice nikad preći u sustav, ko¬ 
jim se pokriva ili zamjenjuje pomanjkanje spomenutih potrebnih 
svojstava kod onih, koji su pozvani da kao elita izvršuju važne funk¬ 
cije. U protivnom nastaju nepoželjne reakcije. Praktična politika je 
akcija, a svaku akciju prati reakcija, koja može biti uživljavanje, su¬ 
glasnost, pomaganje, ali i neodobravanje, protivnost, odpor. Praktič¬ 
na politika kao umieće mora nastojati uskladiti akciju i reakciju, 
jer ne djeluje u zrakopraznom prostoru, nego u narodnoj i državnoj 
zajednici, koje uključuju u sebi pored prošlosti, sadašnjosti i bu¬ 
dućnosti množinu pojava i odnosa, koje treba pomno odvagnuti i 
kod provađanja političkih akcija dovesti u savez s narodnim politič¬ 
kim idealom i s kulturnom svrhom moderne države. 

U koliko nastujpa politika kao etika postavljajući objektivne 
svrhe i dajući određene sadržaje onome, što treba da nastane, mora 
u obrazloženju svojih sudova dolaziti do sve obćenitijih i konačno 
do određenijih konačnih sudova o vriednosti ili do norma, čija se 
valjanost (obvezatnost) ne može uviek dokazati i koje se u pravilu 
mogu tek predpostavljati, ako se uobće želi ostvariti određeni etičko- 
politički sustav. Pitanje, ukoliko tome može koristiti teoretska spo- 


I znaj a naprama osnovnim normana na kojima se osnivaju različiti 
politički sustavi, uključuje u sebi samo pokušaj, da se provede tipi¬ 
zacija sustava, koji su poviestno postojali ili se mogu zamisliti, i to 
s obzirom na sadržaj osnovne norme, a po čemu se mogu prema naj¬ 
višoj ustanovljenoj vriednosti pođieliti u dvie ili više skupina. Opre¬ 
ke između subjekta i objekta, osobe i stvari, individuuma (pojedin¬ 
ca) i kolektiva (zajednice), slobode i jednakosti i dr. služe ovđe kao 
načelo (podloga) za tu diobu. No to ne predstavlja normativno, nego 
đogmatsko-poviestno ili đomatsko-kritičko ili etičko-političko sta¬ 
jalište. S normativističkog stajališta moraju se vrhovna načela, na 
kojima se osnivaju različiti sustavi, smatrati objektivno neosnovani¬ 
ma i u tom smislu samo subjektivističkima t. j. samo hipotetičkima 
ili relativnima. Sv isudovi etičko-političkog sustava stoje pod pređpo- 
stavkom, da postoji osnovno načelo, pa ako ovo vrieđi, vriede i osta¬ 
le stavke (propisi, pravila). No da li vriedi, ne može se dokazati, če¬ 
sto se susreću tendencije etičko-političke spekulacije, da će se to 
stvarno stanje prebroditi metafizičkim absolutiranjem najviših na¬ 
čela. Upravo po tome mogu se etlčko-politički sustavi svrstati u sku¬ 
pine prema različitom svjetovnom nazoru, koji postoji u razlici iz¬ 
među metafizičko-absolutističkoga i kritičko-relativističkog pravca, 
od kojih jedan zastupa spoznaje absolutnih istina i absolutnih vried¬ 
nosti, dok ih drugi poriče. 

U koliko politika nastupa kao socialna tehnika: tražeći odgova¬ 
rajuće uzroke i sredstva za učinke voljenih sadržaja u naravnoj 
stvarnosti t. j. svrha, koje je politika kao etika predhodno postavila 
kao poželjne, daje sudove o svrsishodnosti sredstava. Stepen vjero¬ 
jatnosti tih sudova ocjenjuje se prema mogućnosti egsaktnog izpiti- 
vanja učinka predloženih sredstava. No ta je mogućnost razmjerno 
vrlo malena, jer se ne može primieniti eksperimentalno izpitivanje. 

Politika kao etika postavlja pitanje o opravdanosti dr¬ 
žave, a to uključuje osnovu i svrhu države. Politika nastoji pri tome 
iznaći najbolju državu. Odgovor na to pitanje vodi uviek u subjek- 
tivno-metafizičko područje. Radi toga postavlja se zahtjev, da se 
strogo odieli obća nauka o državi kao znanost od politike. Državna 
nauka ne postavlja isto pitanje kao politika: da li je država po¬ 
trebna, zašto i kako je potrebna, nego što je država i kakva je. Po¬ 
litika je nauka o »boljoj« i »pravoj« državi pa se zato razlikuje od 
obće nauke o državi kao nauci o mogućoj državi, odnosno o posebnoj 
nauci o državi kao nauci o konkretnoj državi. Isto se tako razlikuje 
pravna filozofija kao nauka o boljem, izpravnom (pravednom) pravu 









od obće pravne nauke kao nauke o mogućem pravu i posebne prav¬ 
ne nauke kao nauke o pozitivnom konkretnom pravu. 

Politika kao pravo predstavlja kompleksni sadržaj organiziranog 
života ljudi u zajednici. Pravo u objektivnom smislu kao obćenito 
obvezatni propis za ponašanje (čin, propust) ljudi u politički i prav¬ 
no uređenoj zajednici izučava pravna znanost s tri stajališta, i to: 
1) pravna poviest (historija prava) promatra pravo obzirom na nje¬ 
gov poviestni razvitak, a time služi za historičko tumačenje (raz¬ 
jašnjenje) postojećih (pozitivnih) pravnih propisa (norma), širi 
■samostalni zadatak pravne poviesti sastoji u kauzalnoj spoznaji prav¬ 
nog razvitka. Kod toga prelazi pravna poviest u šire područje socio- 
ložkih znanosti. Pravna poviest iznosi uspjehe svojih iztraživanja 
sustavno za pojedine prošle vremenske periode, odnosno za pojedine 
narode ili države. No pravna poviest može upotriebiti i komparativ¬ 
nu metodu nastojeći ustanoviti zajedničke značajke dvaju ili više 
različitih narodnih pravnih sustava. Svrha je pravne poviesti teo¬ 
retska, a obuhvaća različita pravna vrela (državne zakone, običajno 
pravo, crkvene kanone i dr.), koja su vriedila u određenoj vremen¬ 
skoj periodi. Kod proučavanja svog materiala mora pravna poviest 
uvažiti sredinu (družtvo, zajednicu, družtvene odnose, narod, državu, 
narodno gospodarstvo i si.), u kojoj je vriedilo pravno pravilo, koje 
iztražuje i prikazuje, jer samo na taj način može odrediti njegovu 
kulturnu funkciju i vriednost te razjasniti spomenute kauzalne ve¬ 
ze. No upravo zbog toga pripada pravnoj poviesti velika važnost, jer 
se u pravu svakog vremena i naroda zrcali svojevremeno kulturno 
stanje odnosno narodni pravni duh (pravna sviest), družtvena i poli¬ 
tička organizacija, stepen narodnog gospodarstva i dr. To vriedi pri¬ 
mjerice i za hrvatsku pravnu poviest, koja se posebno bavi s hrvat¬ 
skim pravnim razvitkom, 2) dogmatika prava, koja znanstveno ob¬ 
rađuje postojeće (pozitivno) pravo, a služi njegovoj primjeni u prav¬ 
nom životu. Pravo ne postoji naime kao svrha za sebe, nego kao po¬ 
java družtvenog života vrši funkciju regulatora pravno-relevantnih 
društvenih odnosa radi zajedničkih kulturnih svrha i čuvanja pri¬ 
znatih kulturnih dobara. Od dogmatičke jurispruđencije traži se da 
bude družtvena (socialna), a zabacuje puka jurisprudencija poj¬ 
mova. Socialna vriednost jurispruđencije očituje se u pravnoj povie¬ 
sti, a izučavanje mora se povezati uporedo s postojećim družtvenim 
stanjem. Pravna dogmatika služi se političkom ekonomijom, držav¬ 
nom naukom i posebnim iztraživanjima materialnoga i duhovno- 
kulturnog života ljudi u zajednici. U postojećem (pozitivnom) pravu 
postoje mnoge praznine, koje nastoji dogmatička jurisprudencija 

ukloniti, prelazeći pri tome često od primjene na stvaranje prava 
[ dodirujući se s pravnom politikom. Uza sve to postoji bitna razlika 

između pravne dogmatike i pravne politike, jer na području đogma- 
tičke purisprudencije koja izučava postojeće pravo (de lege lata), 
vlada načelo legitimiteta, i u onim događajima, u kojima popunjuje 
praznine prava i donekle stvara samostalno pravo, i 3) pravna po¬ 
litika, koja se bavi pitanjem slobodnog stvaranja prava (de lege fer- 
renda) polazeći s kritičnog izpitivanja postojećeg prava, a da pri to¬ 
me nije vezana načelom legitimiteta. Na taj način unosi se sviestna 
J tvorevina ljudskog umovanja u evolucioni proces pravnog razvitka. 

Kod toga mora se pravna politika osnivati na uspjesima pravne po- 
| viesti. Ovamo spadaju specialne pravne politike, među koje se 
| ubrajaju primjerice: kazneno-pravna politika, upravno-pravna po- 
litika, gospodarsko-pravna politika, radno-pravna politika i dr. Tu 
j se susreće prelaz od zakonske države k pravnoj državi sa socialnim 
sadržajem. 

I U svezi s jurističkom metodom zapaža se već kod starijih teo- 

| retičara političko-utilitaristički pravac na području javnog prava, i 

j to napose kod onih njegovih predstavnika, koji, su bili blizu politič- 

j kor n životu (Hanel, Bluntschli, Mohl, Stahl, Gneist, G. Meyer i dr.), 

I dok su se kasniji teoretičari pretežno pozitivističke epohe sviestno 

| distancirali od političkog promatranja (Laband, Seydel, E. Loning, 

Zorn, O. Mayer, Binding i dr.). U novije vrieme pojavljuju se ponov- 
f no Politički utjecaji (Gierke, v. Lizst, Radbruch), dok se iza godine 
1933. nastoji u njemačkoj pravnoj znanosti čitavu ovu znanost poli¬ 
tički oblikovati (Carl Schmitt, Dr. Otto Koellreutter). U kaznenom 
pravu dolazi pri tome u obzir pojam materialne protupravnosti t. j. 
socialna pogibeljnost. U metođoložkom smislu označuje »politička« 
orientacija u prvom redu sociološko promatranje pravnih problema 
uz sviestno uvažavanje životnih nuždnosti i životnih potreba ljudi i 
naroda.. Osim toga uključuje ta politička orientacija i uvažavanje 
obćega (narodnog, državnog) dobra u smislu regulatorne ideje soci- 
alne (družtvene) pravde, a izključujući pri tome svaku djelomičnu, 
lokalnu ili temporernu korist, odnosno jednostrani (stranački) pro¬ 
bitak (Wilhelm Sauer). 

Politika u pravu naročito je značajna u činjenicama, pojavama 
, 1 odnosima koji su uključeni u državnoj upravi. Ako se sve što obu¬ 

hvaća nauka o državnoj upravi označi upravnom naukom (Venval- 
tungswissenschaft), mogu se prema dr. Walter Jellinek-u razlikovati 
tri njezine grane, i to: a) upravna nauka (Venvaltungslehre), koja 
| proučava činjenice (učine) državne uprave onakve, kakve jesu, ka- 


kve su bile ili kakve se predmnijevaju, opisuje upravu kakva jest, 
prispodablja s državnim i komunalnim životom u inozemstvu ili u 
prošlosti, iztražuje društvene i duhovne uzroke, učinke, sredstva i 
učinke različitih uredaba i postupaka, izpituje mnogostranost pojava 
pomoću brojitbe u svrhu ustanovljenja socioloških zakona. Ove pro¬ 
bleme iztražuje upravna nauka u užem smislu (jer u širem smislu 
uključuje i upravnu politiku), b) upravna politika kao znanost (Ver- 
waltungspolitik), koja iztražuje i izpituje činjenice, učine, pojave i 
odnose upravnog života, prosuđujući ih prema određenom mjerilu i 
prema određenom idealu, tražeći pri tome poboljšanja, koja se pri 
kritici pokažu potrebna ili poželjna, ii c) upravno pravo kao zna¬ 
nost (Verwaltungsrechtswissenschaft), koje polaže važnost na pita¬ 
nje, kako treba vršiti državnu upravu sa stajališta prava (pravnog 
poredka). Upravno pravo kao znanost razjašnjuje sadržaj, važnost 
i ovisnost pravnih norma. Prema tome iztražuju: upravna nauka 
upravu kakva postoji, upravna politika upravu kakva bi trebala biti 
i upravno pravo upravu kakva se mora vršiti prema postojećoj prav¬ 
noj normi. Sve su ove tri grane sastavni dio skupne znanosti o upra¬ 
vi i uzko su povezane. Starija djela upravnog prava povezivala su 
sve ove tri grane. Današnja upravna nauka pokazuje tendenciju da 
pređe u upravnu politiku, a pri tome se napose iztiče nauka o ko¬ 
munalnoj politici. — Državnu upravu mogu vršiti samo strućno- 
spremni državni organi, koji su sviestni svoje odgovornosti pred za¬ 
konom i narodom. Na tom području državne aktivnosti, koju držav¬ 
ljani najjasnije zapažaju u pozitivnom i negativnom smislu, mora 
država izbjegavati sve što proizvodi nepoželjne reakcije, a uvažavati 
dobronamjernu kritiku, kojoj je težnja u interesu državne i narodne 
zajednice ukloniti štetne posljedice neodgovornog i štetnog uprav¬ 
nog rada. Prema profesoru dr Vinku Kriškoviću: »upravna nauka 
nas svojim studijama, poredbama, uputama, državničkom mudrosti, 
izkustvom sadašnjega i prijašnjeg doba, primjerima domaćeg i stra¬ 
nog državnog života uči, kako će država najbolje izpuniti svoju za¬ 
daću«. ! i ! l'l 

Prije decenija nastojalo se suprotstavljati politiku kulturi i ako 
su obje samo izražaji i životni oblici ljudske zajednice: Čovjek nije 
ni izolirano ni absolutno biće, nego živi u užem okviru (obitelj, za¬ 
druga, kuća, ulica, selo, grad) ili u širim zajednicama (pleme, narod, 
rasa, država). Možda zvuči paradoksalno, da se u epohi individualiz¬ 
ma vodila trajna borba protiv narodnog individualiteta, plemena, 
naroda i rasa, odnosno da je u eri nacionalizma narod (nacija) po¬ 
stao promjenljivi državni aparat s promjenljivim granicama tako, 


I da se činilo kao da se posve zaboravilo da izraz »nacija« potječe eti¬ 
mološki od latinskog nasci. Izvedenje države i nacije iz individuuma, 
koji je tečajem jednog stoljeća dominirao u državnoj ideji i stvorio 
etatizam, u kojemu su zakržljavili narodi kao naravne pojave, pro¬ 
palo je konačno na ponovnom uzkrsnuću misli zajednice. Od indivi¬ 
duuma izlazeći nacionalizam, — koji državu nije učinio slugom na¬ 
roda, nego gospodarom i neprijateljem pojedinca operirajući s nji¬ 
hovim zbrojem, — učinio je pojedinca središtem zbivanja i doveo ga 
u mnogom u opreku s kulturom, koja uviek predstavlja izražaj zajed¬ 
nice, naroda i države. Postepeno je pojam politike izgubio prvobitno, 
značenje opisa životnog oblika naravne zajednicp i postao izražaj 
organizatornoga funkcioniranja državnog aparata. Politika je posta¬ 
la uprava, ili u najboljem slučaju metoda djelovanja za oživotvorenje 
volje većine, a u vanjskoj politici izvršiteljica diplomacije. 

Novo vrieme traži nadopunjavanie politike i kulture, koje se na¬ 
laze u međusobnoj ovisnosti, a upravljene su obje na zajednicu, na¬ 
rod slično kao čovjek i zvanje, čovjek, koji bi vršio svoje zvanje 
odieljeno od ostaloga svog života, odielio bi pod jedno svoju naravnu 
čovječnost od zvanja, jer bi mu manjkaAo unutarnje ljudsko i unu¬ 
tarnji poziv u odnosu prema zajednici zvanja i naroda. Kultura i po¬ 
litika moraju se nadopunjivati, jer su međusobno ovisni dielovi istog 
života, a njihovo odieljenje značilo bi odieliti život. Poviest pokazuje, 
da su se poviest i kultura uviek upođpunjivale i uvjetovale. Među 
najveće kulturne događaje svjetske poviesti spada pojava Krista i 
uloga kršćanstva u svietu, — što prvobitno nije predstavljalo politič¬ 
ki događaj, a ipak ne pozna politička poviest sudbonosnijeg doga¬ 
đaja! 

Politički pojam uključuje u sebi volju za samoodržanjem odre¬ 
đene narodne zajednice iznad svih u njoj postojećih opreka. Tu volju 
zastupa njezin nosilac (stranka, pokret, narod, stališi). Politički po¬ 
jam označuje po tome životno pravo i životnu volju određene politič¬ 
ke sviestne narodne zajednice naprama pojedincima i društvenim 
skupinama. Provedba ove spoznaje moguća je na različite načine i 
može se postići pomoću različitih sustava i sredstava. 

Etatizam ili politizam stavlja se u opreku prema anarhizmu, a 
predstavlja onu političku teoriju (odnosno osnovni pravac onih po¬ 
litičkih teorija), koje državu načelno smatraju potrebnim prinud¬ 
nim poredkom. Onim momentom, kad kolektivistički anarhizam u. 
svojem socialnom poredku makar samo izuzetno popušta, prelazi u 
etatističku teoriju, jer više ne negira državu, nego je samo reducira 
u korist slobodnog družtva. To stajalište zauzima politička teorija li- 





beralizma s tom razlikom, da potonji ne polazi s optimističko-utopi- 
stičkog stajališta o načelnoj dobroti čovjeka i o patoložkim poja¬ 
vama u savezu s konkretnim asocialnim ponašanjem, nego smatra 
•državu kao prinudni pravni poredak nuždnim zlom, koje se mora 
ograničiti na ono najvažnije, a inače prepustiti pojedincima slobodnu 
pravnu sferu (obrana od ratnih napadaja izvana, zaštita života i 
vlastničtva članova države iznutra) bez svakoga državnog zahvata 
(intervencije) u kulturni i gospodarski rad. Ovamo spada i građan¬ 
sko pravna država XIX. stoljeća sa svojom političkom idejom, koja 
je danas postala problematična. 

Protivno stajalište od anarhizma i liberalizma zauzima ona po- 
litička teorija, koja se u vulgarnom govoru označuje konzervativnom, 
a koja ne smatra najvećom vriednosti pojedinca ni njegovu slobodu 
nego zajednicu. Pojedinac je vriedan samo toliko, u koliko je sastav¬ 
ni dio veće cjeline, koja predstavlja narodnu i državnu zajednicu, 
a koja potonja nije ničim ograničena u svom odnosu naprama poje¬ 
dincu. To shvaćanje ne traži, da država podržavi (soeializira, eta- 
tizira) sve ili većinu socialnih odnosa, nego da se identificiraju dr¬ 
žava i družtvo. To je objektivna teorija, koja operira često s objek¬ 
tivnim razumom i objektivnim duhom, dok individualnu sviest smat¬ 
ra nesamostalnom i efemernom. Ova politička teorija ne smatra 
individualnu slobodu načelno važnom, a vlast daje najboljima (eliti). 

Od konzervativne političke teorije razlikuje se državni sociali- 
zam po tome, što prva nastoji pomoću državnoga prinudnog poredka 
održati postojeće oblikovanje družtvenih i ekonomskih odnosa (t. j. 
jače ili slabije družtveno diferenciranje) pomoću družtvenih skupi¬ 
na, klasa ili stališa, dok drugi teži za ostvarenjem socialnog ideala 
jednakosti, koji nastoji postići podržavljenjem ukupne proizvodnje 
i regulacijom potrošnje (razdiobe) proizvedenih dobara. Etatistički 
socializam odnosi se pozitivno naprama državi i njega smatraju naj¬ 
zgodnijim socialno-tehničkim sredstvom za oživotvorenje svojih ide¬ 
ala. Po tome dolazi u opreku s anarhističkim socializmom, koji svoj 
ideal nalazi samo unutar slobodnog družtva i zato zagovara revolu¬ 
cionarno uklanjanje države ili socialnu evoluciju, koja će postepeno 
uzrokovati prestanak države. 

Liberalizam i individualizam kao politička teorija, koja se po¬ 
javljuje na početku XIX. stoljeća (u svezi s individualističkim narav¬ 
nim pravom), prvobitno je politička teorija građanstva, koje je go¬ 
spodarski saturirano, ali još nije podpuno ravnopravno, jer se držav¬ 
na vlast još nalazi kod vladara i plemstva. Radi toga proglasilo je 
građanstvo takvu državu potrebnim nuždnim zlom, a da se to uklo¬ 


ni, zahtjeva demokraciju t. j. sudjelovanje kod vršenja državne vla- 
! s ti. Mnogo dalje polazi proletarijat, koji se u vezi s industrializacijom 
pojavljuje sredinom XIX. stoljeća, a koji prema svojoj političkoj 
ideologiji (napose u obliku marksizma) pokazuje anarhističke ten¬ 
dencije, koje smjeraju na uklanjanje države kao nepotrebnog zla. 

Značajka je XIX. stoljeća da u njemu vladaju velike individual¬ 
ne slobode i tome zahvaljuje bez sumnje svoju izvanrednu plodnost 
na području znanosti i tehnike, koja je povoljno djelovala na proši¬ 
renje uzkih nacionalnih gospodarstva na velike svjetske prostore. 
Kod toga mora se uvažiti okolnost, da se europski gradski i seoski ži¬ 
vot još u XVIII. stoljeću nije mnogo razlikovao od antiknoga dnev¬ 
nog života, a tek početkom XIX. stoljeća počima ogromni preokret, 
koji stubokom mienja dotadanje odnose i uvjete života, donosi nove 
proizvodne metode, uzrokuje migracije pučanstva, daje poticaje za 
nove životne navike, povišu je standard života i dr. Modema tehni¬ 
ka, nova prometna sredstva (željeznica, automobil, zrakoplov, aero¬ 
plan, brzojav, krugoval i dr.), ogromni strojevi, tvornice, problem na¬ 
bave sirovina, koncentracija glavnice (kapitalizam ili glavničar- 
stvo), karteli, koncerni, trustovi, bieg sa sela, prenapučivanje gradova, 
stvaranje milijunske vojske radnika i dr., stvorili su probleme, koje 
nije mogao riešiti liberalizam ni individualizam XIX. stoljeća niti 
ukloniti družtveno i političko vrienje, koje je u sve jačoj mjeti dr¬ 
malo temeljima dotad izgrađenog sustava. To je razumljivo, jer je 
družtvena i državna teorija liberalizma i individualizma bila stvore¬ 
na u vremenu, u kojemu sve spomenute pojave nisu postojale: 
nije bilo mnogo velikih gradova niti komplicirano družtveno stup¬ 
njevanje, niti je bila provedena industrialazicija i pauperizacija se¬ 
ljaka bez zemlje, ni radnika bez posla. U XIX. stoljeću nastaje u in- 
dustrialnim središtima vojska radnika, koji su odtrgnuti od zemlje i 
vlastitog doma polazili trbuhom za kruhom, pa su daleko od prirode 
i kućnog ognjišta lahko pođpali pod utjecaj novih ideologija. Osim 
toga pokazuje se opadanje poroda, slabljenje srednjega obrtničkog 
stališa kao i proširivanje posebničkih monopola i njihov sve štetniji 
utjecaj na družtveno stanje, a dominacija gospodarske slobode do¬ 
vodi do izrabljivanja gospodarski slabijih družtvenih slojeva po ja¬ 
čima. Sve je to tečajem XIX. stoljeća stubokom izmienilo prijašnje 
životno stanje i životne uvjete, dok su liberalizam i individualizam 

i ostali isti pa su stajali nemoćni kod novo nastalog svieta, koji je tra¬ 
žio brzo rješenje radi odvraćanja sloma (katastrofe) starih preživ¬ 
jelih oblika. Novo je vrieme tražilo nove puteve i načine, novu gospo¬ 
darsku i društvenu (socialnu) politiku. 

Praktična politika mora uvažiti okolnost, da se interes čovjeka 
ne tiče u prvom redu države kao takve, nego ideje ili stvarnosti, koja 
se nalazi iza ili iznad države, a koju označujemo izrazima: sloboda, 
grad, obitelj, domovina, zavičaj, narodna poviest i težnje i si. To po¬ 
kazuje, da politički momenti ne predstavljaju ono posljednje, jer i 
iza politike se nalazi metapolitika isto onako kao i iza fizičkog svie- 
ta metafizika. Tome odgovara i kršćanska nauka prema kojoj država 
nije nikad sama sebi svrhom, nego samo sredstvo za svrhu, a s pro¬ 
mjenom svrhe mienja se i predočba ljudi o državi. Upravo radi 
toga mora praktična državna politika svoj aktivitet usmjeravati ta¬ 
ko, da uvažuje spomenute metafizičke elemente, koji sadrže u sebi 
mnogo iracionalnoga, jer samo onda može očekivati složnost narod¬ 
nih redova i puni uspjeh. 

Današnje vrieme je pretežno političko, a sudjelovanje u političkim 
događajima prevladava danas iznad svih drugih probitaka. To se 
tiče i sviesti o državi, njezinoj svrsi i njezinom odnosu prema kul¬ 
turi, narodu i pojedincu. Sviest o državi prošla je u poviestnom raz¬ 
vitku više različitih faza. Iz grčke antike djeluje sve do naših dana 
znanost o državi, ali u mnogoj većoj mjeri praktično ponašanje sta¬ 
rih Helena. Univerzalističko i indiviđualističko stajalište modernog 
čovjeka prema državi nalazi svoje predteče već u grčkoj državno¬ 
pravnoj filozofiji, dok smo iz rimskog doba preuzeli misao o imperiju, 
koja nas prati sve do našeg vremena. No najdublja promjena u od¬ 
nosu između države i individuuma nastala je dolazkom kršćanstva. 

U posljednja dva stoljeća je organizacija izvanredno do¬ 
minirala u ljudskoj poviesti: gradila je strojeve, povećala proizvod¬ 
nju, umanjila zemaljske prostorne udaljenosti, unapredila zdravstvo 
i udobnosti ljudskoga života i skratila vrieme. Organizacija dovela je 
postojeće zajednice do stvaranja većih đržavno-pravnih tvorba, po¬ 
mogla riešiti nekoliko političkih sukoba i dr., ali joj dosad nije uspje¬ 
lo ukloniti rat. Tome naprotiv moderna je organizacija podvostručila 
pogibelji i strahote rata: protivnici suprotstavljaju mnogo veće voj¬ 
ske, koje danas broje milijune ratnika, a rat postaje totalitaran tako, 
da pogađa frontu i zaleđe, mlado i staro, ratnike i neratnike, kul¬ 
turne spomenike i umjetničko blago. Gotovo kao da nam se pričinja 
da je organizacija postala neprijateljica ljudskoga kulturnog stanja, 
jer nastupa protiv organičkog života. Organizirana dioba rada dovo¬ 
dila je do povećanog atomiziranja ljudskog života. Stare klasične 
velike kulturne prošlosti osnivale su se na stvaralačkom univerza¬ 
lizmu ljudi, koji je nastojao spojiti političko sa znanstvenim i umjet¬ 
ničkim, odnosno ujediniti teoriju i praksu. To vriedi u mnogom i za 

kasnije periode europske kulture. U rennaissanci Firenze bih su 
državnici pod jedno pjesnici, povjestničari, tehničari i pravnici, a u 
XVIII. stoljeću susrećemo francuzke enciklopediste. I kod Goethe-a 
spaja se u jednoj osobi pjesnik i državnik, ravnatelj kazališta i geo¬ 
log, iztraživalac boja i književni recenzent — što pokazuje spajanje 
duha i moći (snage). No u novijem vremenu razčlanjuje se život u 
sve većoj mjeri i dielovi gube povezanost sa cjelinom. Pristupilo* se 
svakovrsnoj organizaciji u tehničkom smislu, ali se dezorganiziralo 
ljudsku savjest i ako je ova središnja sila našega kulturnog života. 
Na taj je način dezorganiziran i demokratski sustav, koji se razvio u 
banalnom pravcu tako, da abstrahira od svih obveza i dužnosti 
pojedinca i stranačkih skupina. Mehanička organizacija života pri - 
mienjena je i na politički i kulturni sektor u demokratskom sustavu, 
pa se počelo govoriti o političkoj, gospodarskoj, kulturnoj i odgojnoj 
demokraciji, a to je u vezi s indiviđualističkim načelom konačno do¬ 
velo do reakcije, koja se pretvorila u krizu demokracije i države. 
Traži se formula države XX. stoljeća (H. Kerrfahrdt). 

čovjek XIX. stoljeća nije se mogao osloboditi duhova, koje je 
dozvao. Ako se promotri ikultumo-historički razvitak posljednjih 
stotinu godina, možda je u njemu najveća tragika činjenica, da je 
čovjek iz građanstva neumorno iznalazio i usavršavao neprestano 
nove izume, i to napose na području tehnike. Stroj je postao simbol 
novog vremena, stvorio je aglumeraciju radnika i posebnu radničku 
klasu, koja je srušila s priestolja čovjeka iz građanskog đružtva i 
pogodovala stvaranju borbenih redova i mase. čovjek-rađnik postao 
je čovjek građa, ostao bez vlastite zemlje i izlučio se iz narodne 
zajednice polazeći strujom različitih internacionala. Na taj je način 
radnik postao stranac u vlastitom narodu, odvojio se od naravnoga 
ritma života i izgubio zdravi instinkt što je dovelo do unutarnjih 
borba gospodarskoga i političkog značaja, koji su konačno doveli do 
krize moderne države, stvorili socialno pitanje i tražili nova politička 
rješenja. Osim toga razvio se i nezdrav odnos između spolova, koji 
prije razrušenjem zdrave i jake ženidbe kao temelja obitelji, a uzroke 
i posljedice ovog dijela suvremene krize europskog čovjeka pokazuje 
najbolje okolnost, da predstavlja gotovo glavnu temu u liepoj knji¬ 
ževnosti na kazalištnim daskama. Duhovna kultura postignuta je 
elementima materialne (vanjske) civilizacije, koja pokazuje u sve 
većoj mjeri svoju tehničku stranu, čovjek, koji se oblikovao u tom 
vremenu, predstavlja poseban tip, koji poznaje samo svoj »ja«, a 
zaboravlja na »mi«: na mjesto smisla zajednice izdiže se egoizam, a 
pod modernim gospodarstvom razumijeva izključivo razdiobu do¬ 
bara prema računu dobitka i gubitka dajući gospodarstvu prednost 


635 


pred državnom politikom, kojoj je svrha, da održi, uredi i ojača 
državu, stvori temelje narodnoga i pojedinačnog blagostanja, unaprie- 
di znanost i umjetnost i dr. U tom smislu definira pojam politike 
Giuiseppe Maggiore u svojem djelu o politici (Bologna 1941), koji 
državu smatra najvišim političkim životnim oblikom. Čovjek XIX. 
stoljeća nije postavljao ovo pitanje, a pod kulturom je razumievao 
nagcmilavanje različitih dobara, potrebnih za osobno uživanje sve 
do najrafiniranijeg luksuza dok je istovremeno posve hladnokrvno 
promatrao biedu svojih sunarodnjaka i susjeda, a na mjesto rada 
i žrtava postavio je slavljenje lažnih bogova i proroka smatrajući rad 
grijehom i teretom. Već na početku XX. stoljeća ruši se ova slika 
uvropskog svijeta, čovjek XIX. stoljeća nije bio shvatio da su se 
promienile prilike družtvenoga i gospodarskog života pa zato nije ni 
mogao ni htio pristupiti izmjeni družtvenoga i političkog stanja, 
odnosno da se družtvo može dieliti na staleže, koji se upodpunjuju, 
a ne na klase, koje se međusobno bore do uništenja. Povjestna je 
činjenica da je gospodarski liberalizam s ekstremnim kapitalizmom 
stvorio preduvjete za stvaranje i ojačanje širokih radničkih slojeva, 
dok je istovremeno ogroman porast industrialne (veleobrtničke) pro¬ 
izvodnje i izmjene dobara prožimao ukupni đružtveni sustav stvo¬ 
rivši posve nove historičke činjenice. Pričinja nam se u povjestnoj 
perspektivi kao da je čovjek XIX. stoljeća bio bezpomoćan: europsko 
družtvo (napose u krugovima seljačtva i radničtva) promienilo se 
u znatnoj mjeri, dok je istovremeno država ostala ista, u mnogom 
zastarjela, čovjek XIX. stoljeća zalagao se za misli francuzke revo¬ 
lucije iz XVIII. stoljeća, koja je naglasila čovječja prava i pokušala 
intemacionalizirati' društvo. U XX. stolj eću naglašuj e se politički 
pojam naroda i narodne zajednice, koji dolazi na mjesto liberali¬ 
stičkog čovjeka XIX. stoljeća, a međusobno se bore 7 nove ideje lič¬ 
nosti, koja je dužna raditi, i zajednice, kojoj pripada prednost pred 
pojedinačkim probitcima. Na osnovi ovih ideja stvara se postepeno 
novi čovjek, koji nije prvenstveno orientiran prema političkom 
sustavu, nego prema radu (Dr. Otto Koellreutter: Grundriss đer 
allgemeinen Staatslehre). 

Ako se promotri život i težnje modernog čovjeka u vezi s povjest- 
nim razvitkom ljudske kulture i zahtjeve, koje čovjek postavlja na 
modernu državu, mora se ustanoviti, da iz toga izlaze mnogovrsne i' 
kompleksne zadaće, kojima ona mora nastojati udovoljiti, ako želi 
održati svoj poredak i pogodovati evolucionom procesu. Moderna 
država mora napose nastojati provesti najpovoljniju ravnotežu između 
ličnosti pojedinca i zajednice (kolektiva). Poviest pokazuje, da su po¬ 
stojala vremena, u kojima su bila jače izražena individualna prava, 


kao i vremena, u kojima su jače naglašene dužnosti pojedinca pre¬ 
ma zajednici. Izkustvo upućuje na spoznaju, da se napetost između 
pojedinca i zajednice ne smije nikad posve potisnuti niti dopustiti da 
jedno od spomenutih načela (individualizam - kolektivizam) posve 
nadvlada drugo. Izkustvo nam daje poučak, da je nezgodno ako skraj- 
nji individualizam dovede do anarhije u zajednici kao ni ako skrajnji 
kolektivizam od pojedinaca načini mehanizirane robote postrojene u 
državnom stroju, — jer jedno i drugo izobličuje kulturno stanje i kul¬ 
turni napredak. Plodonosnom može se prema izkustvu pokazati samo 
spomenuta napetost između individuuma i zajednice, koja se kreće 
unutar kulturnog poretka i teži za etičkim, humanitarnim i kultur¬ 
nim svrhama. Ako je narod okvir, u kojemu se kreće život pojedinca 
i zajednice, i ako zajednica uključuje poviest i kulturu, onda je za¬ 
daća moderne države, da nastoji harmonizirati oba spomenuta životna 
načela. 

Kad se danas govori o političkoj državi, koja provodi politički 
program onda kod toga treba uvažiti da nijedan politički program 
ne predstavlja izključivo znanstveni ni filozofski sustav u strogom 
sustavnom smislu, nego sastav načelnih misli iz kojih se tečajem re¬ 
volucionarnog ili evolucionalnog pokreta stvara politička realnost. No 
svako takvo oživotvorenje ima svoju vlastitu dinamiku i vlastitu 
stvarnu stvaralačku snagu. Izkustvo pokazuje, da se oživotvorenje i 
provedba određenih političkih misli često vrlo razlikuje od onoga, 
što su prvobitno zamislili njihovi filozofski teoretski ili praktički za¬ 
četnici. To je čnjenica, koja je potvrđena povjestnim izkustvom. U 
tome se sastoji dinamika života i tragika mnogih revolucionarnih po_ 
kreta. 

Pojam političke države dovodi se u najužu vezu s političkim na¬ 
rodom i državnim ustavom. Kad se prema stajalištu E. R. Huber-a 
govori o političkom narodu razumieva se pod time naravni narod koji 
je pristupio aktivnom oblikujućem djelanju, t. j. naravna zajednica, 
koja je sviestna svojeg jedinstva i teži zatim, da se izgradi, brani i 
razvije u vlastitoj državi. Politički narod je prema Huber-u probu¬ 
đena narodna zajednica pod utjecajem poviestne ideje svoje samo- 
sviesti. Politički narod uključuje prema tome naravni i povjestni 
elemenat. Narodno poslanje uključuje u sebi doživjelu sudbinu i za¬ 
daće, koje treba u budućnosti ostvariti. To znači da politički narod 
predstavlja narodnu zajednicu, koja je postala politički sviestna, poli¬ 
tički pokretna i politički oblikovana^ Politički narod je prema tome 
po Hubert-u poviestna stepenica razvitka naravnog naroda. — To iz- 
vađanje pokazuje prelaz od naravi k poviesti. Tome se stajalištu pri- 

govara (Hans Gerber) da operira s neodređenim elementima. Politič¬ 
ki narod postoji tamo, gdje narodna zajednica stekne vlast tako, da 
se politički narod identificira s državom: stanje samostalnosti kon¬ 
kretne zajednice kao jamstvo njezine zazbiljnosti na osnovi vlasti¬ 
tog prava. Politički narod i država su identični pojmovi: politlčKi na¬ 
rod je narod kao država t. j. narod u punom aktivitetu i spremnosti, 
koje predstavljaju podlogu njegova samoorganiziranja i samoobliko- 
vanja. Svaki sviestan narod teži za tim da kao politički narod oživo¬ 
tvori svoju vlastitu državu, da se u njoj može individualizirati t. j. 
razviti prema svojem narodnom biću, i da može izpuniti svoje na¬ 
rodno poslanje. Izvađanje političkog pojma iz narodnog po¬ 
slanja vodi do razumievanja države u njezinom skupnom poredku. Na 
to primjećuje Carl Schmitt da se danas politički pojam ne može više 
izvoditi iz države, nego država iz političkog pojma. To znači, da se i 
država nalazi u skupnom poredku tako, da nije više izključivo »poli¬ 
tički životni oblik« naroda, nego samo jedan od većeg broja đionih 
poredaka narodne zajednice. Pojam države ne može se zato shvatiti 
samo kao posljedica državnoga vrhovnog gospodstva. Država dobiva 
svoj legitimitet iz svoga nacionalnog poslanja, a to vriedi i za fizičke 
osobe, koje djeluju u njezino ime kao njezini organi, i koje to moraju 
uviek uvažavati u svim svojim akcijama. 

Kod tumačenja političkog pojma nastoji se u savezu sa struktu¬ 
rom skupnog novog poredka izpitati spekulativni elemenat novog po- 
redka obzirom na njegovu zbiljnost. Dr O. Koellreutter smatra politički 
pojam za puki reprezentativni pojav, koji je orientiran prema za¬ 
jednici. Politička teorija o državi, koju zastupa dr. O. Koellreutter 
smatra istu političkom tvorbom. Prema toj državno-pravnoj teoriji 
nalazi se država u odnosu (opreci) prema strankama ili prema 
stranci. Neki teoretičari (C. Schmitt) provode pri tome trihotomiju 
države u narod, državu i stranku. No pojam politički ne može se . 
svesti na puki reprezentativni pojav, jer narodna ideja, koja je in¬ 
korporirana u narodnoj državi, a koja predstavlja narodnu sudbinu, 
prelazi daleko iznad takvog shvaćanja. Zajednički doživljaj ne osniva 
se sam u sebi t. j. u pukom statičkom pojavu reprezentacije, nego u 
vlastitom podizanju na poziv poslanja. Carl Schmitt osniva politički 
pojam na spoznaji stanja prijatelj-neprijatelj, jer ovo može na život 
u pravom skupnom poredku dobiti takav poticaj samo izvan države 
ili od vanjske politike. Reprezentacija ograničuje tome nasuprot po¬ 
litički pojam izključivo na unutarnjepolitički doživljaj, a abstrahira 
od momenta pokreta. No uzprkos tih prigovora oba ova stajališta 
uključuju u sebi imanentno sastavne dielove političkog elementa. 

Nauka o reprezentaciji spoznaje, da se političko ne može odieliti od 
zajedničkog doživljaja, a nauka o stanju prijatelj-neprijatelj utvr¬ 
đuje, da se odlučni elemenat političkog sastoji u dinamici. Ono, što 
uključuje u sebi politički pojam može se u životu određenoga 
skupnog poredka, upoznati samo iz njega, ali spoznaja političkog 
elementa podjedno služi kao dokaz, u koliko takav skupni poredak 
zaista predstavlja stvarnost (zbiljnost). Ondje, gdje postoji smisao 
za narodni pokret i njegovo shvaćanje te gdje pojedinci zdušno vrše 
njegova načela u korist narodne zajednce u smislu narodnog po¬ 
slanja, postaju članovi pokreta i zajednice političkim ljudima. To 
znači, da se političkim ne smatra sve, nego samo ono, što je u skla¬ 
du s narodnim poslanjem i njegovim etičkim vrieđnostima. Politi¬ 
čkom smatra se zato samo ona odluka, čin i propust, koji podpadaju 
neposredno pod ideju narodnog poslanja i podudaraju se sa skup¬ 
nim poredkom (ustavom). Odlučni momenat svega političkoga je 
dinamika. 

Kad se danas govori o totalitarnom sustavu, razumieva se pod 
njime ustavni sustav, koji se osniva na materialnom totalnom na¬ 
čelu poredka. Takav ustav suprotstavlja se liberalnom demokratskom 
sustavu. No na države, u kojima postoji totalitarni sustav, ne može 
se po sebi jednostavno primieniti oznaka »totalitarna država«, jer 
ova predstavlja samo posebni oblik unutar obsežnog kruga totalno 
sastavljenih političkih sustava. Pri tome razlikuje se ukupna kon¬ 
cepcija narodne države od totalitarnoga čistog etatizma. Totalna 
država označuje posvemašnju mobilizaciju družtva za državu: na 
mjesto opreke između države i družtva provodi se njihovo izjedna¬ 
čenje. a gospodujuća državna vlast postaje neograničena. Istovre¬ 
meno se provodi totalna politizacija svih povjestnih životnih po¬ 
dručja, — upravo suprotno od neutralne liberalne države. 

Nacionalna zajednica može se uzpostaviti i održati samo na 
osnovi ideje o nacionalnom poslanju, a ovo se razvija u sviesti o 
vlastitoj poviestnoj zazbiljnosti kao izražaj absolutnog načela i u 
vjeri o vlastitoj kulturnoj vriednosti. Poviest kao uređujuće načelo 
može se shvatiti samo ako se u slučajnostima zbivanja zapazi nadre¬ 
đeno absolutno kao sudbina. Poredak, koji izlazi iz totalitarne se¬ 
kularizacije t. j. izključivo iz ovozemaljskog života, — kao primje¬ 
rice u liberalizmu i racionalizmu, — vodi do uzdignuća razuma na 
stepen vrhovnog zakona, čiji se posljednji ratio nalazi u tehničkom 
razdjelbenom sustavu. Misao o nacionalnom poslanju moguća je sa¬ 
mo kod sviesti o ovisnosti od nadređenoga absolutnoga, jer ne izlazi 
iz samog sebe, nego iz uvjerenja da se njima izvršuje nalog osobite 

vrste, koji se dnevno opetuje. Zato se i narod u političkom smislu 
može označiti kao poseban oblik zajednice, koja nastoji oživotvoriti 
svoje narodno poslanje, a nacionalni skupni poredak ili ustav uklju¬ 
čuje u sebi hierarhiju nacionalnih vriednosti promatrane sa stajali¬ 
šta narodnog poslanja. Pored vrhovnog vodstva mora svaki državni 
poredak razpolagati s elitom, koja donosi dnevne odluke u skladu 
s narodnim poslanjem, koje se uviek mora strogo podudarati s eti¬ 
čkim svjetskim poretkom i provoditi prema načelu stroge osobne od¬ 
govornosti. Na taj se način izdiže ideja o etičkom i pravnom poredku 
naprotiv ideji o homogenoj, odnosno neorganiziranoj masi ili neod¬ 
govornim pojedincima, koji svojim individualnim činima (propustima) 
prelaze okvir ustava nacionalnog poslanja pa se time stavljaju izvan 
zajednice i njezinoga poredka. 

Država i ustav su dva paralelna pojma: ne postoji država bez 
ustava, ali ni državni tip, koji može prisvajati ustavni monopol za 
svoj strukturalni zakon. Država je politička moć poredka prvog reda 
i kao takva postoji u bitnosti po svom ustavu, koji joj daje njezinu 
političku osobitost i individualitet te utvrđuje njezinu političku egzi¬ 
stenciju. Da li je konkretan državni ustav dobar ili zao ovisi o svrsi, 
koja se nastoji postići određenim oblikovanjem države, i o tome. 
da li je konretan ustav podesan za oživotvorenje tih svrha. Radi to¬ 
ga nalaze se u uzajamnom odnosu političko shvaćanje o državi i 
ustavni oblik. Radi toga ne može se problem ustava odieliti od dr¬ 
žavnog problema. Tu se susreće juristički i politički pojam državnog 
ustava. Juristički pojam ustava je obsežniji i nadređen pojam, 
koji u sebi uključuje politički i pravni pojam ustava. Politički po¬ 
jam ustava najuže je povezan sa suverenom političkom zajednicom 
(narodom, državom), koja svoj politički, pravni, gospodarski i kul¬ 
turni život planski provodi prema određenom poredku. Državni ustav 
je prototip političkog ustava. Politički skupni ustav je prema dr. G. 
A. Walz-u podloga, srčika i substancija svakoga pravnog poretka i 
po svojem osobitom dignitetu predstavlja osnov čitavoga pravnog 
poredka. Svaki državni ustav uključuje u sebi totalitarni značaj. To¬ 
talitarni zahtjev političkog ustava nema međutim ništa zajedničko¬ 
ga s totalitarnom državom. Kad je Adam Miiller državu označio kao 
totalitet ljudskih poslova i potreba, odgovaralo je to određenom 
ustavpom postulatu isto tako kao i moderna totalitarna državna 
koncepcija. I liberalistički politički ustavni pojam, — taj dapače u 
prvom redu, — postavlja totalitarni zahtjev, dakako ne za samu drža¬ 
vu, nego za ustav i pravo, kojima je zadaća da državu potisnu i drže 
u njezinim »naravnim« granicama. Totalitet političkog ustava u for¬ 



malnom smislu sastoji u tome što u podpunosti zaključno i izključi- 
vo uređuje pravno stanje u određenoj politički organiziranoj zajed¬ 
nici, a svi ostali ustavi svrstani u državi moraju se s njime poduda¬ 
rati. Takav politički ustav može se osnivati na određenom materi- 
alno određujućem načelu ili na određenom formalnom načelu po¬ 
stupka. 

Moderni nacionalizam osniva se na narodu kao osnovnoj činje¬ 
nici, koju shvaća u svoj njezinoj dubini i sveobuhvatnosti izvodeći 
iz nje dosljedne zaključke i izpunjujući je odgovarajućim sadržajem. 
Moderni nacionalizam osniva se na misli narodne zajednice s kojom 
povezuje sve narodne kulturne životne manifestacije. Razumljivo je, 
da na podlozi modernog nacionalizma dobivaju mnogi dotadanji 
preuzeti pojmovi, — koji potječu iz drugačijeg promatranja i sta¬ 
jališta, — novi sadržaj, i to ne radi pojmovnog nadmudrivanja, nego 
iz neumoljive logike i istine. Radi toga je prema shvaćanju moder¬ 
nog nacionalizma i pojam politike dobio novi teoretski sadržaj, a u 
bitnosti se promienila i njezina praktična primjena. Moderni nacio¬ 
nalizam nije naime unesao u politiku samo izmienjenu metodu,_ i 

ako se je i ova izmienila, — nego svoje vlastito biće i svoje nove po¬ 
glede na pitanja prava, dužnosti, narodnog gospodarstva, tehnike, 
rada, nadnice, ciene i dr. Politika predstavlja područje i sadržaj 
rada narodnog vodstva prema naravnim životnim predpostavkama i 
životnim zakonima. Zato se taj pojam ne može primienjivati već 
prema potrebi ni izpuniti s različitim svrhama. Moderni nacionali¬ 
zam promienio je prema tome i ovdje starije shvaćanje, koje je izraz 
»politika« upotrebljavalo za oblikovanje različitih pojmova i sadr¬ 
žaja napravivši od njega univerzalni pojam tako, da se govorilo pri¬ 
mjerice o družtvenoj politici, valutnoj politici, diskontnoj politici, 
unutarnjoj i vanjskoj politici, tarifnoj politici itd. Politika je znanje 
i vlast, umieće i sposobnost donositi fundamentalne odluke o egzi¬ 
stenciji i razvitku narodne i državne zajednice u nastojanju da se 
.postignu političke svrhe u vezi sa životnim prostorom, radom i kru¬ 
hom, nezavisnosti i slobodom. 

Prema tome novijem shvaćanju govori se o »narodnom (pučkom) 
moralnom poredku«, »narodnom životnom poredku«, »narodnom 
skupnom poredku«, »narodnom pravnom i mirovnom poredku« ili o 
»narodnom uvjerenju« uobće, koje se smatra izključivim vrelima 
prava, odnosno podlogom na kojima se osniva konkretni životni po¬ 
redak (E. Schafer, v. Dohnanyi, Larenz, Ritterbusch, Siebert i dr.). To 
'Vrieđi i za konstrukciju konkretnog poredka kao i za nacionalnu 
pravnu i socialnu državu (Otto Koellreutter). 



Wilhelm Sauer drži, da je pojam »konkretni poredak« vrlo ne¬ 
određen i nejasan, jer načelno postoji samo jedan državni pravni po¬ 
redak tako, da pored njega ne postoji ni poseban narodni poredak 
ni zasebni kulturni poredak. Izpravno je, da pravni poredak mora 
Izlaziti iz narodne volje i da njegov bitan sadržaj mora narod osje¬ 
ćati kao svoj. U tome se sastoji živo vrelo pravnoga narodnog i dr¬ 
žavnog poređke. Pojam konkretnog poredka prenosi se često na po- 
redke, koji vriede u specialnim zajednicima i predstavljaju vrelo za 
pravo, koje u njima vriedi. 

Konkretna ideja poredka treba da predstavlja novu metodu na¬ 
rodnoga i političkog pravnog shvaćanja, a njezini se tragovi nalaze 
već kod Platona, Scheling-a i Hegel-a, Bergson-a, Hauriou-a i Re- 
nard-a. Carl Schmitt suprotstavlja ideju konkretnog poredka nor- 
mativističkoj ideji ili ideji zakonskog prava i decizionističkoj ideji. 

Na osnovi kvalitativnog proširenja predmeta moguća su dva na¬ 
čina specializiranog opisivanja poviesti, i to kao kulturna poviest u 
užem smislu (prikaz socialnog života i uspjeha, koji se pogla¬ 
vito osnivaju na posebničkoj djelatnosti čovjeka) i kao politička 
kulturna poviest (prikaz razvitka država u državno-političkom i na¬ 
rodnom životu). No ta klasifikacija novije kulturne poviesti sadrži 
prazninu, ako se promatra samo obzirom na djelovanje dvaju pra- 
iakonskih faktora (individuum i država). U novije vrieme ne djeluje 
u državi samo individuum i konstituirana državna vlast, jer je na 
političku pozornicu nastupio novi moćni faktor, koji je u liberalno- 
demokratskoj državi predstavljao političke stranke, a u autoritativ¬ 
noj (totalitarnoj) državi narodni pokret. Političke stranke nastupa¬ 
le su često kao individualizirana država ili kao država u državi, od¬ 
nosno kao treći koeficienat novije države. Liberalna-demokratska 
država pretvorila se u borbi političkih stranaka konačno u stranač¬ 
ku državu, koja je pokazala mnoge zle strane svog djelovanja, koje 
su konačno dovele do krize moderne države i postavile pitanje tra¬ 
ženja izlaza iz toga stanja. Iz te krize spašavaju državu moderni 
zdravi nacionalni pokreti osnovani na etičkim načelima narodne za¬ 
jednice, narodnog solidarizma i obćeg dobra. Među takve moderne 
nacionalne pokrete spadaju moderni europski nacionalni pokreti. 
Najnovija kulturno-politička poviest ne može se zamisliti bez djelo¬ 
vanja ovih nacionalnih pokreta s političkim svrhama, koji danas 
oblikuju narodnu i državnu zajednicu. Njihova politička akcija mo¬ 
ra se uviek usklađivati s njihovim osnovnim etičkim načelima, koja 
uvažuju individum kao koristnog člana narodne i državne zajednice 

tražeći svojom praktičnom politikom od njega da svoje duševne i 
tjelesne snage usmjeri na zajedničko dobro prema ideji zajednice. 

Politika izašla je iz potrebe pređviđenja. Zato je s politikom 
uvijek skopčana sposobnost predviđanja ili izlaženja iz postojećega 
u buduće pomoću divinatorske fantazije i bez pretjerane romantike. 

Odnos između državnog vodstva ili dirigiranja narodnog gospo¬ 
darstva i gospodarske organizacije nije jednostran i ne izcrpljuje se 
u provedbi određenih zadataka, koji su postavljeni po državi, nego 
sastoji u tome, što državne gospodarske organizacije pružaju držav¬ 
nom gospodarstvu dragocjene pobude za održanje sadanjeg stanja i 
boljeg razvitka cjelokupnoga narodnog gospodarstva. 

Vječni poredak uredio je političke odnose kod svih naroda tako, 
da u državi mogu i smiju zapovjedati samo oni, u kojima vlada duh. 
Sviet pripada onima, koji pokažu više državnih krieposti. 

Dr. Mirko Šeper 

RELIEF IZ ZADRA S PRIKAZOM KRISTOVA ROĐENJA 

U zadarskom muzeju čuva se jedan mali ulomak reliefa, za koji 
se ne zna, odakle potječe. Sačuvani mramorni ulomak razdie- 
ljen je vodoravno jednom troprutom pletenicom na dvie polovice. 
Gornja polovica prikazuje prizor Kristovog rođenja, a donja sveta 
tri kralja. Cecchelli misli (u Catalogo delle cose d’ arti e di antichita, 
u svezku Žara, str. 196.), da bi taj relief mogao biti iz 10. ili 11. vieka. 

Da pogledamo izbliže taj spomenik (si. 1.). Gornji dio reliefa pri¬ 
kazuje prizor rođenja Kristovog. Gore uz rub ploče prikazana je Maj¬ 
ka Božja u ležećem stavu, umotana u svoju haljinu kao ,u kakve po¬ 
voje, s koprenom na glavi. Jednu ruku drži izpod glave, a drugu pru¬ 
ža dolje prema Kristu. Izpod nje lievo vidimo jednu tordiranu ko- 
lumnu s glavicom, koja na oba kraja ima po jednu volutu. Ta ko- 
lumna kao pars pro toto ima prikazivati arhitekturu, unutar koje se 
čitav prizor zbiva. Neposredno na tu kolumnu naslanja se jedna sto¬ 
lica, koja se sastoji iz tropruta, savijenog pod pravim kutem. Na toj 
stolici sjedi jedna žena u dugoj haljini, koja sudjeluje kod pranja 
malog Isusa. Kod tog pranja sudjeluje i druga žena, također u du¬ 
gačkoj haljini do gležanj a, samo što ova stoji. Obje žene pružaju 
svoje ruke prema Isusu. Ovaj je prikazan već kao odraslo diete s 
aureolom oko glave, a do pojasa se nalazi u kadi za kupanje. Isus je 
prema kadi, u kojoj se nalazi, prikazan neproporcionalno velik. Kada 
ima oblik kamenice za krštenje: ona je okrugla kao kupa, a nalazi 
se na jednom podnožju u obliku krnjeg stožca. Gornji rub kade ima 
na krajevima volute. Sasvim desno u uglu stoji en face prema gle¬ 
daocu vjerojatno jedan pastir, koji je podigao u vis desnu ruku. On 
sigurno pokazuje na zviezdu, koju, čini mi se, treba gledati između 
glave Majke Božje i pastirove. Prizor desno uokviruje kamena poru- 
ba, na kojoj se u okomitom smjeru nalazi uklesan nadpis: PRRESEPE 
DM SV = jaslice Gospodina Spasitelja. Taj prizor dieli od donjega 
tropruta pletenica, s »očima« unutar spletova. Donji dio reliefa pri¬ 
kazuje sveta tri kralja, gdje jašu. Zapravo, ha konju je prikazan 
samo prednji lievi i stražnji desni kralj. Kralj, prikazan u sredini, a 
vidi mu se samo glava s kapom i gornji dio tiela, nema na ovom re- 

liefu svog konja, pa se čini, kao da je prikazan stojeći u zraku. Očito 
je, da primitivni klesar ovdje nije mogao riešiti problem dubine na 
relief u. Kraljevi imadu na glavi šiljate, frigijske kape, a obučeni su 
u kratke haljine, koje im dosežu samo do koljena. Haljina im ima 
uglati izrez izpod vrata, koji je zarubljen širokim rubom, a isto tako 
široki rub ima donji kraj haljine. Pojas na haljini je isto tako pla- 
stički prikazan, kao i rubovi haljine. Lievi kralj drži nogu u stremenu. 
Konjska je orma prikazana u pojedinosti. Vidimo sasvim jasno sedlo, 
od kojega ide prema straga izpod repa bedreni remen. Od sedla prema 
napried ide oko prsa napršnjak. I na bedrenom remenu i na napr- 
šnjaku vise ukrasi. Jasno je prikazan i oglav i uzde. Kod konja je 
također sasvim nerazmjerno prikazan donji dio tiela, osobito noga 
u odnosu spram gornjeg diela tiela. 

Ikonografski taj prizor spada absolutno u krug zapadnjačkog 
prikazivanja rođenja Kristovog, kakvo se je razvilo pod utjecajem 
bizantinske ikonografije. Najraniji tip prikazivanja rođenja Kristo¬ 
vog odigrava se u kolibici: diete leži u košarici od pruća, a uza nj 
vol i magarac. Pred kolibicom s jedne strane Marija, a s druge mladi 
Josip, koji očito na tim prizorima ne stoje ni u kakvoj vezi s malim 
Isusom u jaslama. U 6. vieku dolazi onda upliv Iztoka i apokrifnih 
spisa. Tu već Majka Božja ne stoji, nego (po sirskom uzoru) leži, a 
Josip stoji postrance sasvim zamišljen. Ovdje se onda još javljaju 
likovi žena, koje peru Isusa. Nekako istovremeno (a na Zapadu to 
traje sve tamo do u 14. viek) počinje se taj prizor odigravati u špilji, 
s vrha koje onda anđeo javlja pastirima čudo. Ovaj naš prizor, pre¬ 
ma tome, spada u krug sirsko-bizantinske ekonografije. On je, me¬ 
đutim, reduciran na minimum osoba. Možda uostalom moramo još 
na gornjem rubu našeg reliefa iznad Majke Božje dodati Isusovu 
kolievku i uz nju vola i magarca, tako se naime u to vrieme taj pri¬ 
zor prikazuje. Sasvim slični prizor pokazuje nam i relief na jednom 
pluteju iz muzeja S. Donato u Zadru (si. 3.). I tu u gornjem dielu 
reliefa leži Majka Božja, a izpod nje se odigrava prizor Isusovog 
pranja. Samo što se ovdje jedna od žena, koje peru Isusa, pretvorila 
pod dlietom klesarevim u anđela. Iznad Majke Božje vidimo koliev¬ 
ku, a lievo i desno vola i magarca, dok se nad kolievkom nalazi 
zviezda. Ni ovdje ne vidimo sv. Josipa, nego ga i opet zamjenjuje 
jedan pastir, koji desnicom pokazuje na zviezdu. Međutim, na ovoj 
zadarskoj ploči imamo još prikazane prizore pohoda Elizabete, pa 
grupu pastira i konačno sveta tri kralja. Ovdje se prizori događaju 
pod lukovima, koje nose kolumne. Na našem reliefu (si. 1.) svu tu 
arhitekturu zamjenjuje jedna kolumna, koja je posve krivo shva- 

ćena i ovako, kako ona ovdje stoji, nema nikakvog konstruktivnog 
zadatka. Kod jednog kasnijeg, romaničkog prikaza rođenja Kristo¬ 
vog na Buvininim vratima u Splitu prizor se odigrava u pećini, dok 
sveti Josip sjedi desno od prizora Isusovog pranja i podbočio se je 
desnicom u ozbiljnom razmišljanju. Taj lik Josipov onda jasno po¬ 
kazuje još uviek bizantinsku tradiciju. Portal Radovanov u Trogiru 
je u pogledu prizora rođenja Kristovog u svemu mnogo bogatiji: tu 
već Majka Božja ne leži u pećini, nego u krevetu s bogatim zasto¬ 
rima. 

što se tiče prizora poklonstva svetih triju kraljeva, ikonografski se 
dugo održava tip, koji imamo na zadarskom pluteju (si. 3.): sveta 
tri kralja s frigijskim kapama na glavi koračaju, noseći darove pre¬ 
ma Majci Božjoj, koja sjedi na priestolju i u krilu drži malog Isusa. 
Taj se ikonografski tip održava još veoma dugo, samo što se kraljevi 
počinju prikazivati u bogatim orientalnim odielima, a majstori ih 
nastoje nekako individualno označiti. Dakako, već se i u Bizantu 
javljaju prizori putovanja kraljeva, a pogotovo u romanici, među¬ 
tim nigdje onako kao na našem zadarskim reliefu (si. 1.) ili kasnije 
na Radovanovom portalu. 

Mi smo već prije spomenuli, da ulomku našeg zadarskig reliefa 
nalazimo najbližu analogiju u reliefu sa zadarskog pluteja, dakako 
u pogledu prizora rođenja Kristovog. Taj zadarski plutej s prizorima 
iz Evanđelja iz nekadašnje crkve sv. Nedjelje Cecchelli datira u po¬ 
četak 11., Karaman u 11. viek, dok Kehrer (u Die heiligen drei Ko- 
nige in Literatur und Kunst, Bd. I, str. 101.), koji u čitavoj kompo¬ 
ziciji s pravom nazrieva sirsko-bizantinsku shemu, misli, da bi taj 
relief mogao nastati negdje u drugoj polovici 8. vieka. Kao ovdje, 
tako se ni kod drugih naših starohrvatskih spomenika nikad nije 
moglo izaći na kraj s datiranjem. Ovdje, dakako, mislim na spome¬ 
nike, koji nisu izravno datirani. Jasno, da se to događa i kod spo¬ 
menika, na kojima nalazimo prizore s ljudskim likovima. Pošlo se je 
s jedne sasvim proizvoljne hipoteze (koju sam i ja nekada smatrao 
izpravnom) t. j. da se u našoj pleternoj plastici ne javlja ljudski lik 
sve tamo do u 11. viek. A zašto da se ne javlja? Na to ne daje nitko 
određenog odgovora. Možda bi se ta hipoteza mogla opravdati kod 
teorije o nordijskom porieklu te pleterne dekoracije: ako ona kao 
cjelina nosi u sebi baštinu sjevera, onda je dosta razumljivo kod nje 
pomanjkanje ljudskih, figuralnih elemenata, budući da sjever, da 
tako kažemo, a priori kroz tisućljeća odbija figuralno prikazivanje. 
Ali kod pristaša teorije, da je ta pleterna plastika nastala kao bar¬ 
barizirani nastavak antikne plastike, je hipoteza o nejavljanju ljud- 

skih likova na tim plastikama prije 11. vieka podpuno nerazumljiva. 
Jer antika je mogla i morala sasvim sigurno davati pobude i za fi¬ 
guralno prikazivanje. Međutim, mi ovdje ne zalazimo u razpravljanje 
pitanja, koja teorija o porieklu te pleterne dekoracije ima pravo, a 
koja nema. Ustanovljujemo samo činjenicu, da se je apriorno posta¬ 
vila hipoteza, da prije 11. vieka na pleternoj dekoraciji u Hrvatskoj 
nema traga ni spomena ljudskom liku. < 

Ako problem zahvatimo s druge strane, onda izgleda sasvim 
naravnim, da i na ranim, jednako kao i na kasnim pleternim spo¬ 
menicima naiđemo na ljudske likove, budući da je ta dekoracija u 
svom početnom stadiju, u stadiju formiranja bila pod dosta jakim i 
očiglednim uplivom antike, te je odavde mogla crpsti pobude i za 
prikazivanje ljudskog lika. Te ljudske likove na tim ranim plastika¬ 
ma očekivao bi čovjek jednako tako, kao i druge čisto antikne de¬ 
korativne elemente, na pr. astragal, kimation, »oka« u pletenicama 
i t. d., koje doista i nalazimo u klasičnim oblicima na tim ranim 
plastikama. Uostalom, i u susjednoj Italiji nalazimo u doba formi¬ 
ranja pleterne plastike, iako dosta riedko, ljudske likove na kame¬ 
nom unutrašnjem uređaju crkava. Da spomenem samo neke pri¬ 
mjere iz 8. vieka: Pemonov oltar u Cividale (prva polovica 8. vieka), 
Hilđerihov oltar u Ferentillo (oko g. 739.), kapital muzeja u Veroni 
(8. viek), pa onda bas-relief gradske viećnice u Spoletu, bas-relief 
u muzeju u Capui, reliefi u Cisano, Civita castellana i drugi. U s v a- 
kom slučaju, ni jedan od starohrvatskih spomeni¬ 
ka, koji prikazuje ljudske likove ili ljudski lik, 
nije ni izravno ni neizravno datiran. (Tih spomenika 
ima dakako veoma malo: dva zadarska pluteja s prizorima iz Evan¬ 
đelja, ovdje publicirani — si. 1. — fragmenat reliefa u Zadru, ulo¬ 
mak iz Zadra s prikazom navještenja, ulomak s Koločepa s likom 
jednog arhanđela, ploča iz splitke krstionice s likom hrvatskog kra¬ 
lja, ulomci iz sv. Marije u Biskupiji kod Knina, te relief s likom sta¬ 
rohrvatskog vojnika iz sv. Martina u Pridrazi i sličan prikaz na jed¬ 
noj brončanoj pločici iz okolice Splita. Ovdje samo uzput spomi¬ 
njem, da se naši autori nisu nikad obširnije pozabavili sa zadarskim 
reliefom — si. 1. — s prizorom rođenja Kristovog. (Za datiranje 
nijednog od tih spomenika nema nikakve čvrste i sigurne osnove: u 
razpravljanje bi se jedino moglo uzeti datiranje ulomaka s figurama 
iz sv. Marije u Biskupiji. Oni se obično datiraju godinom 1078. tj. go¬ 
dinom posvete te trobrođne bazilike. Uz nju je odkopano i groblje, 
koje vremenski seže čak u 8. viek. Postoji velika mogućnost i vjero¬ 
jatnost, da je na istom tom mjestu prije druge polovine 11. vieka 

stajala jedna manja crkvica, koju je onda koncem 11. vieka zamie- 
nila veća trobrodna bazilika. Uostalom, i ulomci unutrašnje kamene 
dekoracije pokazuju međusobno velikih razlika tako, da možemo s 
dosta velikom sigurnošću reći, da se ovdje radi o dva sloja te deko¬ 
racije, jednom starijem, koji je pripadao onoj predbazilikalnoj crk¬ 
vici, i drugom mlađem, koji je pripadao trobrodnoj bazilici. Zato se 
ni ne može onako nasumce uzeti, da i ulomci s ljudskim likovima iz 
ruševina te crkve pripadaju 11. vieku, već postoji mogućnost, da su 
i stariji. (Radić je uostalom već davno zastupao mišljenje, da se za- 
bat septuma te crkve s likom Majke Božje mora datirati 9. viekom — 
vidi, Tegurij starohrvatske biskupske crkve sv. Marije u Biskupiji 
kod Knina, Strarohrvatska prosvjeta, g. I. br. 1., str. 7.) Kako po 
svemu vidimo, hipoteza o javljanju ljudskih likova u starohrvatskoj 
plastici tek uli. vieku ne samo, da stoji na labavim, nego ona uobće 
ne stoji ni na kakvim nogama. Ti se spomenici ne mogu 
ni po kakvim vanjskim kriterijama datirati u 
11. viek. 

S druge strane postoji mogućnost, da dio tih spomenika s ljud¬ 
skim likovima može padati i u rani period pleterne plastike, kad je 
još ta plastika stajala u ovisnosti od antikne odnostno starokršćan¬ 
ske plastike naših krajeva. U svakom slučaju, ta predpostavka sadrži, 
ako ne i više, a to barem isto toliki postotak mogućnosti i vjerojat¬ 
nosti, kao i prij e spomenuta suprotna predpostavka. Mi danas znamo, 
da su Hrvati možda već u drugoj polovini 9., a sigurno početkom 10. 
vieka poznavali monumentalno figuralno zidno slikarstvo, koje je u 
početku stajalo pod bizantinskim, »ravenatskim« uplivom, ali se je 
kasnije, kako se čini, od njega emancipiralo, kako sam to pokušao 
pokazati u jednom članku (Hrvatska slikarska škola X. stoljeća, Pro¬ 
svjetni život g. II. broj 9—11, pretiskano iz »Spremnosti« god. II. br. 
47. od 17. siečnja 1943.). Ako su već u to rano vrieme poznavali ljud¬ 
ske figure u monumentalnom zidnom slikarstvu, ne vidim razloga, 
zašto bi se onda u plastici te figure izbjegavale. Ne slažem se, do¬ 
duše, s drom Guberinom, koji je u nekoliko članaka iznio mišljenje, 
da se londonski zapis, koji govori o našem zidnom slikarstvu u 9. od¬ 
nosno 10. vieku, odnosi na poznati relief iz splitske krstionice s likom 
jednog hrvatskog vladara, ali sam uvjeren, da je i zidno slikarstvo, 
a i minijature kodeksa moglo utjecati i na plastiku u kamenu već 
prije 11. vieka. 

Za dvie zadarske ploče s relief ima (jedna je od njih reproduci¬ 
rana na si. 3.) mislio je već Eitelberger (Die mittelalterlichen Kunst- 
denkmale Dalmatiens, Wien 1884., str. 134), da spadaju u 8. ili 9 viek, 


te da sliče na starolangobardske spomenike u Civiđale. Kehrer ih je, 
međutim, kako smo to već spomenuli, po nekim sirskim odnosno sir- 
sko-bizantinskim analogijama datirao u drugu polovinu 8. vieka. To 
sam, dakako, samo uzput spomenuo. Ovdje nas zanima onaj drugi 
zadarski relief s prizorom Kristovog rođenja (si. 1.). Spomenuli smo, 
da na lievom rubu gornjeg diela relief a stoji tordirana kolumna s 
glavicom na dvie volute. Sasvim istu kolumnu nalazimo i na krstio¬ 
nici kneza Višeslava, koja vjerojatno pada u 8. viek. (Cattaneo je da¬ 
tira krajem 8. vieka, a Jelić i Stiickelberg koncem 8. i početkom 9. 
vieka. To je datiranje pomakao unatrag u zadnje vrieme Schaffran 
u Die Kunst der Langobarden in Italien, Jena 1941., gdje na strani 
168—169. veli, da je ta krstionica' »u ornamentu i kapitelima stupova 
na stupnju langobardske umjetnosti oko 750, i tu odgovara štaviše i 
nadpis... duktusu langobardskih nadpisa, tako onog na ciboriju u 
S. Giorgio di Valpolicella.c) Gornji dio našeg reliefa dieli od donjeg 
liepa tropruta pletenica, a u središtima spletova nalazimo tzv. »oka«. 
Taj se motiv javlja u ranoj fazi naše pleterne plastike, no nalazimo 
ga kadšto i u kasnim periodima. U svakom slučaju, u kasnim fazama 
dolazi mnogo rjeđe. Nego, nas će sad ovdje zanimati kada, u kojoj 
žene peru malog Isusa. Gornji rub te kade svršava na oba kraja s po 
jednom volutom. Te su, dakako volute na toj kadi sasvim bezsmisle- 
ne, budući da je kada okrugla. Međutim, tome se ne trebamo ništa 
čuditi, budući da nam je kod razvoja pleterne plastike sasvim jasna 
tendicija napuštanja plastičnog prikazivanja i skretanja prema čisto 
plošnom, linearnom prikazivanju. Sama kupa kade, koja ima polu- 
jajasti oblik, a stoji na jednom stalku, koji ima oblik krnjeg stožca, 
pokazuje zanimljiv ornamenat. Taj se sastoji od okomitog niza cviet- 
nih latica, od kojih je svaka zarubljena uzkim plastičnim rubom. U 
osnovnim crtama ta je kada sasvim slična onoj, koja je prikazana na 
relief u krstionice iz Kotora (Fisković Krstionica iz VIII. stoljeća u 
Kotoru, Alma mater croatica, g. V. 1941-1942., str. 69ss) i na jednom 
sasvim sličnom reliefu iz zbirke starina u Kotoru, također iz 8. vieka 
(Karaman, Spomenici VII i VIII stoljeća u Dalmaciji, Viestnik hr¬ 
vatskog arheoložkog družtva, N. S. XXII—XXIII, 1942—1943., str. 
93.). Kotorska krstionica, kako je to Fisković pokazao, a kako je i ja¬ 
sno po njezinoj dekoraciji, pada u razvojnu fazu pleterne dekoracije, 
a nosi još uviek neobično jaki biljeg kasne starokršćanske simbolike. 
Tu na jednoj reliefnoj ploči dva pauna, heraldički postavljena, piju 
iz jedne kupe. Ploha ruba kupe izpunjena je već troprutim pletencem 
s »očima« unutar spletova, a to nam već jasno označava početnu 
fazu pleterne dekoracije, čitav taj relief ima čvrstu stilsku analogiju 

na reliefu sarkofaga knjeginje Teodote u Paviji, koji potječe iz vre¬ 
mena oko godine 720. I kupa kaleža na reliefu iz Pavije, kao i na oba 
reliefa u Kotoru, pokazuje okomiti niz cvietnih latica, jednako formi¬ 
ranih, kao i latice na kupi našeg reliefa iz Zadra. Sličan kalež vi¬ 
dimo onda i na pokrovcu sarkofaga nekog nepoznatog čovjeka iz s. 
Apollinare in Classe u Raveni (Cattaneo, L’ architecture en Italie, 
Venecija 1890., fig. 5.), a taj pada vremenski možda još i prije nego 
li sarkofag Teodotin, pa onda na primjer na jednom reliefu iz mu¬ 
zeja u Spoletu (Schaffran, nav. dj., Tafel 41a), koja pada valjda ne¬ 
gdje pod konac 8. vieka. Kako vidimo, forma te kupe s takvom de¬ 
koracijom javlja se na susjednim italskim spomencima u 8. vieku. 
Po tome bi mogli naš zadarski relief datirati negdje u 8. ili u početak 
9. vieka. 

Kako smo jasno vidjeli, relief rođenja Kristovog (si. 1.) ostao je 
u glavnim crtama u granicama bizantinske ikonografije, što se tiče 
prikaza poklonstva pastira, on je u čisto bizantinskoj shemi sačuvan 
na zadarskom pluteju (si. 3): tu Majka Božja sjedi na stolici za pre¬ 
klapanje i drži u krilu Isusa, a s desne joj dolaze sveta tri kralja, 
obučeni u tradicionalnu odjeću s frigijskim kapama noseći u ruci 
darove. To je tip, kakav nalazimo već na starokršćanskim sarkofa¬ 
zima 4. i 5. vieka, a koji se održava i dalje. Da li je i taj prizor bio 
prikazan na našem reliefu, ne znamo, budući da nam je sačuvan sa¬ 
mo u fragmentu. Ono, što vidimo na našem reliefu, jest prizor pu¬ 
tovanja svetih triju kraljeva. Zanimljivi su likovi kraljeva-jahača. 
U S. Saba u Rimu (Schaffran, nav. dj. Tafel 38a) nalazi se jedan, 
sasvim primitivni relief, koji prikazuje nekog jahača. Oprema konja 
tog jahača, štavaše i pojedinosti ukrasa bedrenog remena odgova¬ 
raju pođpuno našem reliefu. Relief se datira u 9. viek. Nego, ono, što 
je još zanimljivije kod našeg zadarskog reliefa, jest to, da prednji 
lievi jahač u svojoj nošnji odgovara sasvim liku starohrvatskog do¬ 
stojanstvenika, koji je nađen među ostalim dekorativnim fragmen¬ 
tima crkve sv. Marije u Biskupiji kod Knina (si. 2.). Taj se ulomak 
također datira oko godine 1078. Mi bi možda mogli radi te analogije 
uztvrditi, da i taj lik starohrvatskog dostojanstvenika nije iz konca 
11. vieka, kako se misli, nego barem iz 9. vieka i da potječe iz one 
starije crkvice u Biskupiji. Zanimljivo je, da privjesak, što visi s pri- 
pasnog remena tog dostojanstvenika, a ima oblik kratke, izvrnute 
strjelice s trokutastim šiljkom, odgovara isto takvom ukrasu, koji 
visi s bedrenog remena konja na reliefu iz S. Saba, što smo ga čas 
prije spomenuli. Ovako ranom datiranju figure našeg dostojanstve¬ 
nika ne smeta ni oblik mača, što ga on nosi o pojasu. Dvosjekli mač 


s dosta kratkom unakrstnicom i glavicom na balčaku u obliku gljive, 
javlja se već na primjer u crtežu tzv. Cođex aureus iz St. Gallena, 
a kodeks se datira u 8. ili 9. viek (vidi Demmin, Die Kriegswaffen, 
Leipzig 1893., str. 721.). 

Da završimo. Mislim, da bi se svakako nešto ostataka starohrvat¬ 
ske pleterne dekoracije s ljudskim likovima moglo sasvim lako pri¬ 
pisati i stoljećima ranijim od 11. Jedan od njih je i ovdje opisani 
(si. 1.) ulomak reliefa s prikazom Kristovog rođenja i svetih triju 
kraljeva. Taj bi relief vremenski padao nekako u 8. ili početak 9. 
vieka, o čemu svjedoče neke analogije s drugim spomenicima, koji 
padaju u doba početne faze razvoja pleterne dekoracije. Osim svega 
toga moralo je antikno, čisto plastično shvaćanje ljudskog lika biti 
još veoma, blizu našem klesaru: ovaj relief, a posebice likovi triju 
kraljeva, još nije definitivno linearno zahvaćen, nego se još uviek 
osjeća tendencija spram plastike, a čak i prostorne dubine reliefa 
(lik trećeg kralja u pozadini). I ukoliko se je starohrvatski majstor 
u gornjem dielu reliefa čvrsto držao stare i poznate bizantinske iko- 
nografske sheme, to je u donjem dielu, u likovima kraljeva-jahača 
donio nešto novoga i svoga. A da je mnogo ljubavi i volje ulio baš u 
taj dio reliefa, vidi se na figuri lievog konja, koji je — iako s neraz¬ 
mjerno velikim i nespretno izrađenim nogama — dan u punom tem¬ 
peramentu i pokretu, s absolutno dobrim i točnim zapažanjem. 

p.a£CtCčkć po.gAe.di 

POLITIČKI PREGLED ZA DRUGO POLUGODIŠTE GOD. 1943. 

Iako još rat traje diplomati su se pokušali uplesti u ratna zbivanja, ne bi 
U lukavstvom i podzemnim djelovanjem postigli ono, što generali ne postiza¬ 
vaju oružjem. Tako su Anglo-amerikanci djelovali na Talijane, koji su konačno 
tokom prošlog ljeta, od srpnja do rujna, ođkrili svoje prave karte, te je to 
ujedno, jedan od najznačajnijih političkih đogođaja svjetske političke pozor¬ 
nice u razdoblju druge polovice prošle godine. Značajan je taj događaja zbog 
toga, jer je ukazao na srage kojima razpolaže protivnik Osovine i govori o 
načinu, kojim isti namjerava postići svoj konačni cilj, a to je — pobjeda. Ita¬ 
lija je kapitulirala i time su Anglo-amerikanci mislili za-najkraće vrieme odlu¬ 
čiti svoju pobjedu, te još iste godine dočekati i kapitulaciju čitave Osovine. 
Stoga su angloameričko novinstvo i promičba razvili proročanstva o pobjedi i 
skorom svršetku rata, da onda, nakon nekoliko tjedana, priznaju svojoj javno¬ 
sti, kako- je pobjeda još nedostižan ideal i, da treba još. mnogo podnieti, dok 
se do nje dođe, jer su i Njemačka i Japan još uviek prejaki, da ih se odjednom 
sruši. 

Iza toga uslledik su: sastanak u Moskvi i sastanak u Teheranu. Budući 
da se talijanska fronta pomicala prepolagano, zapravo je gotovo stagnirala u 
omjeru spram gorućih želja savezničkih državnika, — trebalo je pokušati ne¬ 
što novo. U tu svrhu su se London i Washdngton odvažili na to,'da aktiviraju 
komunističke velikosrbske partizane na Balkanu, da barem na ovom poluotoku, 
dođe do nekih ozbiljnijih udaraca protivniku. Na zahtjev Moskve, u prvom je 
redu, bez velikih skrupula likvidiran kralj Petar i njegova emigracija, te je 
sve »povjerenje« saveznika priznato jugoslavenskim partizanima,. Dojučerašnjim 
»predragim« saveznicima-četnicima i »kralju balkanskih brda« Draži Mihajlo- 
viću ođkazana je ljubav i sve se anglosaske simpatije danas vrte oko partizana. 
Petar Karađorđević se dakako zbog svega toga vrlo uzrujavao, te je čak po¬ 
kušao i prosvjedovati, ali se ipak čuva, da ne naljuti Churchilla i Roosevelta, 
jer mu je slučaj Sikorski i previše poučan precedens, a mladić još ipak želi 
poživjeti, iako- mu možda časovito, poslodavci ne će priuštiti ženidbu. U među¬ 
vremenu, hrvatsko-njemačke snage od reda nište partizane, te je sva prilika, 
da će i na Balkanu očekivana anglosaska fronta propasti, odnosno, stagnirati. 

Dakle, prošlo pola godine svjetskog političkog života stoji uglavnom u 
znalcu ovog natezanja oko diplomatskog skraćivanja rata. Tu je, povrh svega, 
još i nastojanje oko uvlačenja Turske u rat, jer »saveznici« smatraju, da bi to 
uvelike odlučilo o njihovoj pobjedi. Iako su Englezka i Amerika stupile u rat 
zbog Poljske, danas su te iste države prepustile Poljsku Sovjetskom Savezu, a 
ista sudbina namienjena je Finskoj i baltičkim republikama. 

U dalekoj Iztočnoj Aziji Japan izgrađuje svoj životni prostor, koga je 
podvrgao svojem utjecaju u dosadašnjem uspješnom ratovanju. Značajno je 


za japansku politiku, da svakom narodu omogućava, da ostvari svoju državnu 
nezavisnost. Time Japan izpravlja one nepravde, koje su Anglosasi nanieli tim 
narodima, okupirajući pojedine države i podjarmljujući narode Iztočne Azije 
svojem vrhovništvu i svojoj eksploataciji. Prošle je godine u svjetski politički 
život, kao nezavisna republika, ušla Burma, a isto tako — malo kasnije i Fili¬ 
pini. Obje su se mlade republike vanjskopolitički i vojnički povezale saveznič¬ 
kim ugovorima s Japanom, a njihova je državna nezavisnost, koju su ostvarili, 
baš uz pomoć Japana, najbolji zalog uspjeha japanske politike okupljanja iz- 
točnoazijskih zemalja i naroda oko svoje političke koncepcije: jedinstvenog 
iztočnoazijskog životnog prostora, iz kcjeg se moraju podpu-no izključiti neazij- 
ske sile. U tom pravcu značajne je i prepuštanje bivših, t. zv. »internacional¬ 
nih zona«, nacionalnoj kinezkoj vladi u pojedinim kinezkim gradovima, koji su 
do sada bili pod okupacijom Japana, a danas su prešli pod vlast nacionalne ki- 
nezke republike. To je značajan udarac čang Kaj šekovoj politici, jer on ni¬ 
kada nije bio u stanju ukinuti te internacionalne koncesije u kinezkim grado¬ 
vima, a koje su bile trn u oku svakog Kineza. Vang čin Vejovoj Kini priznata 
je sa strane Japana suverenost i nezavisnost. Osobitu je pozornost svjetske 
javnosti svratio na sebe politički rad indijskog vođe Subhas Chanđra Bose, 
koji je također uz pođporu Japana, konkretizirao u prošlim mjesecima svoja 
nastojanja, osnovavši pokret za oslobođenje Indije, te indijsku vladu, koja je 
na strani Japana naviestila rat Indije Britaniji i Sjedinjenim Državama. Ovih 
dana, dobro postrojena i odlično naoružana indijska oslobodilačka vojska, na¬ 
lazi se na tlu Burme, te se približuje granicama Indije. Omogućujući razvoj 
iztočno-azijskih naroda, Japan, vjeran svojoj politici ostvaruje sigurne te¬ 
melje Nove Iztočne Azije. 

Zadnja polovica prošle godine doniela je znatno političko ojačanje Neza¬ 
visne Države Hrvatske, baš u vezi s talijanskom kapitulacijom. Hrvatska se 
ponajprije riešila talijanskog tutorstva. Razkinute su nametnute veze Hrvat¬ 
ske sa Savojskom Kućom, a odkazani su sa strane Hrvatske i zloglasni »Rim¬ 
ski ugovori«. Hrvatska je proglasila svoje narodnosno i poviestno pravo na ja¬ 
dransku obalu od Istarskog Krša do Ulcinja. Te zemlje su pripojene Hrvatskoj 
i u njih se uvodi hrvatska uprava, hrvatsko zakonodavstvo, hrvatski jezik i 
hrvatska vojska. Sa strane Hrvatske priznata je fašistička talijanska re¬ 
publika. 

Kako izgleda ratna logika, najbolji nam je primjer dala promičba parti¬ 
zana i Londona, koja je, nakon talijanske kapitulacije, naveliko počela slaviti 
hrabrost Talijana, istih onih, koje je prije kapitulacije napadala i vrieđala, -te 
predbacivala hrvatskoj vladi »suradnju« s tim Talijanima. Danas se na hrvat¬ 
skom području, unutar partizanskih redova, nalaze posebne talijanske vojničke 
postrojbe, koje će partizanima osigurati što stariju kapitulaciju i što sramot¬ 
niji svršetak. 

Savezno s talijanskom kapitulacijom počelo je sređivanje prilika na Bal¬ 
kanu, ali sve to sređivanje kao da želi narušiti nitko drugi nego _ Srbija, 

koja je od vajlcađa na Balkanu svojim smiešnim imperijalizmom bila uzrokom 
1 POVCK3om svih nemira i nedaća. Posljednjih dana godine 1943. Beograd je po¬ 
čeo velikom promičbenom ofenzivom protiv Hrvatske, dokazujući, da je parti¬ 
zanstvo hrvatska pojava — i, da partizani idu za uništenjem Srba. U Hrvatskoj 
je takova promičba naišla na dostojanstven^ hladan prezir, jer Hrvati i predobro 
poznaju svoje iztočne susjede, kojima samo naivnjaci mogu nasjesti, činjenice 

i dokumenti govore, da u partizanstvu moramo gledati velikosrpski pokret, 
uperen protiv Hrvatske — a najnovija promičba Beograda ostat će pred čita¬ 
vim svietom smiešan pokušaj obmame i beogradskog čaršij3kog šićarenja po¬ 
moću pretvaranja i bizantinskog izvrtanja činjenica. Hrvatska, Bugarska, Al¬ 
banija, Cma Gora i Grčka u novom Europskom poredku bit će, kao zadovoljne 
i sređene nezavisne narodnosne države, najbolji jamac balkanske ravnoteže, te 
mira i reda među balkanskim narodima. 

Osim strahovitog rata živaca, koji traje počam od Finske, pa do Tur-ske, 
a koji je, dakako, dovoljno začinjen terorističkim bombardiranjem građanskog 
pučanstva, žena i djece diljem Europe, Angloamerikanci nisu mogli tokom pro¬ 
šle godine izvojevati ni jedan značajniji politički uspjeh. Uspjeli su jedino: 
svoju kolekciju starih, neobljubljenih i više ni zašto uporabivih »veličanstava« 
i »ekscelencija« obogatiti dvama najdostojnijima tog Londonskog đružtva — 
Victorom Emanuelom i Badogiiom. 

Pero Franić 


ISTARSKA UPRAVA KROZ POVIEST+) 

Istru su već rano naselili Hrvati zauzevši svu iztočnu i gornju, srednju a 
i dielom i zapadnu tako, da se iz osnova promienila narodnostna slika ciele 
zemlje. Romansko gradsko žiteljstvo živilo je svojim životom, hrvatski seljaci 
svojim, a duhovna i svjetovna, većinom njemačka gospoda svojim životom. 
Tako su Hrvati dugo sačuvali svoj narodni život bez tuđih utjecaja. 

Upravna dioba potrajala je ovako do XIH. stoljeća kada se opaža jači 
utjecaj Mletaka i Austrije. Crkvena lena u srednjoj Istri posjeduju njemački 
gorički grofovi razširivši posjede i osnovavši pazinsku grofoviju nazvavši ja 
istarskom. Ta je grofovija posve oprečna patriarškoj markgrofiji Istri, skupini 
primorskih gradova, kojima na drugoj strani leže Mletci. Pula je 1331. podpala 
pod mletački utjecaj, koji prevlada cielom zapadnom obalom. Do g. 1420. pa- 
triarh je izgubio sve gradove u korist Mletaka (Buje, Habin, Pioniri, Buzet, 
Oprtalj, Dvograđe, Roč i Hum). Mletčani u to doba ne vode irređentističku već 
trgovačku politiku izkorišćujući Istru za drvo, sol, kamen sve do danas. 

Habsburgovci su se približavali Trstu postepeno te g. 1335. preuzmu muo- 
ge posjede u Vipavskoj dolini i Kranjskoj, 1386. postigoše gospoštiju Devinskih 
grofova, 1371. kupiše gospoštiju Postojnu, 1374. baštiniše nasljednim ugovorom 
istarsku grofoviju od goričkih gradova, a Trst se dobrovoljno preda 1382. Tako 
je nastala upravna dioba poluotoka na mletačku i austrijsku sferu. 

Mletački dio bio je bogatiji od austrijskoga. G. 1521. odstupila je Austri¬ 
ja Mletcima: Momjan, Kostanjevicu, Završje, Vižinadu, Savinjak, Draguć, Sve¬ 
ti Vinčenat i Rakalj, a 1420. oglejski patriarha odrekao se praznog naslova 
markgrofa, a Mletci postali stvarni gospodari markgrofije. Mletci su sada po¬ 
sjedovali zapad, kvarnerske otoke i primorje od Plomina do Milja, i unutraš¬ 
njost uz porječje Mirne, preko Buzeta na Kras.Austrija je držala porječje Pa¬ 
zin,skog Potoka i Boljunčice — Raše s malim dielom od Pazina do Barbaua — 
Liburnija, Ćićarija i grofije. Habsburzi su davali svoje posjede u zakup, tako 
n. pr. od 1374. do 1766. promienila su se 22 zakupnika. Zadnji zakupnici bili su 
grofovi Montecuccoli, koji zađržaše pazinski kaštel i s njime mali posjed. Sta- 

*) Ovaj kratki prikaz uprave u Istri donosimo kao nadopunu članku draP. Duj- 
movića »Hrvatske župe kroz poviest«, koji smo donieli u zadnjem četverobroju 
»Hrvatske Smotre« br. 7—10. 

nje hrvatskih kmetova bilo je gospodarski vrlo slabo, ali ništa bolje ni u mle¬ 
tačkom dielu Istre. 

Pogibao od Turaka ujedinila je Mletčane i Habsburgovce u zajedničkoj 
obrani, život Istre se popravio. Karlo VI. proglasio je 1719. Trst i Rieku slo¬ 
bodnim gradovima. 

Zadnje upravne promjene stvorio je Napoleon. Mirom u Campoformiu pro¬ 
pašću mletačke republike dobila je Austrija 1797. i mletački dio Istre, ali ona 
ostavi zaređeno mletačko uređenje. G. 1805. mirom u Požmu Napoleon je mle¬ 
tački dio Istre priključio svojoj kraljevini Italiji kao posebni đepartement, sve 
do 1809. kada Austrija izgubi i svoj dio Istre u korist Napoleona zajedno a 
ostalim zemljama od mora do Save. 

Napoleon je 1810. organizirao sedam ilirskih pokrajina francuzkog carstva, 
od kojih je u jednu pod imenom Istre ustrojio mletačku Istru, Trst, Goricu 1 Gra¬ 
dišku, sa glavnim gradom Trstom; austrijska Istra sa Riekom, Hrvatskim Pri¬ 
morjem, kvarnerskim otocima i dielom Hrvatske sačinjavala je drugu pokraji¬ 
nu. To stanje trajalo je do 18. rujna 1811., kad je austrijska Istra na zapadu 
od Učke odieljena od Karlovca i zajedno sa mletačkim Istrom podređena Trstu. 

Nakon pada Napoleona nestalo je i njegova političkog uređenja, te je 
nekoliko pokusa provela Austrija, podielivši novu pokrajinu Primorje ljjl5. sa 
sjedištem u Trstu na 3 okružja; gorlčko, tršćansko i riečko. Tršćansko je 
okružje obuhvatilo bivšu mletačku Istru, riečko kvamesku okolinu, otoke i 
Liburmju pod Učkom od Kastva do Labina, te Pazinštinu i Ćićariju (koja je 
pod menom Kras spadala pod Kranjsku), žic navodi da je ova dioba 
bila gospodarski dobra stvorivši dvie prirodne jedi¬ 
nice tršćansku i kvarnersku sa sjedištima u Trstu i Rieci. Godinu dana kas¬ 
nije 1816. formirano je ilirsko kraljevstvo — na papiru sve do 1848., sa dvie 
vlade: za korušku i kranjsku, i drugu za Primorje i Hrvatsku do Save. Rieka 
je 1822. sa hrvatskom izlučena, a uloga riečkog okružja namienjena Pazinu, 
kojemu podložiše sjevernu i iztočnu Istru s otočjem. Rieka je postala 
corpus separatum, a 1825. grad Trst s kotarom. — bude izlučen iz 
okružja. 

Pazin je postao središtem Istre i glavnim gradom pokrajine sve do 1860., 
kad je Istra postala autonomnom markgrofijom s pokrajinskim saborom r od¬ 
borom u Pcreču. 

Istra broji političke kotare: Kopar, Lošinj, Pazin, Poreč, Pula, Volosko, 
Rovinj, Istra, a sudbene: Buzelj Kopar, Piran; Cres (prije Krk), Lošinj; Labin, 
Pazin; Buje, Motovun, Poreč; Pula, Rovinj, Vodnjan; Pograd i Volosko. 

Osim gradića zapadne obale Istra je u velikoj većini hrvatska zamlja. 

Istra se za Napoleona vojnički uklapala u drugu diviziju sa sjedištem u 
Ljubljani. 

(Podatke sam crpao iz knjige Nikole žica: Istra 1937. Zagreb.) 

Dr. F. D. 

JćnjCžewU p>utza& ć 

LACOUR- GAYET: NAPOLEON 
(HIBZ — »Junaci djela i misli«, knj. 1., 2.) 

Mi smo Hrvati istom sada dobili prievod jednoga temeljitoga fran- 
cuzkoga djela o Napoleonu. Do sada su do nas dopirali samo prievodi 
židovskih pisaca (Emila Ludviga »Napoleon« u srbiziranom prievodu Ise 
Velikanovića, štefana Zweiga »J. Fouche«, u kojemu se posredno mnogo 
govori o Napoleonu), pa Mereškovskoga. Binoza nam je dala doduše dobru 
knjigu »Napoleon i grofica Walewska« od Gertrude Anetz, ali tu je Napo- 
leon gledan samo s jednoga i to dosta uzkoga gledišta. Stoga je vrlo 
dobra namisao HIBZA, da započne svoju ozbiljnu knjižnicu »Junaci djela 
i misli« s jednim temeljitijim francuzkim djelom o Napoleonu kao što je 
i urednik »Suvremene biblioteke« vanredno uspjelo izabrao djelo Octave 
Aubry-a »Kralj Rima«, poviest Napoleonovog sina. Za obadva se djela, ko¬ 
likogod bila različita stilskom obradbom i putem gledanja, može reći obće- 
nito, da su pisana punom ozbiljnošću i potrebitim autoritetom, pače da 
predstavljaju zadnju riječ naučnoga stajališta (što osobito vriedi za 
»Kralja Rima«), 

Lacour — Gayet nema pred očima jednu ideološku tezu u smislu za 
ili protiv. Njegovo se obilno djelo izcrpljuje u što sigurnijem pregledu go¬ 
lemoga množtva događaja i imena, što se kao riedko kada u poviesti oku- 
piše oko jednoga čovjeka u tako kratkom vremenskom razdoblju, Biti što 
pregledniji, što stvarniji, što jednostavniji u prikazivanju, to je strast ovo¬ 
ga pisca, koji sebe ne traži ni u jednoj ideoložkoj izjavi, pa kad mu treba 
pogdjekoji simbolički sud obraća se Chateanbriandu, Hugo-u, brojnim Na- 
poleonovim suvremenicima, a najviše samome Napoleonu. Inače mu se 
žuri, da u sitnim poglavljima pod nadpisima, odlomak po odlomak odva- 
ljuje veliku dramu napoleonske Europe, čovjek osjeća upravo neku leti- 
mičnost, prozirnost i jasnoću ovoga tipično francuzkoga djela. Kroz bez¬ 
broj datuma, događaja, susreta, mjesta, bojišta i ljudi niču oko Napoleona 
sve širi vidici. Junak raste u nehotične visine uspjeha, te u bezgranične 
dubine tragedije. Pisac se nigdje ne zaustavlja ni za čas. Objašnjenje u 
genetičkom smislu nema mjesta u ovom djelu, koje nosi u sebi sve oznake 
što preglednijega pregleda. Poradi toga su mnoga poglavlja ostala mali 
torzo, toliko uobičajen u svim školskim priručnicima. Na mjestima se 
pisac zanosi vanjskim sjajem i sitnim pojedinostima u tolikoj mjeri, da 
nerazmjerno mnogo mjesta daje na pr. proglašenju carstva i Napoleonovoj 
krunidbi, dok preko najdelikatnijih događaja kao što su »18. brumaire«, 
Lerkondet i sukob sa Piom VII., te golemi organizatorno-državnički posao 
Napoleonov preleti u nekoliko stranica. Osim toga pisac se mjestimično 
odvaja od organske cjeline svoga ogromnoga poviestnoga djela, te u po¬ 
sebnim poglavljima zasebno obrađuje male cjeline, na pr. Napoleonovu 
majku Leticiju, Napoleonovu braću, njegove sestre, Josephinu. carski dvor 
i t. d. Onima, koji se prvi puta susreću s Napoleonovom dramom, ova će 
poglavlja ponešto i smetati, ali će dobro doći onima, kojima je stalo do 
pouzdana i laka repetitorija, što uglavnom vriedi za čitavo djelo. Razo¬ 
čarat će se najviše oni, koji očekuju sladunjavu i napetu priču o velikom 
čovjeku, napose o njegovu intimnom životu, njegovim ljubavnicama, avan¬ 


turama i dramatskim zgodama. Pisac je što se toga tiče na drugom polu 
shvaćanja, poviestnički ozbiljan, mjestimično suh kao što su i Napoleonovi 
ratovi, ali zato uviek jasan i lagan, škrt ali uviek precizan i što je naj¬ 
važnije pobudan. Stoga će ovaj prievod dobro doći- kao temeljni pregled 
jedne od najznačajnijih modernih epoha i kao osnova za razumievanje 
specialnih djela o Napoleonu. U sveobuhvatnosti ogromnoga materiala 
pisac se nažalost i ne dotiče naših krajeva, što bi svakako bilo zanimljivo 
s više razloga, ali nisu često puta bolje prošle ni druge zemlje. Pozadina i 
družtvo, duh epohe, to izmiče našemu piscu, jer to nije u skladu s ovako 
postavljenim ciljem djela: što temeljitiji pregled događaja u vezi s glav¬ 
nom osobom. Tako reći sva velika družtvovno-politička i filozofska pitanja 
napoleonske epohe ostaju, kada se zatvore ova dva svezka, i dalje otvorena. 
Šteta, jer mi se danas nalazimo u vremenu, kada bi odgovor na mnoga pi¬ 
tanja mogao analogno poslužiti današnjem čovjeku, u prvom redu pitanje 
prelaza iz anarhije u red, iz revolucije u sustav, iz bezvlađa u vlast, kao 
i pitanje Europe s ozbirom na njezino jedinstvo i njezino nutarnje po¬ 
stavljanje na jedan princip reda. 

O Napoleonu je vrlo težko izreći konačan sud, jer je taj genialni čo¬ 
vjek isto tako svojim velikim uspjesima prekrio svoje slabe strane kao što 
je opet svojim konačnim neuspjehom prekrio svoje stvarne uspjehe. Mn ogi 
oduševljeno prateći njegove vojničke uspjehe zaboravljaju državnika i nje¬ 
govo veliko djelo, a neki opet u iluzijama revolucionarnih »sloboda« sma¬ 
traju tiraninom čovjeka, koji je i silom morao ljude privoditi redu. I tako 
na svakom koraku niče bezbroj pitanja, sudovi se izprepliću, križaju i su¬ 
protstavljaju jedan drugome dok se sve ne slegne u sentimentalnoj tišini 
Sv. Helene. Za nas Hrvate je od osobite važnosti poznavati osnovne principe 
napoleonske epohe, jer smo bili »povučeni« u vrtlog »novoga reda« mnogo 
prije 1830. i 1848. godine. Stoga nam dobro dolazi svako ozbiljno djelo o 
Napoleonu, pa i ovo, makar se, kako rekosmo, moglo i sretnije izabrati. 

D. Žanko 

OCTAVE AUBR Y: KRALJ RIMA (NAPOLEON II.) 

(Suvremena biblioteka. Izvanredno izdanje) 

»Kralj Rima« je knjiga, koju prati od njezina izlazka niedak uopjteh. U 
Francuzkoj je doživjela oko stopeđeset Izdanja, a u mnogim je zemljama prim¬ 
ljena s velikim oduševljenjem. To je i razumljivo, ako se uzme u obzir, da je 
sudbina Napoleonova sina uzbuđivala Europu kroz čitavo jedno .stoljeće, to više 
što je ona bila neodređena i zagonetna. Octave Aubry je odlično i konačno rie- 
šio svoj zadatak. Njegov »Orlić« je remek djelo modeme poviestno-psiholožke 
biografije: izgrađeno na najsavjestnijem iztraživanju važnih isprava i svjedo¬ 
čanstava oživljava jedan lik i daje mu jasan obris. Legenda i kojekakvi po- 
vjestničari izkriviše pravu sliku. Trebalo je raditi sasvim iznova sliedeći po¬ 
vest korak po korak: sad je jasno j da Napoleonov sn nije bio podpuno poniem- 
čen, da nije bio glupavi slabić bez ambicije makar mu je bilo nametnuto rob- 
stvo u bečkome dvora uz djeda Franju I. Pisac točno razlikuje tri razdoblja 
Ortićeva osjećanja: »U svojim prvim godinama pripadao je Francuzkoj kao 
još ni jedno diete prije njega, živeći na njemački način, pod bičem gospodara, 
koji su ga htjeli prikovati uz njegovu austrijsku obitelj, kroz nekoliko je go¬ 
dina, od 1822. do po prilici 1829., u koliko se može točno odrediti vrierne, ne- 


stalo njegovih franeuzkih osjećaja Ili bolje, oni su bili potisnuti čitanjem po 
viesti njegovog otca, razmišljanje i usamljenost ponovno su u njemu probudili 
narodne osjećaje. Revolucija iz godine 1830. i Proheschovo prijateljstvo dovr¬ 
šili su ovaj unutarnji preporod. Od tada je po svom duhu ponovno postao Bona- 
parte, ma da je sačuvao stanovitu privrženost za svoju habsburžku obitelj. 
Sada je mislio samo još na Francuzku, na dužnosti i prava, što- mu ih nameće 
njegovo pođrietlo. Nije više mogao zamisliti budućnost, što ne bi bila izpunjena 
time. Njegova je jedina domovina bila ona, u kojoj mu je stajala kolievka. Da 
bi je ponovno zadobio, bio je spreman staviti sve na kocku, pa makar i izgu¬ 
bio sve. Patnje i razočaranja nisu mogla uzdrmati njegovu vjeru. Ma da je 
Napoleonov sin svoje posljednje bolne rieči izgovorio njemačkim jezikom ■—- on 
je umro kao Francuz. (315.). Opisujući prvo razdoblje Orlićeva života, piscu 
se pružala prilika da ocrta divan karakter Napoleona kao otca i kao- muža. 
Upravo je nevjerojatno kolikom je upornošću car mislio, da će njegovo djelo 
nastaviti njegov sin. To najbolje dokazuje oporuka na sv. Heleni. U drugom 
razdoblju imamo odličan portrait kancelara Mettemicha i Napoleonove žene 
Marije-Luize, da se već poradi toga izplati pročitati ovu knjigu. Inače je ži¬ 
vot na dvoru u Parizu i u Beču prikazan toplo- i u svim pojedinostima pouz¬ 
dano i uvjerljivo: likovi Franje I., nađvojvodkinje Sofije, njegove odgojiteljice 
gđe de Montesquion, bečkih učitelja 1 liečnika sve to živi i stvara ljudsku 
atmosferu oko nesretnoga mladića. 

Djelo mjestimično poprima snagu umjetnine. Duboko plemenita emocija 
lebdi u stranicama ove knjige, koja je isto toliko poučna koliko i umjetnički 
topla. Pravi je majstorluk francuzkoga duha, kojim je istodobno izraženo pri¬ 
znanje i -osuda Franjinu dvoru za sudbinu, mladoga carevića, dok je svačija 
krivnja stavljena na svoje mjesto. 

Prievod Božene Begović nam je uspio pružiti sav užitak pri čitanju ove 
delikatno prozračne i fine knjige, u kojoj je sve izpunjeno taktom, otmjenošću, 
điLSkretnošću i čarom velikih sudbina, u kojoj nostalgična nada titra od prve 
do posljednje stranice, a skrivena tragika Napoleonove zviezđe protresa du¬ 
hom, dok vitla oko sebe čitavu Europu i sve njezine dvorove 1 narode. 

D. žanko 

VINKO NIKOLIĆ: OSLOBOĐENI ŽALI 
(Izdanje Pododbora Matice Hrvatske — Zagreb 1943.) 

Riedki su pisci u današnjoj hrvatskoj književnosti, koji su u svom stva- 
činjenica, a koji je prejako doživljavao našu stvarnost i prošlost, izgubio je 
ranju iznieli naša suvremena stradanja i uspjehe, narodne boli i zanesenja. 
Stvarnost je bila previše uzburkana, dielom gruba, a dielom uzvitlana ne¬ 
slućenim zanosima zbog narođhih uspjeha, pa umjetnici nisu našli čvrstog 
uporišta i počeli oblikovati minule događaje. Prebogate činjenice tekle su 
brzo, pa umjetnicima nije đostojalo vremena, da srede doživljaje i proberu 
za građu, što im je najprikladnije. Više od toga zbunila je umjetnike okol¬ 
nost, što su događaji najnovije hrvatske stvarnosti bili čudno izpremješani: 
nedoživljene radosti nad nacionalnim uspjesima bile su popraćene trpkim 
saznanjem, da je nešto izgubljeno; naš uspjeh nije bio podpun. Slađkogorka 
osjećanja ostala su u dušama mnogih umjetnika bez određenog ukusa, pa 
su pisci bili nešto začuđeni, drugi se povukoše u stranu, da bolje vide slied 
ravnotežu i otišao stranputicom. Takvim slučajevima treba tražiti uzroke 

u čisto umjetničkim sferama, koji uzroci ne će možda biti u sklad’- sa sva¬ 
kodnevnim političkim shvatanj-em, ali će ocjenjivačima biti dostatno jaki, 
da razumiju gubitak ravnoteže kod nekih pisaca. Takvi pisci samo su nega¬ 
tivan dokaz, da je hrvatska književnost pratila u stopu narodna zbivanja. 
Većina pisaca živjeli su s tokom hrvatske poviesti na način, da su se veselili 
zbog narodnih uspjeha, žalostili se zbog naših nedaća. 

Vinko Nikolić broji se među pisce, koji neobično jako proživljavaju 
poviest svoga naroda. Njegova najnovija zbirka pjesama »Oslobođeni žali« 
o tom nas uvjerava i ujedno tješi, da bogata hrvatska stvarnost današnjice 
već nalazi svoje obrađivače među piscima. Dok su obični ljudi niemi svje¬ 
doci naših uspjeha i stradanja, dotle imamo umjetnika, koji su bez straha 
pristupili obradi najnovijih događaja, da na taj način, dadnu potomstvu 
rječite povelje o hrvatskoj današnjoj stvarnosti. Utješljiva ta činjenica 
ujedno je dokaz, da među piscima ima srčanih građana, koji bez straha 
reagiraju na narodne sreće i nesreće. Prolazni i kratkotrajni gubitak mora 
izazvao je među piscima iz dalmatinske Hrvatske zaprepaštenje. Nekoliko 
očajnih krikova naših pjesnika popratilo je taj događaj, a onda su glasovi 
zamrli, čulo se pokađkad potmulo grcanje kao znak, da ne prestaju žaliti, 
a kad je oteto more opet postalo hrvatskim, umjetnici su se razpjevali o 
narodnoj sreći. Nikolić je bio među onima, koji su najgorče osjetili gubitak 
mora i svog rođenog kraja, on je opet među najrazpjevanijim sretnicima, 
kad smo natrag dobili izgubljeno blago. Kakvim je osjećajima bila izpu¬ 
njena pjesnikova duša, vidi se iz pjesme, po kojoj je čitava zbirka dobila 
ime: 

Na te sam mislio, more: jadom me morila duša. 

Oj čemere, čemere, gorke suze licem teku! 

Oj peline, peline, bolne rane srdce peku! 

Nariču majke i djeca.-Usud nas krvnički kuša. 

Vječno si slobodno živjelo u mojoj ranjenoj duši. 

A1 tebe je crni otimač sapeo u proklete okove; 

Iz srdea našeg je srkao najbolje životne sokove. 

Krv naša otrov mu bila. Naše se stablo -eleni — ne suši! 

Nikolić je sadržajno regionalistički pjesnik i njegove najbolje pjesme ve¬ 
zane su uz njegov rođeni kraj. Gubitak tog kraja značio bi za njega gubitak 
inspiracionog žarišta, presahnuće njegova nadahnuća. Ipak tako nije bilo. 
To je naprotiv ojačalo njegovo pjesničko osjećanje. Obistinila se opet činje¬ 
nica, da se narodu ne može oteti njegova baština, jer mu je srdce vjerno 
svojoj domovini, a pjesnicima je to nemoguće ugrabiti, jer nose domovinu 
u svom srdeu. Oni potresnije zabugare u tomu slučaju i tako ostave trag 
svoje privrženosti majci zemlji i protest protiv otimača, koji je na vanjski 
način pokorio tuđu zemlju, a njena sadržina: ljudi i ljudski osjećaji pri¬ 
padaju zakonitom posjedniku. 

Vinko Nikolić je izradio konačne obrise svojih pjesničkih misli i njegova 
umjetnička fizionomija sasvim je određena. Kao pjesnik ostao je do kraja 
vezan uz svoj šibenski kraj, pa svako odmicanje od toga kraja značilo je 
stvaralački — oslabljenje. Nikolić je neobično živo i sugestivno opjevao svoj 
zavičaj, pa je on najbolji pjesnik ne samo šibenskog Doca, nego uobće ši¬ 
benskog pejsaža. Kao pjesnik on je dosta širok u zahvatanju stvarnosti, 

jer uz krajolik, u kojem je obuhvaćena duša Šibenika i Šibenčana u najši- 
rjem obsegu, on je i erotiik (Žudnja krvi, Susret sa sinom) i neobično sna¬ 
žan evokator narodnog ponosa, u ovoj zbirci pjesama tek je trećina novih 
priloga, ali su upravo nove pjesme dale glavni ton čitavoj zbirci. Nastale 
su u težkoj pjesnikovoj boli nad sudbinom rođenog grada. Napjevom bu- 
garštijca proplakao je Nikolić nad gorkim morem i opaljenim liticama od 
kojih je bio silom razstavljen. Nikolić je također izrazom dovršen pjesnik. 
Ritam njegovih pjesama toliko je skladan, da odmah primjećujemo lakoću, 
kojom svladava pjesničku građu. Poneko sjećanje na drugoga pisca (Tu¬ 
žaljka vinograda u mjesečini) ne znači ni u kojem slučaju doslovan utjecaj, 
koliko mjerenje snaga s pjesničkim prvakom. 

U ovoj Nikolićevoj zbirci ima polovina pjesama u čakavskom narječju. 
U govoru svoga kraja Nikolić najbolje izražava svoje misli, pa su pjesme 
toga karaktera najdojmljivije. Među mlađim pjesnicima uz Balotu, Peru 
Ljubića i Dragu Gervaisa Nikolić je napisao najbolje čakavske pjesme. Kod 
toga ipak treba primjetiti, da pjevanje u dialektu nije koristno za narod i 
narodnu književnost a ni za same pisce, u zadnjim godinama razmahala 
se poezija u narječju, pa su izlazile čitave zbirke dialektalne poezije. Za 
takvu pojavu nije se zapravo moglo naći puno opravdanje. Prigodom iz- 
lazka zbirke pjesama Vladimira Kiseljeva »Pozableni dnevi« primjetio sam, 
da je opravdana đialektalna poezija samo u slučaju, ako se iznosi sadržaj, 
koji je doista toliko pokrajinski, da ga je moguće izraziti samo u narječju 
toga kraja. Pri tom mišljenju trebalo bi ostati, jer u malenom narodu i 
opasno je iznositi mnogo radova u narječju, pogotovu ako je to narječje 
natrunjeno tuđicama, kao što je slučaj s Nikolićevim govorom. Mlađi di;a- 
lektalni pisci poveli su se za starijima (Matoš, Domjanić, Nazor, Galović), 
ne mslećt na činjenicu, da su gornji pjesnici samo prigodimice upotreblja¬ 
vali narječje, po neki su kapriciozno zapjevušili u dialektu, da se malo po- 
igraju jezikom, a nijedan nije stalno pjevao u narječju. Neki mlađi pisci 
naprotiv izpjevaše sve svoje pjesme u dialektu. Uostalom stariji pjesnici 
dali su u tom pogledu uputu. Pjesnik Galijotove pjesme poručio je uredni¬ 
cima antologije nove čakavske lirike; da sama forma ne čini pjesmu regio¬ 
nalnom: »čakavski oblik, ali i čakavski sadržaj«. To trebaju razumjeti i pri¬ 
hvatiti mladi pjesnici, jer je koristno za obću hrvatsku književnost. 

A. R. Buerov 

»CROATIA SACRA«, ARHIV ZA CRKVENU POVIEST HRVATA. 

GOD. 11-12, BR. 20-21 

Svečani broj u čast prve godišnjice Nezavisne Države Hrvatske. Uredio dr. 

Krunoslav Draganovič, Zagreb 1943., v. 8», str. 388. 

»Croatia Sacra«, časopis, što ga uz »Bogcslovsku Smotru« izdaje Hrvat¬ 
ska Bogoslovska Akademija u Zagrebu, a posvećen je crkvenoj poviesti Hr¬ 
vata, izašao je u obliku svečanoga broja, u čast prve godišnjice obstanka N. 
D. H. Sadrži sledeće priloge: Posveta; Dr. Lovre Katić: Pregled hrvatskog na¬ 
rodnog života; Prof. Petar Grgeč: Odnosi Hrvata prema Svetoj Stolici; Dr. 
Dragutin Nežić: Lauđamus viros gloriosos (Ugođnici Božji hrvatske zemlje); 
Dr. Krunoslav Draganovič: Hrvatske biskupije, sadašnjost kroz prizmu pro¬ 
šlosti; Josip Butorac: Poviestni pregled ređovničtva u Hrvatskoj; Dr. Josip 
(Teofil) Harapin O. F. M.: Razvitak filozofije kod Hrvata; Dr. Dragutin Knie- 


wald: Umjetnička vriednost zagrebačkih liturgijskih kodeksa; Dr Ljubomir 
Maraković: Hrvatska književnost kroz vjekove; Dr. Miroslav Vanino- Teolo¬ 
gija u Hrvata; Dr. Dragutin Kniewalđ: Crkvena umjetnost u Hrvatskoj- 
Proh Tomo Marković D. I.: Hrvatski božični običaji u Bosni i Hercegovini; 
Dr. Božidar sirola: Crkvena glasba u Hrvatskoj (Poviestni pregled); Dr Mijo 
Tumpić: Zavod sv. Jeronima u Rimu; Rudolf Brajičić D. I.: Marija među Hr¬ 
vatima (Marijina svetišta u Hrvatskoj). Na kraju je dodan imenik osoba i 
mjesta s popisom slika. 

TJređničtvo časopisa, iztičući u zanosnoj Posveti, kako su se uzkrsnućem 
hrvatske nezavisne države ostvarili snovi najboljih hrvatskih sinova, te kako 
se »visoko podigla zgrada narodne države na temeljima, cementiranim kosti¬ 
ma stotma tisuća neznanih junaka, uskoka, graničara i dobrih Bošnjana«, sa¬ 
žeto i točno označuje svrhu ovoga svoga svečanog broja ovako: »Croatia Sa¬ 
cra, ostajući vjerna svom imenu, želi ovim čednim djelom, da u maloj, ali zao¬ 
kruženoj cjelini prikaže veze Hrvata s Katoličkom Crkvom kroz stoljeća kao i 
pri og Hrvatskog naroda katoličkoj kulturi, napose znanosti i umjetnosti. Tim 
istim, afirmirajući se u katoličkom svietu, mislimo, da na doličan način slu- 
zimo svojoj Hrvatskoj Domovini.« 

Vriednost svih 14 priloga, koliko ih se u ovom svečanom broju koji je 
zapravo obsežna i reprezentativna knjiga, nalazi, nije jednaka. Jedni su prilozi 
izrađeni u obliku sintetičkih zgusnutih prikaza, drugi su prave razprave, dok 
su reci opet informativni, navodeći samo važnije činjenice, ljude i njihova 
djela. Tako različnu obradbu je često diktirala i sama narav predmeta a ne- 

nosti^Katić “ f đjeI °’ ** 36 Pl ° d ** aukt “' a - ** £g -jedinst^- 
nosh. Katićev pregled, pisan pod vidom borbe za samostalnost i ljubavi za ka- 

tohcku vjeru, kako to sam pisac u podnaslovu iztiče, llep je i s esejističkom 
lakoćom pisan. Ne umara, makar donosi mnogo historijskih činjenica iz 13-vje- 
ovne hrvatske poviesti i to na svega 23 stranice. Treba kao osobitost iztaći 
da je u piegleđu spomenuto mnogo takvih činjenica, koje su prije zbog nepri 
jatelja na,e Ma™ , sloM . , mpreato . ™ ral . P Jf p f 0 2 e ”™ 

Ovaj pregled, koji je ipak više političko-poviestne naravi, upodpunjuju Grg- 
&v , Dr.gaaort&v P «„ g « crlve „. ppvlertne J ^ 

prilog« odraz«, (0i 5W je ova . J e£>M “ 

prije oslobođenja naše jadranske obale: Istre s Kvarnerskim otočjem Pri¬ 
morjem i Dalmacijom. Na taj su način naše tamošnje biskupije morale biti 

bSkupija ie e veom aZa te e ' & “f* **** m ° gle spomenute - Prikaz ostalih 

biskupija je veoma izcrpan i poučan, a među ostalim treba spomenuti i vezu 

su"na s7r a3 124 r poi^ “ > vjerskim životom. 1 Tako 

nističke "'četničke^kc" 6 T SVe ° enlCi ’ k ° P su pad ka ° žrtve komu- 

fleksiia iz novđee-a 1 S ® U pnkazu nalazl mnogo podataka i re- 

iati i izticti h S h na !, 6 ? a v 3 er£k °- nar cdnoga života. Tako bismo mogli izbra¬ 
na pl“hrvat!! S f rZ - aj ' k ° d ° 3talih Pril0ga od Pregnantnoga Marakoviće- 
dova fZažanl i k ° Jlzevnostl kl ' oz vjekove, punog jezgrovitih i bistrih su- 

bogatoga bibliograf l ^ e ™ aldovlh studl ^ a 0 crkvenoj umjetnosti i Vaninova 
oogatoga bibliografskog prikaza teologije u Hrvata. 

torče^, e ^f° ° PaZk i Ćem ° ° Vdje naV6Sti - poljski misal, o kojem se u Bu- 
pa-anda ' 134 ' g ° VOri da SU ga Uredili benediktinci i izdala Pro¬ 

sta rfa^Usk k 1 S ° d " Prlred5 ° je Karaman 1746. šteta što hrvat- 
g goljska književnost, koja je uglavnom crkvenog karaktera, a koja je 

za hrvatski narod tako karakteristična, nije u posebnom, prilogu prikazana. 
U Harapinovu članku je izostao peđagogijsko-filozofski rad Dra VI. Petza. 
Za Vajsov glagoljski misal, koji je god. 1927. izdan latinicom, kaže Vanino, da 
»kanon Mise uz latinski ima i glagoljski tekst«. Mjesto rieči latinski trebalo je 
reći latinički, da ne bude zabune. U širolinu pregledu crkvene glasbe u Hr¬ 
vatskoj nalazi se i navod, da najstariji glagoljaški zapis božične popievke »Bog 
se redi v/ Vitliomi« potječe iz god. 1320. TO' širola citira prema Strohalu, koji 
je to, kako je dokazao prof. Ivšić u svojoj razpravi »O tobožnjoj najstarijoj 
sačuvanoj hrvatskoj pjesmi prije god. 1320.« (Akademijina građa knj. 14-gođ. 
1939.) sasma nekritično uztvrđio, što su mnogi drugi za njime ponavljali, a što 
je evo i širola učinio. Za prilog »Marija među Hrvatima« je čudno, da se nje¬ 
gov pisac Brajičić ograničio na onako oskudnu literaturu. 

Ovaj svečani broj »Croatiiae Sacrae« je priručnik, koji će jako dobro doći 
ne samo svakome onome Hrvatu, koji se želi upoznati s kulturno-vjerskom 
prošlošću svoga naroda, nego i oneme, koji tu prošlost iztražuje i upoznaje s 
njome javnost. On je ujedno veoma prikladna naša izkaznica pred strancima. 
A to je ’i bila svrha izdavača i uređničtva. 

Ive Vitezić 

DR. ING. VILKO RIEGER: UVOD U DRUŽTVOVNU POLITIKU 

(ZAGREB 1943.) 

Unatrag 150 i više godina traži Europa rješenje problema nastalih iz 
nepodnošljivosti postojećih društvenih odnosa. Kada je polovicom 18. vieka 
stališki poredak sa svojim cehovima morao zbog svoje preživjelosti ustupiti 
mjesto drugome, zamienio ga je liberalizam, koji je u obliku kapitalizma 
obećavao ljudima sreću i blagostanje. Po svojoj doktrini nije liberalizam 
smatrao potrebnim voditi posebnu brigu, napose u obliku neke politike, 
o đružtvenim odnosima. Gospodarski život bio je alfa i omega na području 
odnosa pojedinaca među sobom kao i bilo kakvih grupa. Prirodna zako¬ 
nitost imala je vladati gospodarskim odnosima. U njoj se vidilo jamstvo 
za usklađivanje svih probitaka, te se od čovjeka nije tražilo drugo, nego 
da se ne petlja u njen posao i ne kvari njen polagan, ali siguran rad u 
osvarivanju ravnoteže. 

U vrieme ovakvog optimizma nije, dakle, bilo mjesta mjerama oko 
uklanjanja nesklada i poteškoća u društvenim odnosima. Tek kada je po¬ 
stala odviše sumnjivom tvrdnja o obstojnosti i dobrohotnosti prirodnih 
zakona na području gospodarskih i društvenih odnosa, a vjera u automat¬ 
sko uklanjanje već posve nepodnosivih nepravdi sasvim oslabila, javljaju 
se zahtjevi za djelatnim ljudskim zahvatanjem u gospodarske i društvene 
odnose. Tako se rađa polagano družtvovna politika, koja je danas jedno 
od najvažnijih sredstava, kojim država usklađuje odnose unutar narodne 
zajednice. Dru'žtvovno-političke mjere danas su jednako tako važne kao i 
gospodarsko-političke; one se međusobno popunjuju i nije moguće odieliti 
ih jedne od drugih, jer su gospodarski i društveni odnosi uzko povezani. 



Zbog aktualnosti društvenih problema potrebno je, da se što više 
razčiste društvovno-politička pitanja, te da i širi krugovi budu upoznati s 
njima, kao i s rješenjima, koja su s obzirom na njih u najnovije vrieme 
donesena. 

Tome će kod nas bez sumnje pridonieti i najnovije djelo redovitog 
profesora Hrvatske Ekonomsko-Komercijalne škole dr. ing. Vilka Riegera. 
Njegov »Uvod u družtvovnu politiku« pisan je ponajprije za potrebe nje¬ 
govih slušača, nu poslušit će dobro i onima drugima, koje zanimaju ova 
pitanj a. 

Odmah u prvom poglavlju tumači pisac razliku između pojma druš¬ 
tven i družtvovan. Prvi odgovara njemačkom terminu »gesellschaftlich« i 
u njemu se »ne nalazi izrečena još nikakva tendencija«, naprotiv je drugi 
naš novi naučni termin za rieč socialan, te sadrži u sebi stanovitu tenden¬ 
ciju i ima neki, kako 1 pisac veli, etički smisao. Zatim pisac prikazuje po¬ 
stanak družtvovne politike, koja je najprije postojala kao djelatnost drža¬ 
ve ili nekih društvenih skupina, a tek kasnije postala i znanstvenom disci¬ 
plinom. 

U slieđećem poglavlju govori pisac o družtvovnom pitanju i družtvov- 
noj reformi. Sažeto 1 iznosi državni socializam Rodbertus-Jagetzowa i Adol¬ 
fa Wagnera, od kojih je prvi državni socializam u absolutnom smislu, a 
drugi srednji put između individualizma i socializma, ali s mnogo indivi- 
dualističkih osebina. 

Pisac dalje pokazuje kako su i kapitalizam i marksizam bili protiv 
družtvovne politike; prvi, tvrdeći, da družtvovno-političke mjere obtere- 
ćuju kako posebničko poduzeće tako i narodno gospodarstvo i čine ih sla¬ 
bijima u natjecanju, a drugi polazeći od Lassalovog željeznog zakona o 
nadnici i Marxove teorije o nadvriednosti. 

U poglavlju o zajednici pisac prikazuje osnovne misli Adolfa Giinthe- 
ra, koji je svojim djelom Sozialpolitik (1922. god.) pokušao kao temelj 
družtvovne politike postaviti narodnu zajednicu i državu nasuprot dota¬ 
danjeg klasnog poimanja društvenih odnosa. — Na istom mjestu iztiče se 
i veliko značenje družtvovnih naučanja katoličke crkve sadržanih napose 
u enciklikama »Rerum novarum« i »Quadragesimo anno«, te katoličkih 
sociologa A. Pescha, Th. Brauera i J. Messnera. Zatim je prikazan univer¬ 
zalizam Othmara Spanna, prema kojemu je najhitnija zadaća univerzali- 
stičke družtvovne politike spriečiti da se čovjeka izbaci iz njegove stališke 
i narodne zajednice. 

Sliede poglavlja o »družtvovnoj politici« boljševizma, koja nije, kako 
veli pisac, družtvovna, nego skupinska politika, politika razredne borbe, a 
zatim o družtvovnoj politici fašizma i nacionalnog socializma. 

U poglavlju o novoj družtvovnoj politici pisac prikazuje shvaćanje 
njemačkih naučenjaka Joh. Gerhardta, Th. Biihlera i R. Kramera. Pisac 
ne usvaja u cielosti njihovo stanovište, nu smatra da su njihove misli vrlo 
plodonosne i za dalji razvoj družtvovne politike odlučne. 

U sliedeća dva poglavlja razpravlja pisac o našem 'družtvovnom po- 
redku te smislu i zadatcima naše družtvovne politike. Tu se govori naj¬ 
prije o stavu Ante Starčevića prema družtvovnim problemima. Zatim slie- 
di prikaz družtvovnog nazora ustaškog pokreta. Pisac upozoruje, da kod 
nas još nije ostvaren novi đružtvovni poredak, nego da se on nalazi tek 


u svojim početcima. »On ne mora i ne može biti savršen, ali će sigurno 
biti bolji od staroga poredka. U tome je njegova prednost pred starim«. 

Naša đružtvovna politika ne smije biti samo oponašanje tuđih nasto¬ 
janja na području društvenih odnosa, jer svaki narod ima svoje posebne 
osebine i potrebe, pa što je kod drugih dobro ne mora biti i kod nas. — 
Svaki narod mora, dakle, imati svoju posebnu družtvovnu politiku, pa tako 
i mi. Prof. Rieger definira našu družtvovnu politiku kao »smisleni i sustav¬ 
ni zahvat političkog vodstva, — odnosno za to po njemu neposredno ili po¬ 
sredno ovlaštenih djelatnika — u družtvovne odnose, sa svrhom ostvare¬ 
nja ili učvršćenja takve narodne zajednice, u kojoj se u skladu s kori¬ 
stima cjeline osigurava načelno svakom pripadniku naroda kao pojedincu 
i kao članu stanovitih društvenih skupina pravo na rad, sreću i blagosta¬ 
nje«. Njezin je cilj uklanjanje svih suprotnosti, koje postoje ili bi mogle 
nastati između pojedinih društvenih skupina. Zato ona ne može promicati 
ili štititi probitke samo jedne ili nekih skupina, a na štetu ćele narodne 
zajednice. Inače bi to bila »skupinska politika«, a ne đružtvovna politika. 

Zato govoreći o smislu i zadatcima hrvatske družtvovne politike, pisac 
veli, da ona nije i ne moše biti stališka u smislu da se stališu dade prven¬ 
stvo pred narodom i državom, ali je ona zato ipak »stališki usmjerena«, 
shvaćajući pod tim »čuvanje staliških tradicija i izpravno ukopčavanje 
stališa u narodnu zajednicu«. 

Budući da probitci narodne zajednice smiju biti jedino mjerodavni 
za hrvatsku družtvovnu politiku, to se može dogoditi, da će pojedine druž- 
tvovno-političke mjere biti možda čak i- nepovoljne za pojedine skupine 
,unutar te zajednice. Naravno da to ne može biti trajno, u koliko su od¬ 
nosne skupine zdrave pojave društvenog 'života. 

Slieđi zatim prikaz poviestnog razvoja družtvovno-političkog zakono¬ 
davstva u Englezkoj, Njemačkoj i kod nas, kao i nastojanja oko ostvarenja 
međunarodne družtvovne politike. 

Govoreći o odnosu gospodarstva i družtvovne politike pisac iztiče, da 
gospodarstvo ne smije više određivati sudbinu naroda, nego probitci na¬ 
rodne zajednice moraju upravljati sudbinom gospodarstva. Nu uza sve to 
gospodarska je politika preduvjet družtvovnoj politici i bez zdrave gospo¬ 
darske politike nije moguća niti uspješna đružtvovna politika. Gospodarska 
pak politika mora ići za ostvarenjem gospodarstva podpune zaposlenosti, 
koje je jedino moguće ostvariti u upravljanom gospodarstvu, koje će biti 
gospodarstvo bez konjunkture. Ostvariti podpunu zaposlenost znači u pođ- 
punoj mjeri ostvariti pravo na rad. 

Pisac prikazuje na ovome mjestu i razvoj ideje o narodnoj zajednici, 
te oslanjajući se na A. Giinthera veli, da »zajednica predstavlja srednji 
put izmedju individualizma i kolektivizma«. Narodna zajednica predpo- 
stavlja sviest pripadnika jednoga naroda, da oni čine jednu nerazdvojivu 
cjelinu. Ona je postankom mlađa od elementarnih zajednica (kao što je 
na pr. obitelj), nu one su podvrgnute onoj kao zajednici višega reda. Ali 
ipak ne tako da bi narodna zajednica smjela namjerno štetovati zajednice 
nižega reda i pojedince, ako to nije u korist nje same. Tolika je važnost 
narodne zajednice, da »svaki narod, koji se hoće održati, ne može trajno 
biti kolektiv, nego mora postati zajednica«. 

U ovoj svojoj knjizi zadržao je prof. dr. Rieger isti onaj stav prema 
narodno-gospodarskim i družtvovno-političkim problemima, koji je već i u 

Svojim prijašnjim radovima zastupao. Pri tom se ori ne zaustavlja samo 
na znanstvenoj analizi, nego nastupa i kao pobornik novih družtvovnih 
nastojanja za boljim i pravednijim društvenim poredkom. Novi gospodar¬ 
ski sustav počivat će prema riečima pisca, u svakom slučaju na jakoj dr¬ 
žavnoj vlasti, i biti sustav upravljanog gospodarstva u probitku narodne 
zajednice. »To je jedini put, kojim se đružtvovna revolucija, koju i danas 
proživljavamo, može provesti tako, da to ne bude od štete, nego od koristi 
po cjelokupni narodni život«. 

Dr. B. Latković 


(J.aipodaKikC pagćedi 

GOSPODARSTVO U 1943. GODINI 

Trajanjem rata postale su vojničke potrebe sviju država tolike, da je jedna 
od bitnih značajki gospodarstva u 1943. god. puni zahvat svih ratujućih strana 
u proizvodnju sa svrhom, da je u cielosti preoblikuju od miimodobne na ratnu. 

U Europi provedena je početkom 1943. godine totalna mobilizacija, čija 
je posljedica bila da je ostavljena za nevojničke potrebe samo najnuždnija 
proizvodnja, dok je sva ostala bila preoblikovana u ratnu. Istu činjenicu opa¬ 
žamo i u Americi, dok je totalna mobilizacija u Velikoj Britaniji provedena 
vjerojatno još mnogo ranije, što se tiče Sovjetske Rusije, to se ne mogu do¬ 
nositi nikakovi sudovi o> gospodarskim mogućnostima te države, jer ima pre¬ 
malo podataka. Oni predratni pokazali su se u mnogo slučajeva kao podpu- 
noma netočni, nadošao je potom rat, koji se vodi već preko dvie godine na 
glavnom proizvodnom području te države, govori se o velikim proizvodnim 
mogućnostima iza Urala, a na kraju o svemu nema točnih podataka. Djelat¬ 
nost Japana sastojala se je u godini 1943. također u organizaciji velikog iz- 
točnjačkog gospodarskog prostora u ratne svrhe. 

OvakoVa djelatnost na svim stranama bila je u isto vriieme združena s još 
dvie djelatnosti: racionirati nevojničke potrebe još više nego ranije, a stvoriti 
još više vojničkih pričuva za godinu 1944., koja bi po obćenitom sudu mogla 
biti odlučna u ovom ratu. Tako smo na kraju 1943. god. vidjeli na svim ratu- 
jućim stranama silno razvijenu ratnu proizvodnju kakove još do sada nikada 
na svietu nije bilo-, Vidjeh smo izrađene sustave racioniranja na svim nevoj- 
ničkim gospodarskim sektorima, dok su u vojničke svrhe prikupljene silne pri¬ 
čuve, koje će vjerojatno biti u toku 1944. godine upotrebljene. 

Za Europu bila je godina 1943. gospodarski veoma povoljna. Najvažnija 
gospodarska djelatnost — osiguranje prehrane — donjela je izvanredno po¬ 
voljne posljedlke. U velikoj većini europskih država uspjelo je osigurati pre¬ 
hranu na podpunoma autarkičnim temeljima, dok je u nekima bio poljodjelski 
prirod čak tako visok, da je bilo neprilika sa smještajem kao na pr. u Ru¬ 
munjskoj. Madžarska je također zemlja velikih poljodjelskih viškova, pa će 
vjerojatno viškovima ovih dviju zemalja biti moguće u cielosti zadovoljiti po¬ 
trebe onih zemalja, u kojima se pokažu manjci. 

Europski veleobrt bio je u 1943. godini upotrebljen gotovo izključivo za 
ratne svrhe. Tek jedan malii dio bio je uposlen za nevojničke potrebe, ali i s 
time bilo ..je zadovoljeno ono najnuždnije, tako da ni na. jednom sektoru vele- 

obrtnih nevojničkili potreba nije u toku 1943. godine bilo većih neprilika. 
Glavne dnevno potrošne tvari tekstil i ljekarije bile su uviek stavljene na tr¬ 
žište u nuždnim količinama. Obsikrba kožom zadavala je stanovite neprilike 
radi pomanjkanja stoke, ali to je obćenita pojava, kojoj u ratu ne može nitko 
izbjeći. Isto je tako zadavala stanovite poteškoće obsarDa mesom i masama. 
No i to je bilo djelomično uklonjeno pojačanom proizvodnjom biljaka-uijarica 
Drvetom, ugljenom i kovinama Europa je u cielosti podpunoma dovoljno na¬ 
mirena. I oosarba zemnim uljem bila je zadovoljavajuća. 

Hrvatsko gospodarstvo, u sklopu europskoga, imalo je također sve bitne 
značajke ratnog gospodarstva. I kod nas bilo je dovoljno poljodjelskih proiz¬ 
voda, a naročito je biia dobra godina u nežitoroonim krajevima, koji mogu o.<-. 
goorne namiriti svoje prehranDene potreoe kroz mnogo dulje vmeme nego 
inače. Zitorodni pak krajevi odDacrli su tolike viškove, da bi prehrana mogla 
biu znatno ponoijšana, kad ne bi bilo naših posebnih neprilika. No i tako vje¬ 
rojatno većin prenranDcmh smetnja ne će biti. 

Kao i u ostalim državama, tako je i kod nas u prehranbenom i u svim 
ostalim sektorima bila gospodarska djelatnost upravljena u prvom redu u 
smjeru zadovoljenja potreba oružanih snaga, no unatoč toga nije bilo većrh ob- 
Skiomn nepriUKa ruti na sektoru nevojmćke obsnebe. U tom sklopu pred¬ 
stavljalo je poseonu poteškoću obsnrbijrvanje oslonouemh primorskin područja, 
ali te potezkoce su u glavnom prometne. 

Tako Europa ulazi u godinu 1944. gospodarski pripremana za one zadaće, 
koje su joj u toj godini prema izjavama odgovornih državnika, namienjene, 
pa treća sačekati upotrebu proizvedenoga u namienjene svrhe. 

Velika Britanija danas je gospodarski mnogo ovisna o Sjedinjenim Ame¬ 
ričkim Državama. To su mnogo puta izjavili njeni najodgovorniji državmc., 
nema razloga ni malo sumnjati u istinitost njmovih neci. Velika Britanija bil¬ 
je u polovini 1943. godine dužna Sjedinjenim Američkim Državama preko i u 
milijardi dolara, dakle gotovo cjelokupni svojedobni obticaj dolarskin novča 
nica. To su jedva shvatljivo veliki imetci, a osim toga predala je Britak, 
Sjedinjenim Američkim Državama skoro sve svoje zlato, mnoge dionice vaz 
nm kolonijalnih poduzeća i t. d. Nije stoga nihakovo čudo, da se danas t. 
Velikoj Britaniji razpravlja ponajviše, osim o ratnom razvoju, o načinu raz¬ 
rješenja gospodarskih odnosa sa Sjedinjenim Američkim Državama. U obim 
državama sastavljene su osnove za to razriešenje (Keynes, Withe, Fraser), ali 
za sada sve na posebničku pobudu. Kod toga moramo ustanoviti da se danas 
tim problemom u obim zemljama bavi samo javnost, a naročito novinstvo, dok 
od strane službenih mjesta nije dana još nikakova izjava. Izgleda da službene 
osobe u obim državama imaju sada pred očima jedino ratne ciljeve, a sve 
ostalo prepuštaju budućnosti. 

Gospodarska snaga Sjedinjenih Američkih Država bez sumnje je velika. 
No ona je u isto vrieme zaposlena obskrbom svoje vlastite vojske na svim 
bojištima, uključivši i ono veliko na dalekom iztoku, ona velikim dielom ob- 
skrbljuje britanske vojske, a mora pružati znatnu pomoć i Sovjetskoj Rusiji. 
Govori se da je ovoj potanjoj dobavljeno u toku 1943. godine nekih 20.000 
oklopljenih kola, i oko 30.000 ostalih motornih vozila. Koliko su te brojke 
točne, jasno je, da nije moguće provjeriti, ali nešto će sigurno biti na stvari. 
Gospodarstvo Sjedinjenih Američkih Država bilo je godine 1943. cielo u znaku 

preoblikovanja od mimodobne na ratnu proizvodnju, pa je to vjerojatno tokom 
godine i dovršeno. 

No ipak ne možemo preći preko nekih činjenica, koje su se tokom prošle 
godine događale u tom taboru. To su neprestani štrajkovi i nejednaka razpo- 
djela dobara. Tako dok je u jednom đielu toga ratnog bloka, iz razloga nemo¬ 
gućnosti potrošnje na drugi način, bilo, žito upotrebljavano' za ogrjev, to je u 
drugim dielovima vladala strašna glad. 

Japan je u godini 1943. upotrebio sve razpoložlve snage za vojničko i 
gospodarsko, organiziranje osvojenog prostora. Gospodarski je vjerojatno' dosta 
uspio 1 , jer su ta područja toliko bogata, da izkorišćivanje ne predstavlja nika- 
kove poteškoće. Pitanje obskrbe Japana kaučukom, kovinama, sladorom, teksti¬ 
lom i zemnim uljem riešeno je i sva se njegova nastojanja danas svode na odr¬ 
žanje osvojenoga. 

Tako, uzevši u svemu, možemo reći, da je godina 1943. poslužila, više 
nego li ikoja do sada u poviesti, izključivo ratnoj proizvodnji. Posljedica je 
silno ojačanje na svim stranama. Vjerojatno je pak, da će proizvedeno tvo¬ 
rivo biti upotrebljeno u godini 1944., pa prema tome stojimo pred najvećim 
sukobima tvoriva, što ih je do sada sviet vidio-. Hoće li biti moguće i nadalje 
povećavati tvarnu masu, koja će biti upotrebljena ili će se, radi njene veličine, 
morati većina rada svesti na njeno održavanje i popunu, nije za sada moguće 
predvidjeti, a i dosadanje izkustvo nas uči, da nije uputno prepuštati se bilo 
kakovim predviđanjima. 

Dr. Davorin Mikšić 


Kale, oMjetnice 

Dr. JOSIP ANDRIC: 

PRED ČETIRISTOTOM GODIŠNJICOM SEOBE HRVATA U SLOVAČKU 

(Predavanje održano na Državnoj krugovalnoj postaji Zagreb 21. XII. 1943.) 

Hrvatski narod živi nekim svojim granama i ograncima i izvan gra¬ 
nica svog današnjeg državnog područja. Posebno značenje irnadu za hrvat¬ 
sku narodnu cjelinu one grane i ogranci hrvatskog narodnog stabla, koji su 
se pružili sjeverno od Mure, Drave i Dunava. Te nas hrvatske grane vežu 
s podunavskom kotlinom, a po njoj s narodima srednje Europe: s Niem- 
cima, Madžarima, Slovacima., i Česima. Najveća od tih hrvatskih grana jesu 
bunjevačko-šokački Hrvati, koji su svojim starosjedilačkom i svojim znat¬ 
nim brojem — ima ih oko 300 tisuća — učinili znatan dio Bačke i Bara¬ 
nje hrvatskim životnim područjem. Za njima dolaze Vodeni i Gradišćanski 
Hrvati, kojih ima do 100 tisuća u najzapadnijem dielu podunavske kotline. 
Na te Vodene i Gradišćanske Hrvate nadovezuju se izravno dva manja og¬ 
ranka dalje prema sjeveru: to su slovački i moravski Hrvati. I jedan i dru¬ 
gi od tih ogranaka je brojem malen — slovačkih Hrvata ima oko 5000, a 
moravskih još manje, — ali naše zanimanje privlače osobito zato, što sežu 
od svih Hrvata najdalje na sjever i što su se, iako- tako mali brojem, kroz 
stoljeća sve do današnjeg dana održali. 

Svi ti naši Hrvati, koji su se razsuli prema sjeveru od hrvatske držav¬ 
ne granice, potječu uglavnom od hrvatskih bjegunaca, koji su, kad su Turci 

u 15., 16 i 17. stoljeću zavladali najvećim dielom hrvatskog narodnog po¬ 
dručja, morali potražiti utočište dalje prema sjeveru, gdje su s hrva tskim 
starosjediocima, kojih je odvajkada bilo s one strane Dunava, Drave i 
Mure, stvorili jaka i brojna hrvatska naselja. Ta, su naselja između Tise 
i Blatnog jezera sezala sve do Budima na sjever, a zapadno od Blatnog je¬ 
zera sve do Požuna (današnje Bratislave). A kad su ovi zapadniji Hrvati 
pošli još i dalje na sjever, našli su se na području srodnih Slovaka i čeha, 
među kojima su se brzo udomaćili. Ti slovački i moravski Hrvati tvorili su 
izprva oveću skupinu naselja, ali su se tiekom vremena velikim dielom 
stopili s domaćim slovačkim i češkim življem te su se do danas održali tek 
u manjem broju. Ali tim su nam dragocjeniji dokaz o životnoj snazi i spo¬ 
sobnosti samoodržanja hrvatske korjenike. 

Slovački Hrvati slavit će u sliedećoj godini 1944. četiristotu godišnjicu 
svoje seobe u Slovačku. Poviestni kroničari naime bilježe, da su g. 1544. 
Hrvati naselili Devin, historijsko mjesto na ušću rieke Morave u Du¬ 
nav, gdje stoje i danas ruševine stare, Slovacima drage i svete gradine 
spominjući im, kako su tu stolovali slovački knezovi i kraljevi za doba 
davne slovačke samostalnosti prije provale Madžara u zapadne podunav¬ 
ske krajeve. Devin je uz Nitru najstarodrevniji grad slovačke poviesti. Na 
Devin hodočaste Slovaci na važne svoje narodne spomen-dane. Na Devin 
vode strance, da im tu pokažu svjedočanstvo o svojoj starodrevnoj narod¬ 
noj i državnoj samostalnosti. Taj za slovački narod tako slavni Devin na¬ 
selili su eto Hrvati, kad su poslije mohačke bitke u većem množtvu stva¬ 
rali naseobine od Drave i Mure prema sjeveru. Prešavši kod tadanjeg Po¬ 
žuna preko Dunava zaposjedoše Devin g. 1544. Tada je tu bilo već i nje¬ 
mačkih naseljenika, s kojima su Hrvati odsad činili glavni dk> stanovnika 
Devina. Još sto godina kasnije piše g. 1654. bratislavski prepošt Juraj Dra- 
šković, također Hrvat, u izvještaju o kanonskoj vizitacij, da je Devin mje¬ 
sto, u kojem žive uglavnom Hrvati i Niemci i u kojem je bio župnik Hrvat 
Lovro Turković, a učitelj neki Niemac. Niemci su Devin prozvali Theben, 
a Hrvati Tibanj. Danas u Devinu više nema Hrvata, nego su se pretopili u 
Slovake, koji tvore tu samo još trećinu stanovnika prema dvie trećine Nie- 
maca. Devin je g. 1938. pripojen Njemačkoj. 

Nekoliko kilometara sjevernije od Devina je današnje selo Devin¬ 
ska Nova Ves, gdje su se Hrvati naselili u isto vrieme, kad i u Devinu, 
kojemu je to selo tada i pripadalo. Za razliku od Devina, gdje Hrvata više 
nema, u tom su se selu održali sve do današnjega dana, a što je još važnije, 
to je danas najveće hrvatsko selo u Slovačkoj uobće, jer od 3009 stanov¬ 
nika njegovih jesu 2000 Hrvati. Hrvati to svoje selo ne zovu, kako se ono 
danas službeno naziva, nego mu vele: Nuovo Selo. Svi Hrvati u tom selu 
govore hrvatski, a i sviest, da su Hrvati, ostala je u njihovim dušama 
živa. Kad sam ljetos posjetio Devinsko Novo Selo, pohodio sam kuću se¬ 
oskog načelnika Julija Vika. Bila je nedjelja po podne, pa je načelnik bio 
zaposlen u mjestnoj zadruzi, a kod kuće sam zatekao samo njegovu ženu 
Betku, rođenu Martanovićevu. čitala je pučki tjednik »Katoličke Novmy-, 
kad sam ušao. čuvši, da sam došao iz Hrvatske, samo se iznenadno' digla 
i rekla: »Hvala Bogu, da je i nama netko došao iz Hrvatske! Dolaze Hrvati 
u Slovačku, čitamo o tom u novinama, ali nikad da dođu i ovamo k na¬ 
ma...« I razpripoviedala se sva oduševljena, kako 1 često slušaju zagreba¬ 
čki krugoval, kako joj se kći Gizela udata Pivarčekova mnogo bavi prošlo¬ 


šću Hrvata, kako je njena nećakinja Paula Beseđova oduševljena za sve, 
što je hrvatsko, kako joj njen nećak iz vojske piše hrvatski, kako je prije 
nekoliko mjeseci umrla 92-gođišnja starica Betka švirecova, koja je ve¬ 
oma mnogo znala o prošlosti i starini novoselskih Hrvata itd. Sam načel¬ 
nik Vlk, kojega sam kasnije našao u zadruzi (oni vele »banka«), kazao' mi 
je, da je njegovo prezime zapravo Vuk te da se tako nalazi zapisano još u 
istarim zapisima iz g. 1832., ali da je kasnije poslovačeno, no on je sve¬ 
jedno ostao Hrvat, kao što su Hrvati i Vlašići, Tonkovići, Bankovići, Đur- 
kovići, Martanovići, Blažići, Božići, Ribarići, Lončarići i drugi, koji u No¬ 
vom Selu nose još čista hrvatska prezimena. Hrvatska odpornost i žilavost 
stanovnika Novog Sela je po kazivanju načelnika Vika tako • jaka, da se 
svaki, tko se kao Slovak doseli ili priženi iz bližega ili daljega, pohrvati, 
to jest nauči hrvatski govoriti. A Hrvati u tom selu govore čakavskim nar¬ 
ječjem — znak, da su se doselili iz primorskih strana. 

Isto su tako čakavci i hrvatski naseljenici u nedalekom selu Du¬ 
bravka, koje Hrvati zovu Dubrava. Nalazi se 4 km udaljena od Novog 
Sela smjerom prema Bratislavi. I ta hrvatska naseobina potječe iz istog 
doba kao i Devin i Devinsko Novo Selo, dakle iz četrdesetih godina 16 sto¬ 
ljeća. Dubravka je u prošlosti više puta težko stradala, osobito za vrieme 
Rakoczijevih ustanaka. A g. 1866. tu je bila posljednja bitka u tadanjem 
prusko-austrijskom ratu, pa je tom prilikom cielo selo izgorilo. U selu su 
dvie crkve, veća iz 14. a amnja iz 17. stoljeća. Na blagdan sv. Damjana je 
tu veliko proštenje, na kojem su se tu prije sastajali Hrvati i iz krajeva 
južno od Dunava i iz bivše Austrije. Danas Dubravka broji oko 900 stanov¬ 
nika, koji su hrvatski jezik znatno manje sačuvali od novoselskih Hrvata. 
I tu se iztiče cieli niz hrvatskih prezimena kao Bučići, Brenčići, Pavlako- 
vići, Lučanići, Mikletići i druga. A oko Dubravke su i brežuljci i šume s 
hrvatskim nazivima, na pr. Glavica, Mikina draga, Lugi, Grabe itd. 

Uz Novo Selo i Dubravku poznato je danas još kao hrvatsko selo u 
Slovačkoj Hrvatski Grob, o kojem se od svih hrvatskih naseobina u 
Slovačkoj do danas kod nas u Hrvatskoj najviše čulo i pisalo. Hrvatski 
Grob leži posve na drugoj strani, nekih 40-tak km iztcčno od Bratislave. 
U njemu se govori i drugim narječjem, to jest kajkavsko-ikavskim. 

U doba, kad su se Hrvati naselili u Slovačkoj, nastalo je tu preko 20 
hrvatskih naselja, od kojih su do danas samo spomenuta tri sela: Devinsko 
Novo Selo, Dubravka i Hrvatski Grob sačuvali svoj hrvatski značaj i je¬ 
zik. K njima bi se mogao još pribrojiti Lamač, tri km udaljen od Du¬ 
bravke. Hrvati su ga zvali Lamuoč ili Horvatski Lamuoč. U njemu su se 
Hrvati naselili oko g. 1580., dakle 40-tak godina kasnije nego u Devinu 1 
Novom Selu, ali danas gotovo nitko više tu ne zna govoriti hrvatski. 

Ostala hrvatska naselja u Slovačkoj pružala su se prema gradu 
Trnavi i Nitri razsijana naširoko. U mnogima su sačuvana još hrvatska 
prezimena, ali drugih hrvatskih značajki nema nikakvih. Od Hrvata po¬ 
stali su Slovaci. 

O Hrvatima u Slovačkoj uobće, a o tri sela, koja su do danas ostala 
hrvatska, postoji kod Slovaka liepa literatura. Dva glavna djela o slovač¬ 
kim Hrvatima — »Podunajska đedina« od Antona Vaclavika iz g. 1925., l 
»čakavske narečie v slovenskom Podunaju« od dra Vaclava Važnoga iz 
god. 1927. — nagrađena su nagradom Matice Slovačke, pa je to najljepši 
znak, kako se pitanje slovačkih Hrvata u bratskoj Slovačkoj cieni. I sam 

s radošću iztičem, kako su me baš moji slovački prijatelji upozorili na slo¬ 
vačke Hrvate, koje sam tako prije petnaest godina prvi put pohodio. Ko¬ 
likogod se Slovaci zanimaju za pitanje tih naših Hrvata u njihovoj zemlji 
te o njima imadu i literaturu, toliko moramo nažalost reći, da se kod nas 
sve do nedavna nije vodilo o tom hrvatskom ogranku dovoljno brige. 

Neka četiristogodišnji jubilej seobe tih Hrvata u Slovačku, koji do¬ 
lazi evo naredne godine, bude jak poticaj, da se zanimanje za tih danas 
još sviestnih 5000 Hrvata, koji žive u Slovačkoj kao živa spona između te 
bratske zemlje i naše hrvatske domovine, što jače probudi i ojača, te da 
ti naši slovački Hrvati osjete, da iza njih stoji i njihova davna domovina 
Hrvatska svom svojom pažnjom, ljubavlju i pomoću onako, kako to svaki 
sviestni narod osjeća i čini prema svojim najmanjim i najdražim ogran¬ 
cima. A slovački su nam Hrvati najdraži hrvatski ogranak baš zato, što 
po njima jače i toplije osjećamo i bratsku blizinu slovačkog naroda i slo¬ 
vačke zemlje, u kojima ti naši Hrvati već puna četiri stoljeća sretno i za¬ 
dovoljno žive. 


JČKOto /.ije. i t listova•. 


NOVI LUČONOŠA HRVATSKE MISLI 
(Uz izlazak mjesečnika »Hrvatska misao«, glasila Glavnog pododbora Matice 

Hrvatske u Sarajevu) 

Konačno, ali još uviek na vrime, udovoljeno je živoj potrebi, da se u Sa¬ 
rajevu počne izdavati jedan mjesečnik, koji bi zahvatio u svome radu sva pi¬ 
tanja narodnog života i tako poslužio podizanju naših iztočnih krajeva. Osnu¬ 
tak Glavnog pododbora Matice Hrvatske u Sarajevu stvorio je najbolji pred¬ 
uvjet za ostvarenje takvog posla, pa danas već imamo- prvi dvobroj nove smotre, 
koja nosi značajan naslov »Hrvatska misao«. Bilo bi možda suvišno na široko 
iztlcati, kako sva hrvatska javnost s oduševljenjem pozdravlja pokretanje 
ovog mjesečnika. Ovakav posao ne može se drugčije uobće glodati, jer pokre¬ 
tanje kulturne i prosvjetne revije u krajevima, koji su sustavno bili odtuđivani 
od Hrvatske; koji su bili odciepljeni od hrvatskog debla; koji su postali ža¬ 
rištem žestokih borbi, jer se neprijatelj nije do danas pomirio s načelom nji¬ 
hova hrvatstva; koji su dali bezbroj znanih i neznanih junaka i mučenika od 
10. travnja na ovamo; kojih je pučanstvo na nekim mjestima po nekoliko puta 
moralo napuštati domove — predstavlja nacionalno-kulturni posao prvog reda 
i težko mu je naći ravna na ovome području. 

Pred nama se nalazi dvobroj »Hrvatske misli« za studeni i prosinac 1943. 
Iza dosta neukusna i staromodna crteža na omotu sliede 64 stranice teksta u 
leksikonskom formatu, gdje nam se prikazuje svojim radovima llep broj knji¬ 
ževnika i javnih radnika. Smotra dima tri. urednika, Ahmeda Muradbegovića, 
dra Dragutina Kambera i Aliju Nametka. Dvojica od ovih poznati su našoj 
javnosti kao vrlo dobri književnici, jedan u prvom redu kao dramatičar, drugi 
kao pripovjedač, dok je Ime dra Dragutina Kambera široj javnosti slabije po¬ 
znato, ali u Sarajevu vrlo dobro poznaju njegovo vrstno pero. Kao publicista 
napisao je bezbroj dobrih članaka i manjih razprava, a kao novinar bio je 
urednik sarajevskog hrvatskog dnevnika »Narod«, koji je Jugoslavija u za- 

metku ugušila, i neko vrieme urednik »Katoličkog tjednika«. Sada je stalni su¬ 
radnik Državne krugovalne postaje Sarajevo i sarajevskih Ustava, gdje piše 
vrlo zapažene članke. Lani je izdao knjižicu pod naslovom »Lik Poglavnika«, 
u kojoj je prikazao u glavnim crtama hrvatskog narodnog vođu i državnog 
Poglavara. 

»Hrvatska misao« predstavlja se hrvatskoj javnosti u članku tog naslova, 
koji je napisao dr. Dragutin Kamber. U svome članku dr. Kamber iznosi 
ulogu misli u narodnom životu. On kaže na jednom mjostu: »Ni država ni 
narod nisu toliko ni zajednica rase, ni jezika, ni! religije, ni predaje, nego živa 
i neprestana djelatna volja 1 nastojanje, da se nešto zajednička učini i po¬ 
stigne. To je svakodnevni' plebiscit, život u neprestanom gibanju, razvitak u 
neprestanom usavršavanju. Nema li toga, nastupa razpađanje i smrt. Pred 
ovom dinamikom državne i narodne volje mora prednjačiti i svietliti velika, 
zajednička misao. Jer vladati ne znači toliko prisiljavati, koliko predobivatd i 
osvajati duše, ili, drugim riečima, zadobiti duhovnu prevlast nad ljudima i uči¬ 
niti, da u dušama zavladaju staline, zajedničke misU i nakane.« 

članak završava ovim riečima: 

»Bez umišljene preteneioznosti, aU i bez izvještačene i pretjerane skrom¬ 
nosti, nastojat čemo, da u našoj 1 »Hrvatskoj MISU« izgradimo barem jedan 
mali svjetionik hrvatske misli i da putem pisane rieči u razpravama i u član¬ 
cima, u pjesmi, noveli t u feljtonu prikupimo starije, a nađemo i odgojimo 
mlađe te pomognemo duhovno ujediniti sve Hrvate u radu za Hrvatsku«. 

Ahmeđ Muradbegović objavljuje članak pod naslovom »Prabiče Bosne« u 
kome uranja u prabiče ove hrvatske zemlje i nastoji' je objasniti ’i prikazati 
onakvu, kakva jest. Tkogod voli ovu hrvatsku zemlju mora pročitati ove stra¬ 
nice da bi ga one potakle na želju za spoznaju ove naše najosebujnije zemlje. 
A takvih Hrvata mnogo trebamo, zapravo svi bi takvi morali biti. Jer: 
»Onome, koji je razumio to prabiče Bosne — kaže Muradbegović — ono je 
dalo svu svoju dušu i sve svoje snage. Onaj koji Bosnu nije shvaćao i razu- 
mlevao, taj ju je zauviek izgubilo. To prabiče Bosne je jače od svih utjecaja i 
od svih uljudbenih naturanja, jer je ono svojom snagom prodahnulo i oživjelo 
ne samo ljude, nego i samu prirodu oko sebe.« 

Alija Nametak, poznati naš pripovjedač, objavljuje novelu »Trava zabo- 
ravka« pisanu onako dobrim jezikom i stilom, kako su to sve njegove novele. 
Sadržaj je prođahnut narodnim vjerovanjem i ljubavlju. 

Semsudin iSarajlić, književnik, predsjednik Glavnog pododbora Matice Hr¬ 
vatske dokazuje vrlo dobrim dokazima, da je Bosna kičma Nezavisne Države 
Hrvatske, članak je dosta suhoparan, ali je pun velikih istina o bogatstvu bo- 
sansko-hercegovačke Hrvatske. * 

Iza ovog članka slieđi pjesma Stipe Barlšića »Dobri Bošnjani«. Pjesnik 
prikazuje naše Bošnjake u prilično drugačijem svietlu nego to čini Muradbe¬ 
gović u spomenutome članku. 

Dr. Dragutin Kamber objavio je u ovome dvobroju »Hrvatske Misli« i čla¬ 
nak »Hrvatska i rađanje«, u kome razpravlja o problemu podmlađka, odnosno 
o rađanju djece. Kao dobar povjestničar pozvao je dr. Kamber u pomoć dosta 
primjera i dokaza iz poviesti raznih naroda, kojima živo prikazuje što jednome 
narodu priprema opadanje porođaja. 

Enver čolaković, dobitnik Matičine nagrade za najbolji roman, objavljuje 
pjesmu »Bosanska rapsodija«. Da u kratko prikažemo sadržaj ove pjesme na- 

vest ćemo početne stihove svake od šest kitica: »Iz naših vrleti pobjegle su 
vilel — 1 Kroz gudure naše satir ne skakuće. — U srdcima našim umrle su 
bajke. — Kroz vrleti naše mrše koze brste. — Kroz gudure naše konjćići se 
veru. -— U srdcima našim gospodari tuga...« Ovaj posljednji stih u suŠtoj je 
opreci s Bariševićevim: »Vavik su jim lica nasmijana, sritna. ..« 

Nestor bosansko-hercegovačkih književnika i javnih radnika Ivan Aziz 
Milićević piše o svome prijatelju, nedavno preminulom povjestničaru Marku 
Perojeviću. Iza ovog članka sliedi pjesma Mladena Petrinića »Šeher«. 

Uz liep broj slika, koje su po svoj prilici odtisnute sa iz sarajevskih mu¬ 
zeja posuđenih klišeja, objavljuje đr. Jozo Petrović, upravitelj muzeja u m. 
članak pod naslovom: »Muzealci 1 muzeji u hrvatskim pokrajinama«. Prika¬ 
zavši rad nekih starih hrvatskih muzejskih trudbenika đr. Petrović iznosi po¬ 
datke o svim muzejima u Nezavisnoj Državi Hrvatskoj, da se na koncu naj¬ 
duže zaustavi na Hrvatskom državnom muzeju u Sarajevu, ikome je više od 
đvie godine bio upraviteljem. Članak je pisan stručno ali dosta nespretno i 
kao da uređničtvo mjesečnika nije u nj ni zavirilo, toliko u njemu ima su¬ 
višnih rečenica. Slike pak, kojima je članak prošaran, sve su različite veličine, 
a mnoge i ne govore mnogo u ovom nestručnom obćekultumom mjesečniku, pa 
su pomalo i suvišne. 

Prof. Vladimir Jurčić, vrlo marljivi sarajevski kulturni radnik, piše o 
književnom izrazu Bosne. Govoreći o krajoliku kao komponenti umjetničkog 
stvaranja on navodi po nekoliko kitica iz vlastitih pjesama, kako bi čitaocima 
predmet što bolje približio. Da prikaže bar u nekoliko rečenica najznačajnija 
imena bosansko-hercegovačkog Parnasa prof. Jurčić govori o dvadesetorici 
književnika i tu se vidi, da nije u cielosti zahvatio bosansko-hercegovačke pisce, 
pa je prikaz nepođpun. 

Trebalo je konačno napisati i jedan članak o sarajevskom kazalištu. Kako 
je prof. Jurčić stalni kritičar ovog kazališta u mjestnom dnevniku, toga se 
posla prihvatio Enver Colaković, koji je u četiri stranice teksta iznio zbilja 
mnogo misli i opažanja. Čitajući članak čovjek doduše dobiva dojam, da Co- 
laković želi docirati i da je uvjeren, kako mnoge stvari u Sarajevskom kaza¬ 
lištu ne bi izgledale onako, kako izgledaju, kad bi on imao utjecaja u kaza¬ 
lištu. Ali, mora se priznati, kazalištna će se uprava moći dobro okoristiti ovim 
člankom, a posjetitelji kazališta kao !i mnogi drugi čitaoci »Hrvatske Misli« 
doznat će tu za velike napore, koje sarajevsko kazalište ulaže u svoj rad. 

Dr. Ivan Jablanović piše o mađarskom državniku Hrvatu Jurju Utješi- 
noviću. Mislimo, da je članak bez dovoljnog razloga raztegnut na skoro četiri 
stranice. Završava ovim liečima: »Djelovanje fratra Jurja nije preko Drave (t. 
j. u Hrvatskoj) nalazilo puno odjeka. Svojoj rođenoj domovini Hrvatskoj nije 
on ništa osobito nii priradlo, a nije joj ni u čemu osobito ni naškodio«. 

»Trebevića sjaj« naslov je pjesme Vladimira Jurčića, u kojoj on hvali ovu 
liepu goru i što no rieč -— u zviezde je kuje. Malo je čudno, da Trebević, koji 
je u četvrtoj kitici ove pjesme »napeo žile« u petoj kitici već se njegovi bre¬ 
žuljci »kao janjad miču« i on »s vječnog mjesta stupa«. Još nekoliko sličnih 
fraza i pjesma je gotova. Čovjek ne bi vjerovao, da ovo piše isti onaj Jurčić, 
koji je pred desetak godiiha objavljivao mnogo vrieđnije stihove. 

Vladislav Kušan pridružio se našim Sarajlijama člankom o- Mujadžiću S 
kojega preko stare Murađbegovićeve »česme« prelazimo na podlistak. 

Tu je na prvom mjestu prikazan stogodišnji rad Matice Hrvatske. Iza tog 
članka nalaze se kritike pet premiera novog kazalištnog godišta. List se tako¬ 
đer osvrće i na djelatnost Državne krugovalne postaje Sarajevo. 

U »Književnom životu« piše Hamiđ Dizdar najprije obćenito o knjižar¬ 
skoj i nakladničkoj djelatnosti u Sarajevu a zatim prikazuje dv,ie knjige, koje 
su se u posljednje vrieme pojavile u izlozima sarajevskih knjižara. To je 
drama Abđurahmana Nametka »Blagdan života« i lirika Ismeta Tabakovića 
»Opalo lišće«. Pohvalivši dobru dramu sadašnjeg intendanta banjalučkog kaza¬ 
lišta, koja je lanlil u Sarajevu doživjela velik uspjeh, svjetovao je Dizdar Is- 
metu Tabakoviću, naravno među redcima, da se okani jalova posla oko pisa¬ 
nja stihova, koji govore o preziranju borbe za kruh, stupanja kroz život s li¬ 
rom u ruci i si. Pod gornjim skupnim naslovom prikazuje Dr. Anto Livajušić 
sarajevsku svećeničku reviju »Vrhbosnu« od njezina osnutka do danas. U na¬ 
stavku »Književnog života« piše prof. Vladimir Jurčić o svom starijem prija¬ 
telju Ivši Bošnjaku Dragovafikom, književno-kultumom radniku, koji je pred 
kratko vrieme proslavio u Sarajevu 45. godišnjicu književnog rada. Hamid 
Dizdar prikazao je čitaocima pjesme Stjepana Jakševca pa s time i s nekoliko 
manjih bilježaka dolazimo' do' 64. strane »Hrvatske misli«. 

Prikazali smo u kratkim crtama sadržaj ovog dvobroja novog našeg mje¬ 
sečnika, da bi se vidilo, s kakvom ozbiljnošću su sarajevski kulturni radnici 
pristupili ovom važnom narodnom poslu. Naravno, da se u ovom prvom dvo¬ 
broju nalazi i mnogo priloga, koji ne odgovaraju željenoj visini revije, ali ako 
ovaj dvobroj uzmemo kao cjelinu, on predstavlja prosjek kroz stvaranje ove 
značajne skupine provoboraca. 

. Na cieloj je hrvatskoj javnosti sada, da ovaj mjesečnik pomogne u nje¬ 
govim nastojanjima. U prvom redu treba našim Sarajlijama mnogo dobre su¬ 
radnje, kako sarajevski pisci i javni radnici ne bi bili previiše obterećeni dava¬ 
njem mnogih priloga i kako bi se iztakla povezanost svih naših krajeva, a zatim 
je potrebno što više pređplatnika, kako bi list zašao u sve hrvatske krajeve i 
tako se i na taj način manifestirala povezanost hrvatskih zemalja. 

Obzirom na dobru volju i visoku hrvatsku sviest pokretača možemo se 
svakako nadati, da će »Hrvatska Misao« imati liepu budućnost. 

Jerko Skračlć 

JĆKouCka 


STVARALAČKI RAD U HRVATSKOJ NA PODRUČJU KNJIGE 
U 1943. GODINI 

Narod, koji posjeduje fizičku i duhovnu odpornost i snagu može vedro 
gledati u svoju budućnost, pa makar ga snalazile i najteže kušnje na putu 
političkog, kulturnog i gospodarskog razvoja i uzpinjanja. 

Hrabro junačko srdce i čvrstu desnicu nameće poviest, često puta, kao 
potrebu posjedovanja svakome narodu, što bi bilo od Iraca, Finaca,’ Hr¬ 
vata, Arbanasa, Bugara i Slovaka, kad ne bi bili imali mogućnosti da se 
brane mužki i junački i da samo tako pokažu svim zavojevačima i imperi¬ 
jalistima da će za osvajanje svojih prava upotriebiti sva razpoloživa sred¬ 
stva. Kolikogod je važna bioložka i fizička odpornost naroda još je važnija 
snaga duha i nadmoćnost uljudbe. Tamo gdje je idealizma, nesebičnosti, 
žive vjere u pravdu, težnje k dobrome, liepome i uzvišenome, gdje se idejna 
i duhovna dobra predpostavljaju materialnim, gdje se prezire bogatstvo i 
razkoš, a cieni skromnost, ljubav i sloga, gdje se ljudi tradicija i histori- 
zam, a s kritičnošću primaju naleti modernizma, tamo je duhovna snaga 
i ta je u poviesti mnogih naroda bila glavni nosilac nepobjedivosti. Hrvat¬ 
ski narod je pokazao i svoju bioložku i duhovnu snagu, a dokaz da je tako 
jest njegova ođrživost i svježina i uz najgore uvjete, koje je poviest jednom 
narodu mogla namieniti. Bioložki i duhovno su nas tlačili razni neprijate¬ 
lji, ali nas nije nestalo. Bacani smo širom cielog svieta, ali Hrvati su se 
uviek snašli i gdje god su došli pa i u manjim skupinama pokazali su 
svoju spretnost i duhovnu nadmoćnost nad mnogima. Uza svu težku i ne¬ 
smiljenu sudbinu, koja je posljedica geopolitičkog položaja Hrvatske i u 
vječnom razpinjanju između Iztoka, Zapada, Sjevera i Juga, hrvatsko na- 
lođno zajedničtvo oblikovalo je svoju dušu i izrazilo u najljepšim pje¬ 
smama, nošnji, običajima, pravnom i etičkom poimanju, što ni jedan narod 
u svietu nema. A preko svojih sinova opet je progovorio i dao vriednih 
djela uljudbi čovječanstva kao i svojoj vlastitoj. Uza sve to skupa Europa 
nas je često podcienila. Nije nas poznala. Ali je jedno morala znati, a to je 
dok je Hrvat lavovski branio svoje sveto tlo, da je ujedno vršio svoje gra¬ 
ničarsko europsko poslanje. Dok se je Hrvat hrvao s najezdom sa Iztoka, • 
dotle je Zapad filozofirao i do virtuoznosti razvijao svoj duh i oblikovao se 
u gotici i baroku. 

I danas hrvatski narod proživljava u pojačanom obliku svoju histo¬ 
rijsku sudbinu i bije krvavi boj za svoj vlastiti obstanak i opet izkupljuje 
europsko poslanje. Hrvat je i danas vojnik i na svojem vlastitom i europ- > 
skom frontu. Uzkrsnuće hrvatske države podjarilo je sve neprijatelje hr¬ 
vatstva, koji uperiše svoje oštrice, da je podkopaju u njenom organizacij¬ 
skom početku. Hrvatska zemlja je postala poprištem strašne i podmukle 
promičbe i borbe smišljane i izvađane po planovima boljševičkog komu¬ 
nizma, srbsko-bizantijskog despotizma i angloamerikanskih zamućivanja. 
Danas hrvatski narod pati, pogiba i brani se. Vjeruje u pravo na svoju 
slobodu i suverenost i duhovno ne klonjava. Drži do časti svojeg ognjišta, 
svetosti zakona i vjere, ljubi svoju zemlju i s nje se ne da. 

I kad su se danas napregle sve fizičke narodne snage da očuvaju 
hrvatsko zajedničtvo, podržavane su snagom duha koji je vrlo radin, budan 

i stvaralački. U Hrvatskoj se ratuje i pada, ali u Hrvatskoj se radi i du¬ 
hovno stvara. Uzimajući u obzir prilke koje nameće ovaj totalni rat mo¬ 
žemo biti i dosta zadovoljni. Doduše količina stvorenih djela ne mora biti 
uviek dobar znak za podpun uspjeh i veliku vriednost ali uz veliku volju i 
uz mnogo poslenika, uviek će ostati i vječno vriednih djela. 

O vriednosti onoga što je stvoreno na našem književnom polju djelo¬ 
mično je kritika već rekla svoje — a poviest će svakome dati svoje pravo 
mjesto. Mi ćemo u ovom slučaju dati samo letimičan prikaz svega onoga 
što je izdano na području Nezavisne Države Hrvatske kroz 1943 godinu. 
Obćenito je zapaženo da se mnogo piše i izdaje —. nekoji čak naglašavaju 
da više nego ikada prije i u bolja i staloženija vremena. 

Glavno ravnateljstvo za promičbu kroz 1943. godinu izdalo je odobre¬ 
nje za tisak za 400 rukopisa. Ovdje je ubrojeno, osim književnih, naučnih, 
publicističkih, vjersko-nabožnih, poučno-gospođarskih, nacionalno-politič- 
kih, promičbenih, humorističnih i satiričnih brošura, i sve vrste izvještaja, 
zbornika raznih kulturnih, prosvjetnih, športskih i gospodarskih udruže¬ 
nja. Mora se imati na umu, da ovdje nisu ubrojena izdanja Hrvatskog 
Izđavalačkog Bibliografskog Zavoda i Hrvatske Državne Tiskare, koje su 
zakonskom odredbom izuzete od cenzure. 

Kroz prošlu godinu tiskano je u Hrvatskoj blizu četrdeset novih 
zbirka pjesama. I novim zbirkama javio se je liepi broj i starijih, već pri¬ 
znatih pjesnika, kao i mnogo mlađih, koji su se predstavili hrvatskoj kul¬ 
turnoj javnosti s prvim zbirkama. Među prvima navodimo imena: Frane 
Alfirević »More i daleki gradovi«, Oto šolc »Zvuci i dodiri«, Vinko Kos 
»šišmiš«, Branko Klarić »Srebrni kovčeg« i »Svjedočanstvo zemlje«, Vinko 
Nikolić »Oslobođeni žali«, Franjo Domović . »Začarano jezero«, i Marko 
Lanđekić »Oaza tuge«, s prvim zbirkama su se predstavili Stjepan Jakše- 
vac »Pjesme«, Kruno Quien »Rime«, Dragutin Kolak »Mistika cvieća«, Dra¬ 
gutin Boranić »Sutoni«, Ismet Tabaković (Sarajevo) »Opalo lišće«, Stanko 
Dominić »Sunce z naših bregov«, Ernest Neugebauer »Zaustavleni čaši«, 
Petrić-Milošić (Sarajevo) »Lirika dvojice«, Zlata Eisenstađter »Od proljeća 
do jeseni«, Josip Pusztay (Brod) »Pjesme o daljinama« i Ante Jerkov »Ne¬ 
pisana, pisma«. Osim toga Hrvatska Akademija znanosti i umjetnosti je 
izdala zbirku narodnih pjesama iz Dalmacije, koje je skupio Vladoje Bersa 
i Družtvo sv. Jeronima zbirku pjesama o Ivi Senjaninu koje je skupio po¬ 
kojni o. Stjepan Grčić. S njemačkog je preveden Ekkehardov spjev »Valter 
junak akvitanski«, a na njemački je preveden i tiskan izbor iz naše lirike 
pod naslovom »Kroatiens Seele im Lied«, uredio Buttlar-Moscon i Camilla 
Lucerna »Baladen.« 

I na području književne proze, romana, novela, pripoviesti, eseja i 
drame, prošla je godina bila plodonosna. Možda bolje kvantitativno nego 
kvalitativno. O tome konačnu rieč izreći će književna kritika. 

Novim proznim djelima pojavili su se Zvonimir Remeta »Grieh«, .Raj- 
munđ Kupareo »Baraban«, Sida Košufcić »Vrieska«, Ton Smerdel »Susret s 
piscima i knjigama« — eseji, Juraj Jurjević »Čovjek« — eseji, Drago Če- 
pulić »Pjesnici i filozofi« — eseji, Jušić-Seunikova »Jedna žena« — roman, 
Ante Dean »Novele«, Ivan Triplat »Krug« — roman, Slavko Ježić »U sjeni« 
— novele, Marin Bego »Djeca ulice« — drama, Ivan Piškorec »Mlina- 
revi« — pripoviesti, Velimir Deželić »Divlji oganj« — roman, Ante Jakšić 
»Šana se udaje« — roman, Zvonimir Veljačić »Novele«, Marija Radić 

»Obična žena« — roman, Franjo Babić (Osiek) »Vjerna zemlja« — roman, 
Josip Andrie »Sunčani vinogradi« — izbor katoličkih pripovjedača, Petar 
Giunio »Iz moje primorske bilježnice« i »'Pripoviesti izpod masline«, Marko 
Fotez »Feljtoni«, »Sadržaji opera« II. izdanje, »Kamenčići putničkog mo¬ 
zaika«, »Theatralia« i »Pisma iz Njemačke«, Habeduš-Katedralis »Dora 

Rubido« _ drama, Alija Nametak »Ramazanske priče« (II izdanje), Ab- 

đurahman Nametak »Blagdan života« — drama, Ljubo Babić »Majstori 
preporoda i hrvatska umjetnost« — eseji i studije, Antun Bonifačlć »Mla¬ 
dice« _ roman II. izdanje, Mirko Bogović »Pripoviesti«, August šenoa — 

Djela, Franjo Horvat-Kiš »Djela«, Ante Dukić »Dnevnik jednog magarca« i 
»Misli« na njemački prevedeno i Stjepan Perčević »Njive zovu« — novela. 

Poznata je činjenica, da su Hrvati uviek budno i s velikim zanima¬ 
njem pratili kulturno stvaranje drugih naroda, pa je uviek bilo volje, smi¬ 
sla i potrebe da se vriednija djela prevedu na hrvatski. Kroz prošlu godinu 
prevođeno je vrlo mnogo i to gotovo samo beletristika. Najviše su zastu¬ 
pani njemački pisci. Prevedena su sliedeća djela: Dauthenday »Grabež- 
ljivci«, Grabenhorst »Neshvatljivo srđce«, Hauptmann »Otok velike ma¬ 
tere«, Ricarda Huch »Slučaj Dra Deruge«, Hellmuth Unger »Robert Koch«, 
Mirko Jeluschich »Hanibal«, Kellermann »On i Ona«, W. Keyser »Pandur¬ 
ski baron Trenk«, Schneider »Don Francisco de Goya«, Obermaier »Ukrai- 
na«, Karl May »Za tuđim tragovima« i »Božić« i Bruno Brehm »Apis und 
Este«. 

Od francuzkih pisaca prevedeni su kroz prošlu godinu: Octave Aubry 
»Kralj Rima«, Belbenoit »Suha giljotina«, P. Benoit »Orijaški nasip« i 
Victor Hugo »Jadnici«. 

Talijanskih pisaca je prevedeno 6 i to: Calzini »Mletačka glumica«, 
D’ Ambra »život u dvoje«, Majjochi »život kirurga«, Ravazzini »Rafael«, 
Pirandelo »Njen muž« i Luzzati »Caterina de Medici«. S englezkog su pre¬ 
vedena dva romana i to Lawrence »Sinovi i njihove ljubavi« i Hervey Al- 
len »Antonio Adverso«. 

Od norveških pisaca prevedeni su: Knut Hamsun »Skitnice«, Sigrid 
Unđset »Kristina« i Olav Duun »Uspomena«. Holanđani su predstavljeni 
kod nas s dva imena: Timmermans »Petar Breugel« i Huizinga »U sjeni 
sutrašnjice«. 

Sa slovačkog su prevedena dva književna djela i to: Mile Urbana 
»U mrežama« i Jozefa Hronskoga »Josef Mak«. S finskog je preveden ro¬ 
man od Gunnar Finne-a »Straža na Zviru« i tiskano je drugo izdanje ro¬ 
mana »Silja« od Sillanpee-a. švedska književnost je prestavljena s ime¬ 
nima Helstrema »Ideja majstora Lekholma« i Gulbrassena »I vječno pje¬ 
vaju šume«. Od ruskih pisaca je preveden Ivan Bunjin »Život Arsenjeva«, 
od Španjolaca Graziani »Pravila za život«, od Ukrajinaca Štefanyk 
»Sinovi«, od Bugara ‘Zagorčinov »Legenda sv. Sofije«, od Amerikanaca 
Smitter »F. O. Detroit« i od Mađara Zilahy »Kad duša zamire«. 

U nekoliko zadnjih godina nastoji se kod nas poboljšati pitanje dječje 
književnosti. Umjetnička i samo izključivo vriedna djela za djecu i mla¬ 
dež mogu i moraju iztiskivati šund i stripove, koji su često sredstvo ra- 
čundžija, da se obogate. Zato je i Matica Hrvatska kao prava narodna i 
prosvjetna ustanova osnovala svoju omladinsku knjižnicu u kojoj izdaje 
djela domaćih i stranih pisaca, koja su na dostojnoj umjetničkoj i odgoj¬ 
noj visini. Osim Matice Hrvatske izdaju knjige za mladež još »Hrvatsko- 


pedagožki književni zbor«, promičbeni odjel ustaške mladeži i Savez hrvat¬ 
skih učiteljskih družtava u Zagrebu, koji je pokrenuo svoju malu knjiž¬ 
nicu »Smilje«. Uz ove i pojedina nakladna poduzeća izdaju po koju knjigu 
za mladež. Pored domaćih autora Ivane Brlić-Mažuranić, Josipa Cvrtile, 
Zdenke Jušić-Seunikove, Skender-Fabkovića, Ernesta Radetića, M. Gor¬ 
skoga, Josipa Rukavine, Mije Vrkljan, Stjepanova, Slavka Ježića i Zlatka 
Špoljara, prevedeni su Andersen »Put male sirene« i »Slavuj«, Bonsel- 
Ewald »U prirodi«, Johanna Spyri »Haidi«, Collodi »Pinokio«, Karalijčev, 
»Pripoviesti«, H. M. Botcher: Mrav Bucko, Viktor Helling »Lovac iz Los 
Angelosa, C. Mogaro: čarobnjak Hatra. Koliko su god burna vremena, koja 
su doniela najteže uvjete za život i koliko se god činilo da je upravo ne¬ 
moguć svaki sabraniji rad, ipak je kroz burnu 1943. i na naučnom po¬ 
dručju, uzevši u obzir prilike u kojima se živi, ipak dosta dato. Hrvatska 
Akademija znanosti i umjetnosti u Zagrebu svakako je na tom području 
na prvom mjestu. Od izašlih naučnih radova kroz 1943. godinu navađamo 
sliedeće: Dr. Stjepan Zimmermann »Kriza Kulture«, Dr. Ljubo Karaman 
»žive starine«, Martin Robotić »Metodika matematičke nastave«, Dr. Rie- 
ger »Uvod u družtvovnu politiku«, dr. Milan šufflay »Hrvati u sredovječ¬ 
nom viru« (II. izdanje), dr. Julije Makanec »Razvoj državne ideje od Pla¬ 
tona do Hegela« dr. Vilim Keilbach »Parapsihologija i religija«, dr. Jeličić 
»Jedno moderno pitanje«, dr. Stjepan Kramer »Religijska doživljaj na 
obuka«, dr. Dragutin Kniewald »Crkvena umjetnost«, dr. Josip Lončar 
»Električna mjerenja«, dr. Ernest Marks »Ekonomske teorije«, Marijan 
Majcen »Umjetnost pjevanja«, šaban Hodžić »Razvoj filozofije islama 1 
njen uticaj na kulturno pridizanje Europe«, dr. Julije Gnezda »Koloidbil- 
dung«, Matica Hrvatska »Zemljopis Hrvatske«, prof. Filip Lukas »Naša Do¬ 
movina« (Glavni Ustaški Stan), Josip Buturac »Pleternica i okolica«, dr. 
Tomo Matić »Stari hrvatski pisci 18. stoljeća, fra A. K.ačić »Korabljica«, 
Olesnicki »Mihajlo Szilagy i srbska despocija«, dr. Pandžić, »Problem istine 
u filozofiji Martina Heidegera«, dr. Ljudevit Prohaska »Logik und Ethik 
der Mitmenschlichkeit eine logische Darstellung der Ethik«, Juraj Paša 
»Homjakova nauka o crkvi«, Milan Praunsperger »Oružje starih Hrvata«, 
Petriensis (dr. Milobar) »Bosnien und das kroatische Stadtrecht«, dr. Ni¬ 
kola Peršić »Slovaci i Slovačka«, Salač »O brojčanom opadanju poroda«, 
O. Ante Alfirević »Okultizam«, dr. V. Bazer »Kazneno postupno pravo«, 
Ante Brlić, »Zbirka poviestnih nadpisa grada Osieka«, dr. Ramiro Bujaš 
»Testovi znanja i mogućnosti njihove upotrebe u školskoj praksi«, Nikola 
Čolak »Janjevo hrvatska naseobina na Kosovu«, Hijacint Bošković »Sjedi¬ 
njenje s Bogom, dr. Ante Crnica »Nikola Tavelić, njegov rod i rad«, dr. 
Stjepan Antoljak »Pregled hrvatske poviesti«, Rade Glavaš »Jakša čedo- 
mil, dr. Artur Gavazzi »Apeninske zemlje«, Petar Grgeč »Hrvatsko na¬ 
rodno pjesništvo«, dr. Milutin Dobrenić »O primjerenosti školskih pred¬ 
meta«, dr. Rudolf Hrašćanec »Samoubistvo kao moralno i socialno pita¬ 
nje«, prof. Lina Horvat »Prilozi prosvjetnom čuvanju umjetničkih i kultur¬ 
nih poviestnih spomenika u Hrvatskoj«, dr. R. Horvat »Poviest Kopriv¬ 
nice«, dr. Marijan Horvat »Rimska pravna poviest«, prof. Ljudevit Ivan- 
dić »Pučko praznovjerje kod bosanskih Ili*'Lita katolika«, dr. Slavko Je¬ 
žić »Pregled poviesti hrvatske književnosti«, dr. Stjepan Srkulj »Poviest 
stare Hrvatske«, Stjepan Krešić »Teokritove čarobnice«, dr. Antun Igrec 
»Spoznajna teorija Josipa Ruđera Boškovića«, dr. Ante Ciko »Kalkula- 

čija u obrtu«, dr. Josip Gunčević »Dječji pogledi u stvarnost«, ing. Mirko 
Soukup »Obskrba vodom«, dr. Niko Sučić »Bolesti živaca«, »Hrvatska na¬ 
rodna mitologija«, Gašević, »Zapisi i hamajlije«, Hazim šabanović »Gra¬ 
matika turskoga jezika«, šemsudin Sarajlić »Tursko hrvatski rječnik«, Zo¬ 
ran Bujaš »Testovi znanja«, Ostojčić-Bujas »Mjerenje inteligencije«. 

Djela popularno naučnog karaktera koja su izašla kroz prošlu godinu 
su »širom svieta« od Ive Jurasa »Tri najveća hrvatska kralja« od dra 
Lovre Katića. 

S tuđih jezika prevedena su sliedeća djela: Platon »Država«, Spran- 
ger »Oblici života«, Muhlmann »Rat i mir« i Huizinga »U sjeni sutrašnjice«. 

Kroz godinu 1943. izašao je liep broj radova publicističkog značenja 
među kojima nabrajamo sliedeće: 

Busuladžić »Muslimani u S. S. S. R.«, Dr. Bonifacij Petrović »Hr¬ 
vatsko selo i novi poredak«, Dragan Bublić »Ogled o životu i smrti Stje¬ 
pana Radića«, dr. Vilko Rieger »Hrvati u borbi«, prof. Daniel.Crljen »Naš 
Poglavnik«, dr. Ante Ciliga »10 godina u S. S. S. R.«, Aleksanđer 
Seitz »Put do hrvatskog socializma«, dr. Julije Makanec »Veliko razkršće«, 
dr. Ivo Guberina »Značenje bitke na Gvozdu«, dr. Šlavko Pavičić »Hrvat¬ 
ska ratna poviest« i »Drugi svjetski rat«, Miho Pavlinović »Razgovori«, dr. 
Vjekoslav Vrančić »Urota druge talijanske armate«, S. štedimlija »Auf dem 
Balkan«. 1 I 

Ako se uza sve ovo ima na umu remek djelo hrvatske kulture »Hrvat¬ 
ska Enciklopedija« oko koje je zaposleno nekoliko stotina prvih hrvatskih 
intelektualaca, zatim liep broj stručnih i kulturnih časopisa, na hrvat¬ 
skom i stranim jezicima, gdje također surađuju naši prvi javni radnici, 
jasno i očito dokazuje o velikom duševnom naporu suvremene Hrvatske. 
Nakladni odjel Hrvatske Državne Tiskare također mnogo daje, a Hrvatski 
Izdavalački Bibliografski Zavod daje hrvatskoj kulturnoj javnosti oko 70 
djela hrvatskih starijih i mlađih, kao i stranih pisaca, koja su i po svo¬ 
jem sadržaju i po svojoj tehničkoj opremi na zavidnoj visini. Sve to skupa 
dokazuje da pored toga što danas za Hrvatsku s puškom u ruci bdiju ne¬ 
koliko stotina tisuća Hrvata, tako isto i hrvatski duhovni radnici neumorno 
stvaraju i rade da hrvatski narod bude dostojno predstavljen u duhovnom 
pogledu. Prof. Grgo Fejnović 

Bonifačić Antun: »Mladice«. Roman. Drugo popunjeno izdanje. 
Izdanje Matice Hrvatske, Zagreb, 1943. 

Johanna Spyri: »Ha idi«. Knjižnica za hrvatsku mladež. Izdanje 
Matice Hrvatske, Zagreb, 1943. 

Zdenka Jušić-Seunik: »O ču čici«. Izd. H. N. D. D. »Obnova«, Za¬ 

Zagreb, 1943. 

Ljubo Karaman: »Živa Starina« Izd. H. I. B. Z-a. Zagreb, 1943. 
Aleksandar Seitz: »Put do hrvatskog socializma. Izdanje 

Ravnatelj: Dr. Franjo Dujmović. — Glavni urednik: Ivan Oršanić, Zagreb, 
Tomašićeva 1. — Za uređivački odbor uređuje: Đuro. Teufel, Zagreb, Beri- 
slavićeva 14. — »Hrvatska Smotra« izlazi jednom mješečno. — Vlastnik i 
izdavač časopisa je konzorcij »Hrvatske Smotre«. Predstavnik konzorcija 
i odgovorni urednik Mato Nikšić, Zagreb, Medulićeva ul. 2. — Uredničtvo 
i uprava nalazi se u Zagrebu, šufflayeva ul. 28a. 



lAova predpLata 

za »Hrvatsku Smotru" 

Od 1. siečnja 1944. predplata za »Hrvatsku Smotru« iznosi godišnje 
Kuna 600.—, polugodišnje Kuna 300.—, a četvrtgodišnje Kuna 150.—. Za 
đake je predplata Kuna 100 jeftinija, te iznosi godišnje.Kuna 500—, polu¬ 
godišnje 250.— četvrtgodišnje Kuna 125.— Za inozemstvo stoji »Hrvatska 
Smotra« Kuna 900.— godišnje. 

UPRAVA »HRVATSKE SMOTRE« 


S A G O VI 
Tkanine za pokućtvo 
Tkanine za zastore 

© t I č 

TVORNICA ČOKOLADE, BONBONA I MARMELADE 

IVAN KOHEK I DRUG 

ZAGREB 

PILA X BROJ 10 / BRZOGLAS: 85-66 I 40-65 

1 ' ■ ' - " . — 

„Uokolo" 

Vlasnici: IVANČIĆi PETERMANEC 

Zagreb, 'hica br. 20 

Preporuca vol i ki izbor igračaka, to kožnato galanforijsko rob©. 

ILICA 5 




Hl JI Mi l| h D || M Trgovina i proizvodnja 
| L A Ml 11 A K U kovčega, torbica i rem. robe 


ZAGREB. Ilica broj 5 

Brzoglas 67-65 


vl.R.MAKAR ii.MAHOVIĆ 


Je6te ii poklali 

TISAK »TISKARE DRA MILANA ŠUFFLAYA«, ZAGREB 


















